

**แผนการจัดการเรียนรู้**

**รายวิชาเพิ่มเติมวิชาภาษาไทย(ประวัติวรรณคดีไทย๑) รหัสวิชา ท ๓๑๒๐๑**

**อาจารย์ภาคภูมิ คล้ายทอง**

**กลุ่มสาระการเรียนรู้วิชาภาษาไทย**

**โรงเรียนสาธิตมหาวิทยาลัยราชภัฏสวนสุนันทา**

**ภาคเรียนที่ ๑ ปีการศึกษา ๒๕๖๔**

**การวิเคราะห์ผลการเรียนรู้ [วิเคราะห์ความรู้ (K) กระบวนการ (P) คุณลักษณะ (A) สมรรถนะ (C)]**

**วิชาประวัติวรรณคดี ๑ ( ท๓๑๒๐๑ ) ภาคเรียนที่ ๑**

|  |  |  |  |  |
| --- | --- | --- | --- | --- |
| **ผลการเรียนรู้** | ความรู้(K) (๑๐ คะแนน) | **กระบวนการ** **(P)**(๕ คะแนน) | **คุณลักษณะ** **(A)**(๕ คะแนน) | **สมรรถนะ****(C)**(ระดับ ๐-๓) |
| ๑. มีความรู้ ความเข้าใจเกี่ยวกับวรรณคดีและประวัติวรรณคดี | - ความรู้ทั่วไปเกี่ยวกับวรรณคดีและประวัติวรรณคดี | - กระบวนการเขียน- กระบวนการพูด การฟังและดู | - มีมารยาทและมีนิสัยรักการเขียน- มีมารยาทใน การพูด การฟังและดู- รักความเป็นไทย | -มีความสามารถในการสื่อสาร |
| **ผลการเรียนรู้** | ความรู้(K) (๑๔ คะแนน) | **กระบวนการ** **(P)**(๗ คะแนน) | **คุณลักษณะ** **(A)**(๗ คะแนน) | **สมรรถนะ****(C)**(ระดับ ๐-๓) |
| ๒. มีความรู้ ความเข้าใจเกี่ยวกับวรรณคดีสมัยกรุงสุโขทัย | - ความรู้ ความเข้าใจเกี่ยวกับวรรณคดีสมัยกรุงสุโขทัย | - กระบวนการเขียน- กระบวนการพูด การฟังและดู- กระบวนการคิด | - มีมารยาทและมีนิสัยรักการเขียน- มีมารยาทใน การพูดการฟังและการดู- เห็นคุณค่าของวรรณคดี - รักความเป็นไทย | -มีความสามารถในการสื่อสาร-มีความสามารถในการใช้ทักษะชีวิต |
| ผลการเรียนรู้ | ความรู้(K) (๑๖ คะแนน) | กระบวนการ (P)(๘ คะแนน) | คุณลักษณะ (A)(๘ คะแนน) | สมรรถนะ(C)(ระดับ ๐-๓) |
| ๓. มีความรู้ ความเข้าใจเกี่ยวกับวรรณคดีสมัยอยุธยาตอนต้น | - ความรู้ ความเข้าใจเกี่ยวกับวรรณคดี สมัยอยุธยาตอนต้น | - กระบวนการเขียน- กระบวนการพูด การฟังและดู- กระบวนการคิด | - มีมารยาทและมีนิสัยรักการเขียน- มีมารยาทใน การพูดการฟังและการดู- เห็นคุณค่าของวรรณคดี - รักความเป็นไทย | -มีความสามารถในการสื่อสาร-มีความสามารถในการใช้ทักษะชีวิต |

**คำอธิบายรายวิชาเพิ่มเติม**

ท๓๑๒๐๑ ประวัติวรรณคดี ๑ กลุ่มสาระการเรียนรู้ภาษาไทย

ชั้นมัธยมศึกษาปีที่ ๔ ภาคเรียนที่ ๑ จำนวน ๑.๐ หน่วยกิต

 ศึกษา ความรู้ทั่วไปเกี่ยวกับวรรณคดีและประวัติวรรณคดี วรรณคดีสมัยกรุงสุโขทัย อยุธยาตอนต้นอยุธยาตอนกลาง และกรุงศรีอยุธยาตอนปลาย โดยใช้ทักษะ / กระบวนการเขียน กระบวนการพูดการฟังและการดู กระบวนการปฏิบัติ เพื่อให้เกิดความรู้ ความเข้าใจในวรรณคดีอย่างลึกซึ้ง และนำไปใช้ในชีวิตประจำวันได้ มีนิสัยรัก และมีมารยาท ในการเขียน การพูด การฟัง การดู รวมทั้งเห็นคุณค่าของวรรณคดี และรักความเป็นไทย

**ผลการเรียนรู้**

1. มีความรู้ ความเข้าใจเกี่ยวกับวรรณคดีและประวัติวรรณคดี
2. มีความรู้ ความเข้าใจเกี่ยวกับวรรณคดีสมัยกรุงสุโขทัย
3. มีความรู้ ความเข้าใจเกี่ยวกับวรรณคดีสมัยอยุธยาตอนต้น
4. มีความรู้ ความเข้าใจเกี่ยวกับวรรณคดีสมัยกรุงศรีอยุธยาตอนกลาง
5. มีความรู้ ความเข้าใจเกี่ยวกับวรรณคดีสมัยกรุงศรีอยุธยาตอนปลาย

# โครงสร้างรายวิชา

#  ท ๓๑๒๐๑ ประวัติวรรณคดีไทย ๑ กลุ่มสาระการเรียนรู้ภาษาไทย

#  ชั้นมัธยมศึกษาปีที่ ๔ จำนวน ๑.๕ หน่วยกิต ภาคเรียนที่ ๑

|  |  |  |  |  |
| --- | --- | --- | --- | --- |
| **ที่** | **หน่วยการเรียนรู้** | **ผลการเรียนรู้** | **สาระสำคัญ** | **น้ำหนักคะแนน** |
| ๑. | วรรณคดีเพื่อชีวิต | ๑. มีความรู้ ความเข้าใจเกี่ยวกับวรรณคดีและประวัติวรรณคดี |  การมีความรู้ ความเข้าใจเกี่ยวกับวรรณคดีทำให้เกิดความความซาบซึ้งและเห็นคุณค่าของวรรณคดีได้ชัดเจนยิ่งขึ้น | ๑๐ |
| ๒. | พาจิตสู่สุโขทัย | ๒. มีความรู้ ความเข้าใจเกี่ยวกับวรรณคดีสมัยกรุงสุโขทัย |  การมีความรู้ ความเข้าใจเกี่ยวกับวรรณคดีสมัยกรุงสุโขทัยในแง่มุมต่างๆทำให้ให้เราเข้าใจวรรณคดีได้แจ่มแจ้งยิ่งขึ้น และเกิดแนว ความคิดในการนำไปใช้ในชีวิตได้เป็นอย่างดี | ๑๐ |
| ๓. | ยุคใหม่อยุธยา | ๓. มีความรู้ ความเข้าใจเกี่ยวกับวรรณคดีสมัยอยุธยาตอนต้น |  การมีความรู้ ความเข้าใจเกี่ยวกับวรรณคดีสมัยกรุงศรีอยุธยาตอนต้นในแง่มุมต่างๆทำให้ให้เราเข้าใจวรรณคดีได้แจ่มแจ้งยิ่งขึ้น และเกิดแนว ความคิดในการนำไปใช้ในชีวิตได้เป็นอย่างดี | ๑๐ |
| สอบกลางภาคเรียนที่ ๑ | ๒๐ |

|  |  |  |  |  |
| --- | --- | --- | --- | --- |
| **ที่** | **หน่วยการเรียนรู้** | **ผลการเรียนรู้** | **สาระสำคัญ** | **น้ำหนักคะแนน** |
| ๔. | ยุคทองของกรุงศรีฯ | ๑. มีความรู้ ความเข้าใจเกี่ยวกับวรรณคดีสมัยกรุงศรีอยุธยาตอนกลาง |  การมีความรู้ ความเข้าใจเกี่ยวกับวรรณคดีสมัยกรุงศรีอยุธยาตอนกลางในแง่มุมต่างๆทำให้ให้เราเข้าใจวรรณคดีได้แจ่มแจ้งยิ่งขึ้น และเกิดแนว ความคิดในการนำไปใช้ในชีวิตได้เป็นอย่างดี | ๑๕ |
| ๕. | วรรณคดีของกรุงเก่า | ๒. มีความรู้ ความเข้าใจเกี่ยวกับวรรณคดีสมัยกรุงศรีอยุธยาตอนปลาย |  การมีความรู้ ความเข้าใจเกี่ยวกับวรรณคดีสมัยกรุงศรีอยุธยาตอนปลายในแง่มุมต่างๆทำให้ให้เราเข้าใจวรรณคดีได้แจ่มแจ้งยิ่งขึ้น และเกิดแนว ความคิดในการนำไปใช้ในชีวิตได้เป็นอย่างดี | ๑๕ |
| รวมเวลาเรียน / รวมคะแนนระหว่างภาค | ๘๐ |
| สอบปลายภาค | ๒๐ |
| **รวมตลอดภาคเรียน** | **๑๐๐** |

**โครงสร้างแผนการจัดการเรียนรู้**

**รายวิชา ประวัติวรรณคดีไทย๑ รหัสวิชา ท๓๑๒๐๑ ชั้นมัธยมศึกษาปีที่ ๔ ภาคเรียนที่ ๑**

|  |  |  |  |  |
| --- | --- | --- | --- | --- |
| **หน่วยการเรียนรู้** | **แผนการ****จัดการเรียนรู้** | **วิธีสอน/กระบวนการ จัดการเรียนรู้** | **ทักษะ การคิด** | **เวลา****(ชั่วโมง)** |
| ๑. วรรณคดีเพื่อชีวิต(ความรู้ทั่วไปเกี่ยวกับวรรณคดีและประวัติวรรณคดี) | ๑. เขียนย่อความ๒. พูดแสดงความรู้๓. ทำรายงานเกี่ยวกับประวัติวรรณคดีสมัยสุโขทัย | - กระบวนการเขียน- กระบวนการพูด- กระบวนการและขั้นตอนการทำรายงาน | - สังเคราะห์- วิเคราะห์ | ๓๓๔ |
| ๒. พาจิตสู่สุโขทัย(วรรณคดีสมัยกรุงสุโขทัย) | ๓. เขียนย่อความ๔. พูดวิเคราะห์วรรณคดี๕. นำคุณค่าจากวรรณคดีไป ใช้ในชีวิต | - กระบวนการเขียน- กระบวนการพูด- กระบวนการปฏิบัติ | - สังเคราะห์- วิเคราะห์- วิเคราะห์ | ๘๔๓ |
| ๓. ยุคใหม่อยุธยา(วรรณคดีสมัยกรุงศรีอยุธยาตอนต้น) | ๖. เขียนย่อความ๗. พูดวิเคราะห์วรรณคดี๘. นำคุณค่าจากวรรณคดีไป ใช้ในชีวิต | - กระบวนการเขียน- กระบวนการพูด- กระบวนการปฏิบัติ | - สังเคราะห์- วิเคราะห์- วิเคราะห์ | ๘๔๓ |

|  |  |  |  |  |
| --- | --- | --- | --- | --- |
| ๔. ยุคทองของกรุงศรีฯ(วรรณคดีสมัยกรุงศรีอยุธยาตอนกลาง) | ๙. เขียนย่อความ๑๐. พูดวิเคราะห์วรรณคดี๑๑. นำคุณค่าจากวรรณคดีไป ใช้ในชีวิต | - กระบวนการเขียน- กระบวนการพูด- กระบวนการปฏิบัติ | - สังเคราะห์- วิเคราะห์- วิเคราะห์ | ๗๔๓ |
| ๕. วรรณคดีของกรุงเก่า(วรรณคดีสมัยกรุงศรีอยุธยาตอนปลาย) | ๑๒. เขียนย่อความ๑๓. พูดวิเคราะห์วรรณคดี๑๔. นำคุณค่าจากวรรณคดี  ไปใช้ในชีวิต | - กระบวนการเขียน- กระบวนการพูด- กระบวนการปฏิบัติ | - สังเคราะห์- วิเคราะห์- วิเคราะห์ | ๖๔๓ |

# แผนการจัดการเรียนรู้ที่ ๑

# หน่วยการเรียนรู้ที่ ๑ วรรณคดีเพื่อชีวิต ชั้นมัธยมศึกษาปีที่ ๔

# เรื่อง เขียนย่อความเรื่องความรู้ทั่วไปเกี่ยวกับวรรณคดีและประวัติวรรณคดี เวลาเรียน ๖ ชั่วโมง

**๑. สาระสำคัญ / ความคิดรวบยอด**

 - การเขียนย่อความเกี่ยวกับเรื่องที่เรากำลังจะศึกษาทำให้เกิดความรู้ ความเข้าใจในเรื่องนั้นๆได้ดียิ่งขึ้น

๒. **ผลการเรียนรู้**

 - เขียนย่อความเรื่องความรู้ทั่วไปเกี่ยวกับวรรณคดีและประวัติวรรณคดี ได้

**๓. สาระการเรียนรู้**

 - ความรู้ทั่วไปเกี่ยวกับวรรณคดีและประวัติวรรณคดี

**๔. สมรรถนะสำคัญของผู้เรียน**

 มีความสามารถในการสื่อสาร

**๕. คุณลักษณะอันพึงประสงค์**

๕.๑ มีมารยาทและมีนิสัยรักการเขียน

 ๕.๒ รักความเป็นไทย

**๖. ชิ้นงาน / ภาระงาน (หลักฐานร่องรอยแสดงความรู้)**

 เขียนย่อความเรื่องความรู้ทั่วไปเกี่ยวกับวรรณคดีและประวัติวรรณคดี

**๗. กิจกรรมการเรียนรู้**

 ขั้นนำ

 ๗.๑ นักเรียนฟังเพลงโฉมเฉลานางประแดะ

 ๗.๒ นักเรียนช่วยกันสรุปใจความสำคัญจากเพลง

 ขั้นสอน

 ๗.๓ นักเรียนทำข้อสอบก่อนเรียน

 ๗.๔นักเรียนศึกษาเรื่องความรู้ทั่วไปเกี่ยวกับวรรณคดีและประวัติวรรณคดีจากเอกสารประกอบการเรียน

 ๗.๕ นักเรียนเขียนย่อความเรื่องความรู้ทั่วไปเกี่ยวกับวรรณคดีและประวัติวรรณคดี

 ขั้นสรุป

 ๗.๖ ครูตรวจชิ้นงาน ติ ชม แก้ไขข้อบกพร่อง

**๘. การวัดและการประเมินผล**

 - การประเมินก่อนเรียน

 - การประเมินชิ้นงาน/ภาระงาน

**๙. สื่อ / แหล่งการเรียนรู้**

 ๙.๑ เพลงโฉมเฉลานางประแดะ

 ๙.๒ เอกสารประกอบการเรียนวิชาประวัติวรรณคดี ๑

**๑๐. บันทึกผลหลังสอน**

# ผลการสอน

# ..........................................................................................................................................................................

# ..........................................................................................................................................................................

# ..........................................................................................................................................................................

# ..........................................................................................................................................................................

#  ลงชื่อ.....................................................ผู้สอน

#  ( อ.ภาคภูมิ คล้ายทอง )

#  อาจารย์ผู้สอน

**เกณฑ์การประเมิน หน่วยที่ ๑ เขียนย่อความ**

|  |  |
| --- | --- |
| **ประเด็น การประเมิน** | **ระดับคะแนน** |
| **4** | **3** | **2** | **1** |
| (K)เนื้อหา(เขียนย่อความ) | เขียนสรุปสาระสำคัญได้ครบถ้วน เรียบเรียงใจความเป็นลำดับต่อเนื่อง ใช้ถ้อยคำภาษาของตนเองอย่างกะทัดรัด ชัดเจน  | เขียนสรุปสาระสำคัญได้ครบถ้วน เรียบเรียงใจความเป็นลำดับต่อเนื่อง แต่ยังมีข้อบกพร่องในการใช้ถ้อยคำ | เขียนสรุปสาระสำคัญได้ครบถ้วน แต่ยังมีข้อบกพร่องใน การเรียบเรียงใจความและการใช้ภาษา | เขียนสรุปสาระสำคัญไม่ได้ ครูต้องแนะนำช่วยเหลือจึงสามารถเขียนสรุปได้ |
| (P)กระบวนการเขียน | ลำดับความคิดได้ตรงประเด็นมีความสัมพันธ์เชื่อมโยงกันอย่างต่อเนื่อง ชิ้นงานสะอาด เรียบร้อย  | ลำดับความคิดได้ตรงประเด็นเป็นส่วนใหญ่ มีความสัมพันธ์เชื่อมโยงกันอย่างต่อเนื่อง ชิ้นงานสะอาด เรียบร้อย เป็นส่วนใหญ่ | ลำดับความคิดได้ค่อนข้างตรงประเด็น แต่ขาดความสัมพันธ์เชื่อมโยง ชิ้นงานค่อนข้างสะอาด เรียบร้อย  | ลำดับความคิดไม่ตรงประเด็น ขาดความสัมพันธ์เชื่อมโยง ชิ้นงานไม่สะอาด ขาดความเป็นระเบียบ  |
| (A)มีมารยาทและมีนิสัยรักการเขียน | เรียบเรียงงานเขียนด้วยภาษาของตนเอง ไม่คัดลอกผู้อื่น ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูอย่างถูกต้อง รักการอ่าน และชอบศึกษาภาษาของนักเขียน | เรียบเรียงงานเขียนด้วยภาษาของตนเอง ไม่คัดลอกผู้อื่น ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูอย่างถูกต้อง แต่ยังไม่พัฒนานิสัยรัก การอ่านและชอบศึกษาภาษาของนักเขียน | เรียบเรียงงานเขียนด้วยภาษาของตนเอง แต่คัดลอกผู้อื่นบ้างบางส่วน ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูแต่ยังไม่ถูกเท่าที่ควร ครูต้องแนะนำเพิ่มเติม ไม่มีนิสัยรักการอ่าน และไม่ศึกษาภาษาของนักเขียน | ชอบคัดลอกงานเขียนของผู้อื่น ไม่ค่อยมีความพยายามใน การเรียบเรียงงานเขียนด้วยภาษาของตนเอง ไม่ค่อยชอบการเขียน ส่งงานเขียนไม่ตรงเวลา ไม่แก้ไขและปรับปรุงงานเขียนของตนเอง ครูต้องควบคุม ดูแลและแนะนำช่วยเหลือตลอดเวลา |
| (A)รักความเป็นไทย | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดีมาก | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดี | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ พอใช้ | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ยังต้องปรับปรุงบ้าง |

# เกณฑ์การตัดสิน / ระดับคุณภาพ

# คะแนน 14-16 หมายถึง ดีมาก

# คะแนน 11-13 หมายถึง ดี

# คะแนน 8- 10 หมายถึง พอใช้

# คะแนน 4- 7 หมายถึง ปรับปรุง

# เกณฑ์การผ่าน ผ่านระดับ พอใช้

**เกณฑ์การประเมินสมรรถนะสำคัญของผู้เรียน**

|  |  |
| --- | --- |
| **ประเด็น การประเมิน** | **ระดับคะแนน** |
| **3** | **2** | **1** | **0** |
| (C) มีความสามารถใน การสื่อสาร | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้ดีมาก | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้เป็นส่วนใหญ่ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพพอใช้ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพยังใช้ไม่ได้ |

# เกณฑ์การประเมิน / ระดับคุณภาพ

# คะแนน 3 หมายถึง ดีเยี่ยม

# คะแนน 2 หมายถึง ดี

# คะแนน 1 หมายถึง ผ่าน

# คะแนน 0 หมายถึง ไม่ผ่าน

**เอกสารประกอบการเรียน**

**หน่วยการเรียนรู้ที่ ๑**

**วรรณคดีเพื่อชีวิต**

**เขียนย่อความ เรื่องความรู้ ความเข้าใจเกี่ยวกับวรรณคดีและประวัติวรรณคดี ( ๘ คะแนน )**

 บทเรียนเรื่อง ความรู้ ความเข้าใจเกี่ยวกับวรรณคดีและประวัติวรรณคดี จากหนังสือเรียนสมบูรณ์แบบ ประวัติวรรณคดี ๑ ของเสนีย์ วิลาวรรณ และคณะ หน้า ๑ ถึงหน้า ๖ ความว่า

 **ความหมายของวรรณคดี**

**วรรณคดี** เป็นคำที่บัญญัติขึ้นเพื่อใช้แทนคำ Literature ในภาษาอังกฤษ ปรากฏครั้งแรกในพระราชกฤษฎีกาจัดตั้งวรรณคดีสโมสร ในรัชกาลพระบาทสมเด็จพระมงกุฎเกล้าเจ้าอยู่หัว

คำ วรรณคดี ประกอบขึ้นจากคำ **วรรณ** ซึ่งเป็นคำมาจากภาษาสันสกฤต แปลว่า **หนังสือ** ส่วนคำ **คดี** เป็นคำเดียวกับคติ ซึ่งเป็นคำบาลีสันสกฤต แปลว่า **เรื่อง** ตามรูปศัพท์วรรณคดี แปลว่า เรื่องที่แต่งขึ้นเป็นหนังสือ แต่ความหมายเฉพาะหมายถึง **หนังสือที่ได้รับการยกย่องว่าแต่งดี**

**หนังสือที่ได้รับการยกย่องว่าแต่งดีมีลักษณะดังนี้**

๑.ใช้ถ้อยคำสำนวนโวหารไพเราะสละสลวย

๒.ก่อให้เกิดอารมณ์สะเทือนใจ

๓.ยกระดับจิตใจให้สูง

๔.ใช้เป็นแบบแผนในการแต่งได้

**ความหมายของวรรณกรรม**

 **วรรณกรรม หมายถึงเรื่องที่เขียนขึ้นทั้งหมด โดยไม่จำกัดรูปแบบ ความมุ่งหมายและคุณค่า** วรรณกรรมที่แต่งดีประกอบด้วยศิลปะของการเรียบเรียงหรือที่เรียกว่า วรรณศิลป์ **วรรณกรรมนั้นก็จัดเป็นวรรณคดี**

**ประเภทของวรรณคดี**

 **การแบ่งประเภทวรรณคดีตามเกณฑ์ต่าง ๆ**

**แบ่งตามความมุ่งหมาย** แบ่งได้ ๒ ประเภท คือ

๑. สารคดี

๒. บันเทิงคดี

**แบ่งตามลักษณะที่แต่ง** แบ่งได้ ๒ ประเภท คือ

๑. ร้อยแก้ว

๒. ร้อยกรอง

**แบ่งตามลักษณะการจดบันทึก** แบ่งได้ ๒ ประเภท คือ

๑. วรรณคดีที่บันทึกเป็นลายลักษณ์อักษร

๒. วรรณคดีที่ไม่ได้บันทึกเป็นลายลักษณ์อักษร

**สารคดี** คือ หนังสือที่มุ่งให้ความรู้แก่ผู้อ่านเป็นสำคัญแต่ในขณะเดียวกันก็ใช้กลวิธีการเขียนให้เกิดความบันเทิงเป็นผลพลอยได้ไปด้วย

**บันเทิงคดี** คือ หนังสือที่มุ่งให้ความสนุกสนานเพลิดเพลินแก่ผู้อ่านมากกว่าความรู้ แต่อย่างไรก็ดี บันเทิงคดีย่อมมีเนื้อหาที่ เป็นสาระสำคัญแทรกอยู่ด้วยในรูปของคติชีวิตเป็นเกร็ดความรู้

**ร้อยแก้ว** หมายถึง ความเรียงที่ใช้ภาษาพูดธรรมดา แต่มีรูปแบบโดยเฉพาะและมีความไพเราะเหมาะเจาะด้วยเสียงและความหมาย

**ร้อยกรอง** หมายถึง ข้อความที่เรียบเรียงตามกำหนดของคณะ และสัมผัสบังคับของแต่ละชนิด คณะ ได้แก่ จำนวนคำและจำนวนวรรคในแต่ละบท ลักษณะบังคับ ได้แก่ กำหนดสัมผัส กำหนดคำเอก คำโท หรือกำหนดลหุ ครุ

ร้อยกรองอาจเรียกว่า คำประพันธ์ กาพย์กลอน หรือ กวีนิพนธ์ ก็ได้ ร้อยกรองแต่งเป็นกลอนโคลง ร่าย กาพย์ และฉันท์

**วรรณคดีที่บันทึกเป็นลายลักษณ์อักษร** ได้แก่ วรรณคดีที่บันทักไว้เป็นหนังสือ อาจ เป็นตัวจารึก ตัวเขียน หรือตัวพิมพ์ก็ได้

**วรรณคดีที่ไม่ได้บันทึกเป็นลายลักษณ์อักษร** ได้แก่ วรรณคดีที่บอกเล่าจดจำสืบต่อกันมา เรียกอีกอย่างหนึ่งว่า วรรณคดีมุขปาฐะ เช่น เพลงพื้นบ้าน บทเห่กล่อม นิทานพื้นบ้าน ปริศนาคำทาย

การแบ่งประเภทวรรณคดีดังกล่าวอาจคาบเกี่ยวกันได้ สารคดีโดยทั่วไปมักแต่งเป็นร้อยแก้ว แต่อาจแต่งเป็นร้อยกรองก็ได้ บันเทิงคดีอาจแต่ง เป็นร้อยกรองหรือร้อยแก้วก็ได้

**หนังสือที่เป็นยอดแห่งวรรณคดีไทย**

**ประเภทกวีนิพนธ์**

๑.ลิลิตพระลอ เป็นยอดของลิลิต

๒.สมุทรโฆษคำฉันท์ เป็นยอดของคำฉันท์

๓.เทศน์มหาชาติ เป็นยอดของกลอนกาพย์ (ร่ายยาว)

๔.เสภาเรื่องขุนช้างขุนแผน เป็นยอดของกลอนสุภาพ

**ประเภทละคร**

๑. บทละครเรื่องอิเหนา พระราชนิพนธ์ในรัชกาลที่ ๒ เป็นยอดของบทละครรำ

๒. บทละครพูดเรื่องหัวใจนักรบ พระราชนิพนธ์ในรัชกาลที่ ๖ เป็นยอดของบทละครพูด

**ประเภทนิทาน** เรื่องสามก๊ก ของเจ้าพระยาพระคลัง (หน) เป็นยอดของความเรียงนิทาน

**ประเภทอธิบาย** เรื่องพระราชพิธีสิบสองเดือน พระราชนิพนธ์ในรัชกาลที่ ๕ เป็นยอดของ

ความเรียงอธิบาย

**วิวัฒนาการของวรรณคดีไทย**

 นับแต่สมัยสุโขทัยมาจนถึงรัชกาลที่ ๓ แห่งกรุงรัตนโกสินทร์ วรรณคดีไทย มีลักษณะ เป็นแบบฉบับที่ยึดถือสืบต่อกันมา ในรัชกาลที่ ๔ คนไทยเริ่มมีความสัมพันธ์กับประเทศตะวันตก คตินิยมอันเป็นวิถี

ชีวิต รวมถึงลักษณะของวรรณคดีของคนไทย เริ่มต้นเปลี่ยนแปลงและทวีมากขึ้นเป็นลำดับจนถึงปัจจุบัน

**ลักษณะความแตกต่างระหว่างวรรณคดีไทยดั้งเดิมและวรรณคดีไทยปัจจุบันที่สำคัญมีดังนี้**

**๑. อิทธิพล** เดิมวรรณคดีไทยได้รับอิทธิพลจากอินเดีย และประเทศแถบตะวันออกบางประเทศ เช่นจีน ชวา อินโดนีเซีย เปอร์เซียหรืออิหร่าน ลังกา มอญ ปัจจุบันได้รับอิทธิพลจากประเทศยุโรป

**๒.ลักษณะคำประพันธ์** เดิมนิยมร้อยกรองขนาดยาวมากกว่าร้อยแก้ว ใช้ร้อยกรองทุกชนิด และเคร่งครัดในฉันทลักษณ์ ปัจจุบันนิยมร้อยแก้วมากกว่าร้อยกรอง เลือกใช้ร้อยกรองเฉพาะกลอน กาพย์ และโคลง มีการดัดแปลงร้อยกรองให้มีรูปลักษณะผิดแผกไปจากเดิมและไม่เคร่งครัดในฉันทลักษณ์

**๓.รูปแบบ** เดิมนิยมแต่งเป็นนิทาน นิยาย พงศาวดาร ตำนาน ตำรา คำสอน กฎหมาย จดหมายเหตุ บทละครรำ บทพากย์โขน นิราศ บทสดุดี ปัจจุบันนิยมแต่งเป็นนวนิยาย เรื่องสั้น สารคดี บทความ ปาฐกถา บันทึก อนุทิน บทละครพูด บทละครวิทยุ บทละครโทรทัศน์ บทภาพยนตร์

**๔.แนวคิด** เดิมแทรกคตินิยมแบบอุดมคติโดยมีแบบโรแมนติก และสัญลักษณ์ปนอยู่ด้วย ปัจจุบันเน้นสัจสังคม และสังคมนิยม โดยมีสัญลักษณ์นิยมปนอยู่ด้วย

**๕.เนื้อเรื่อง** เดิมมักเป็นเรื่องไกลตัว มีลักษณะเชิงจินตนาการ เช่น เรื่องศาสนา จักร ๆ วงศ์ ๆ เทพเจ้า กษัตริย์ ยักษ์ อิทธิฤทธิ์ปาฏิหาริย์ ปัจจุบันเปลี่ยนเป็นเรื่องใกล้ตัว และมีลักษณะเชิงวิเคราะห์วิจารณ์ เช่น เรื่องประจำวันของคนทั่วไป ปัญหาสังคม เศรษฐกิจ การเมือง ตามที่เป็นจริง

**๖.ธรรมเนียมนิยม** มีโครงสร้างที่เป็นแบบแผน นิยมเลียนแบบครู เช่น ขึ้นต้นบทประณาม ชมบ้านเมือง ชมการแต่งกาย ชมไม้ ชมนก ชมเนื้อ ชมกระบวนทัพ ปัจจุบันไม่มีโครงสร้างที่เป็นแบบแผนตายตัว ผู้แต่งมีอิสระที่จะคิดแบบอย่างของตนเอง

**๗.ความมุ่งหมาย** เดิมมุ่งให้คุณค่าทางอารมณ์ และสร้างศรัทธามากกว่าปัญญา ปัจจุบันเน้นคุณค่าทางความคิดและปัญญาในการวิเคราะห์วิจารณ์เป็นสำคัญ

**๘.การดำเนินเรื่อง** เดิมเน้นศิลปะการใช้ภาษาและรสวรรณคดีมากกว่าองค์ประกอบของเรื่อง เช่น โครงเรื่อง แนวคิด ความสมจริง ปัจจุบันให้ความสำคัญขององค์ประกอบของเรื่อง เช่น โครงเรื่อง แนวคิด ความสมจริง มากกว่าศิลปะการใช้ภาษาและรสวรรณคดี

**๙.ผู้แต่ง** เดิมผู้แต่งจำกัดเฉพาะพระเจ้าแผ่นดิน เจ้านาย นักปราชญ์ราชกวี ปัจจุบันผู้แต่งส่วนมากเป็นประชาชนทั่วไป

**๑๐.ผู้อุปถัมภ์** เดิมพระเจ้าแผ่นดินและเจ้านายเป็นผู้ชุบเลี้ยงกวีที่สร้างสรรค์วรรณคดี ปัจจุบันผู้เขียนมีรายได้จาการขายงานประพันธ์ของตน

**ความสำคัญของการเรียนประวัติวรรณคดี**

 เนื่องจากวรรณคดีส่วนใหญ่เกิดจากแรงบันดาลใจที่ผู้แต่งมีต่อสภาพ และเหตุการณ์แวดล้อมในยุคสมัยของผู้แต่ง เช่น ผู้แต่งมีความชื่นชมในวีรกรรม ความสามารถหรือบุญบารมีของบุคคลสำคัญก็แต่งเป็นเรื่องประเภทสดุดี เช่น ลิลิตยวนพ่าย และโคลงเฉลิมพระเกียรติสมเด็จพระนารายณ์มหาราช ถ้ามีความเลื่อมใสศรัทธาในศาสนาก็แต่งเรื่องธรรมะและชาดก เช่น ไตรภูมิพระร่วงและมหาเวสสันดรชาดก ถึงแม้วรรณคดีที่เกิดจากความสะเทือนใจส่วนตัวของผู้แต่งเอง เช่น เพลงยาว นิราศ นิทาน และนวนิยาย ผู้แต่งก็มักสร้างเนื้อหาและฉากของเรื่องขึ้นจากสิ่งที่ผู้แต่งได้ประสบพบเห็นเป็นส่วนมาก นอกจากนี้รูปแบบคำประพันธ์ ประเภท และสาระสำคัญของเรื่องก็มักเป็นไปตามคตินิยมของสังคมในสมัยที่แต่ง เพราะฉะนั้นการอ่านวรรณคดี ให้ได้คุณค่าแท้จริง จำเป็นต้องเรียนวรรณคดีในเชิงประวัติ หรือประวัติวรรณคดีประกอบด้วย

 **การเรียนประวัติวรรณคดีในลักษณะดังกล่าว จึงให้ประโยชน์หลายประการ เช่น**

๑.ช่วยเพิ่มความเข้าใจและความซาบซึ้งในคุณค่าของวรรณคดี

๒.ได้ความรู้เกี่ยวกับภาษาและลักษณะอักขรวิธีสมัยต่าง ๆ

๓.ได้ความรู้เกี่ยวกับความสัมพันธ์กับต่างประเทศสมัยต่าง ๆ

๔.ได้ความรู้เกี่ยวกับวัฒนธรรม สภาพสังคม และเหตุการณ์ของบ้านเมือง ควบคู่กันไปกับวิวัฒนาการของวรรณคดีในสมัยต่าง ๆ

**การแบ่งสมัยของวรรณคดีไทย**

 การแบ่งสมัยของวรรณคดีไทยนิยมแบ่งตามช่วงระยะเวลาที่เกิดวรรณคดี โดยยึดราชธานีเป็นหลัก ดังนี้

**๑.สมัยกรุงสุโขทัย** ประมาณ พ.ศ. ๑๘๐๐ – ๑๙๒๐ เป็นเวลา ๑๒๐ ปี มีหลักฐานทางวรรณคดีปรากฏอยู่เพียง ๒ รัชกาล คือสมัยพ่อขุนรามคำแหงมหาราชและสมัยพระมหาธรรมราชาที่ ๑ (พระยาลิไท)

**๒.สมัยกรุงศรีอยุธยา** แบ่งเป็น ๓ ระยะ คือ

**๒.๑ สมัยกรุงศรีอยุธยาตอนต้น** ตั้งแต่สมัยสมเด็จพระรามาธิบดีที่ ๑ (พระเจ้าอู่ทอง) จนถึง

สมัยสมเด็จพระพระรามาธิบดีที่ ๒ พ.ศ. ๑๘๙๓ – ๒๐๗๒ เป็นระยะเวลา ๑๗๙ ปี จากนั้นวรรณคดีว่างเว้นไป ๙๐ ปี เพราะบ้านเมืองไม่สงบสุข มีสงครามกับพม่า

**๒.๒ สมัยกรุงศรีอยุธยาตอนกลาง** ตั้งแต่สมัยสมเด็จพระเจ้าทรงธรรม จนถึงสมัยสมเด็จ

พระนารายณ์มหาราช พ.ศ. ๒๑๕๓ - ๒๒๓๑ เป็นเวลา ๗๘ ปี จากนั้นวรรณคดีเว้นว่างไปอีก ๔๔ ปี

**๒.๓ สมัยกรุงศรีอยุธยาตอนปลาย** สมัยสมเด็จพระเจ้าอยู่หัวบรมโกศจนถึงเสียกรุงศรีอยุธยา

พ.ศ. ๒๒๗๕ - ๒๓๑๐ เป็นเวลา ๓๕ ปี

**๓.สมัยกรุงธนบุรี** พ.ศ. ๒๓๑๐ – ๒๓๒๕ เป็นเวลา ๑๕ ปี

**๔.สมัยกรุงรัตนโกสินทร์**แบ่งออกเป็น ๒ ระยะ คือ

**๔.๑ สมัยกรุงรัตนโกสินทร์ตอนต้น** ตั้งแต่รัชสมัยพระบาทสมเด็จพระพุทธยอดฟ้าจุฬาโลก

มหาราช จนถึงรัชสมัยพระบาทสมเด็จพระนั่งเกล้าเจ้าอยู่หัว พ.ศ. ๒๓๒๕ - ๒๓๙๔ เป็นระยะเวลา ๖๙ ปี

**๔.๒ สมัยกรุงรัตนโกสินทร์ปัจจุบัน หรือสมัยรับอิทธิพลตะวันตก** ตั้งแต่รัชสมัย

พระบาทสมเด็จพระจอมเกล้าเจ้าอยู่หัว พ.ศ. ๒๓๙๔ ถึงปัจจุบัน เป็นสมัยที่วรรณคดีไทยได้รับอิทธิพลจากตะวันตก รูปแบบของวรรณคดี เนื้อเรื่อง ตลอดจนความคิดในการเขียนเริ่มมีการเปลี่ยนแปลง

**แผนการจัดการเรียนรู้ที่ ๒**

**หน่วยการเรียนรู้ที่ ๑ วรรณคดีเพื่อชีวิต ชั้นมัธยมศึกษาปีที่ ๔**

**เรื่อง พูดแสดงความรู้เรื่องความรู้ทั่วไปเกี่ยวกับวรรณคดีและประวัติวรรณคดี เวลาเรียน ๔ ชั่วโมง**

# ๑. สาระสำคัญ / ความคิดรวบยอด

#  - การพูดแสดงความรู้เกี่ยวกับเรื่องที่เรากำลังจะศึกษาทำให้เกิดความรู้ ความเข้าใจในเรื่องนั้นๆได้ดียิ่งขึ้น

# ๒. ผลการเรียนรู้

#  - พูดแสดงความรู้เรื่องความรู้ทั่วไปเกี่ยวกับวรรณคดีและประวัติวรรณคดีได้

# ๓. สาระการเรียนรู้

#  ความรู้ทั่วไปเกี่ยวกับวรรณคดีและประวัติวรรณคดี

# ๔. สมรรถนะสำคัญของผู้เรียน

#  มีความสามารถในการสื่อสาร

# ๕. คุณลักษณะอันพึงประสงค์

#  ๕.๑ มีมารยาทในการพูด การฟังและการดู

#  ๕.๒ รักความเป็นไทย

# ๖. ชิ้นงาน / ภาระงาน (หลักฐานร่องรอยแสดงความรู้)

#  - พูดแสดงความรู้เรื่องความรู้ทั่วไปเกี่ยวกับวรรณคดีและประวัติวรรณคดี

# ๗. กิจกรรมการเรียนรู้

#  ขั้นนำ

#  ๗.๑ ครูสนทนากับนักเรียนเกี่ยวกับเรื่องมารยาทของการพูด การฟัง และการดู

#  ขั้นสอน

#  ๗.๒ นักเรียนแบ่งกลุ่ม วางแผนในการพูด ทบทวนเรื่องความรู้ทั่วไปเกี่ยวกับวรรณคดีและประวัติ

#  วรรณคดีจากเอกสารประกอบการเรียน

#  ๗.๓ นักเรียนแต่ละกลุ่มออกมาพูดแสดงความรู้ โดยมีครู เพื่อนๆแต่ละกลุ่ม และกลุ่มตัวเองเป็นผู้

#  ประเมิน

#  ขั้นสรุป

#  ๗.๔ ครูและนักเรียนช่วยกันแก้ไข ติชม

#  ๗.๕ นักเรียนทำแบบทดสอบหลังเรียน

# ๘. การวัดและการประเมินผล

#  ๘.๑ การประเมินชิ้นงาน/ภาระงาน

#  ๘.๒ การประเมินหลังเรียน

# ๙. สื่อ / แหล่งการเรียนรู้

#  - เอกสารประกอบการเรียนวิชาประวัติวรรณคดี ๑

**๑๐. บันทึกผลหลังสอน**

# ผลการสอน

# ..........................................................................................................................................................................

# ..........................................................................................................................................................................

# ..........................................................................................................................................................................

# ..........................................................................................................................................................................

#  ลงชื่อ.....................................................ผู้สอน

#  ( อ.ภาคภูมิ คล้ายทอง )

#  อาจารย์ผู้สอน

**เกณฑ์การประเมิน หน่วยที่ ๑ พูดแสดงความรู้**

|  |  |
| --- | --- |
| **ประเด็น การประเมิน** | **ระดับคะแนน** |
| **4** | **3** | **2** | **1** |
| (K)เนื้อหา(พูดแสดงความรู้) | พูดแสดงความรู้ได้ชัดเจน ถูกต้อง และน่าสนใจ มีการ เรียบเรียงเนื้อหาเป็นลำดับ  | พูดแสดงความรู้ได้ชัดเจน ถูกต้อง และน่าสนใจ แต่ยังมีข้อบกพร่องใน การเรียบเรียงเนื้อหา  | พูดแสดงความรู้ได้พอใช้ มีข้อบกพร่องเรื่องการลำดับเนื้อหา  | มีข้อบกพร่องใน การพูดมากเนื้อหาไม่ชัดเจน |
| (P)กระบวนการพูด | ลำดับความคิดได้ตรงประเด็นมีความสัมพันธ์เชื่อมโยงกันอย่างต่อเนื่อง และมีบุคลิกภาพที่ดีมาก | ลำดับความคิดได้ตรงประเด็นเป็นส่วนใหญ่ มีความสัมพันธ์เชื่อมโยงกันอย่างต่อเนื่อง และมีบุคลิกภาพที่ดี | ลำดับความคิดได้ค่อนข้างตรงประเด็น แต่ขาดความสัมพันธ์เชื่อมโยง และมีข้อบกพร่องเรื่องบุคลิกภาพเล็กน้อย | ลำดับความคิดไม่ตรงประเด็น ขาดความสัมพันธ์เชื่อมโยงและบกพร่องเรื่องบุคลิกภาพมาก  |
| (A)มีมารยาทในการพูด การฟังและการดู | ตั้งใจพูด เตรียม การพูดดีมาก มี ความพร้อมในการพูด เมื่อผู้อื่นพูด ก็ตั้งใจฟังและดูดีมาก ไม่รบกวนผู้อื่น | ตั้งใจพูด เตรียม การพูดดี แต่ยังไม่มีความพร้อมในการพูดเท่าที่ควร เมื่อผู้อื่นพูด ก็ตั้งใจฟังและดูดี ไม่รบกวนผู้อื่น | เตรียมการพูดมาไม่ดีเท่าที่ควร เมื่อผู้อื่นพูด ก็ตั้งใจฟังและดูพอใช้ แต่ไม่ต่อเนื่อง | ไม่เตรียมการพูด ไม่สนใจกิจกรรมการพูดเมื่อผู้อื่นพูด ก็ไม่ตั้งใจฟังและดู ครูต้องตักเตือนและควบคุมพฤติกรรม |
| (A)รักความเป็นไทย | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณดีมาก | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณดี | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณพอใช้ | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ยังต้องปรับปรุงบ้าง |

# เกณฑ์การตัดสิน / ระดับคุณภาพ

# คะแนน 14-16 หมายถึง ดีมาก

# คะแนน 11-13 หมายถึง ดี

# คะแนน 8- 10 หมายถึง พอใช้

# คะแนน 4- 7 หมายถึง ปรับปรุง

# เกณฑ์การผ่าน ผ่านระดับ พอใช้

**เกณฑ์การประเมินสมรรถนะสำคัญของผู้เรียน**

|  |  |
| --- | --- |
| **ประเด็น การประเมิน** | **ระดับคะแนน** |
| **3** | **2** | **1** | **0** |
| (C) มีความสามารถใน การสื่อสาร | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้ดีมาก | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้เป็นส่วนใหญ่ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพพอใช้ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพยังใช้ไม่ได้ |

# เกณฑ์การประเมิน / ระดับคุณภาพ

# คะแนน 3 หมายถึง ดีเยี่ยม

# คะแนน 2 หมายถึง ดี

# คะแนน 1 หมายถึง ผ่าน

# คะแนน 0 หมายถึง ไม่ผ่าน

# แบบทดสอบ ( ๔ คะแนน )

# ( ความรู้ทั่วไปเกี่ยวกับวรรณคดีและประวัติวรรณคดี )

๑. ข้อใดให้ความหมายของคำว่า วรรณคดีได้ถูกต้อง

1. หนังสือที่แต่งขึ้นเพื่อความสนุกสนาน ไม่คำนึงถึงสาระแก่นสาร
2. หนังสือที่แต่งขึ้นทุกชนิดไม่จำกัดรูปแบบ ความมุ่งหมายและคุณค่า
3. หนังสือที่แต่งขึ้นโดยการรวบรวมความรู้ไว้เป็นหมวดหมู่ เน้นข้อเท็จจริง
4. หนังสือที่แต่งขึ้นโดยมีจุดมุ่งหมายที่จะแสดงข้อเท็จจริง ข้อความรู้ และข้อคิดเห็นประกอบเหตุผล
5. หนังสือที่แต่งขึ้นโดยผู้เขียนต้องการถ่ายทอดความรู้สึกนึกคิดไปสู่ผู้อ่านด้วยศิลปะการประพันธ์อันวิจิตรประณีต

๒. วรรณกรรมแตกต่างจากวรรณคดีในเรื่องใด

1. วรรณคดีจะแต่งโดยกวีในราชสำนัก ส่วนวรรณกรรมจะแต่งโดยกวีที่เป็นชาวบ้าน
2. เนื้อเรื่องของวรรณคดีจะเป็นเรื่องจักรๆวงศ์ๆ ส่วนเนื้อเรื่องของวรรณกรรมจะสะท้อนชีวิตชาวบ้าน
3. วรรณคดีกำหนดรูปแบบการแต่งเป็นร้อยกรอง ส่วนวรรณกรรมกำหนดรูปแบบการแต่งเป็นร้อยแก้ว
4. วรรณคดีจะจำกัดรูปแบบ ความมุ่งหมาย และคุณค่า ส่วนวรรณกรรมไม่จำกัดรูปแบบ ความมุ่งหมาย และคุณค่า
5. วรรณคดีจะเน้นความไพเราะของถ้อยคำ สำนวนมากกว่าเนื้อเรื่อง ส่วนวรรณกรรมเน้นเนื้อเรื่องมากกว่าถ้อยคำสำนวน

๓. ข้อใดไม่จัด เป็นงานประเภทวรรณกรรม

1. นิทานอีสป
2. บทโทรทัศน์
3. ตำราฉันทลักษณ์
4. คอลัมน์ในหนังสือพิมพ์
5. ปาฐกถาทางวิทยุกระจายเสียง

๔. วรรณคดีในข้อใดที่บันทึกเป็นลายลักษณ์อักษร

1. ศิลาจารึก
2. นิทานพื้นบ้าน
3. ปริศนาคำทาย
4. เพลงกล่อมเด็ก
5. บทร้องเล่นของเด็ก

๕. ถ้าแบ่งวรรณคดีตามลักษณะของเนื้อเรื่อง ข้อใดจัดเป็นวรรณคดีพิธีการ

1. รามเกียรติ์
2. มหาชาติคำหลวง
3. ลิลิตตะเลงพ่าย
4. ตำราพิชัยสงคราม
5. ลิลิตโองการแช่งน้ำ

๖. วรรณคดีประเภทสารคดีแตกต่างจากวรรณคดีประเภทบันเทิงคดีตามข้อใด

1. สารคดีเน้นความสนุกสนาน ส่วนบันเทิงคดีเน้นความรู้
2. สารคดีเน้นการท่องเที่ยว ส่วนบันเทิงคดีเน้นสภาพชีวิตในราชสำนัก
3. สารคดีเน้นการอนุรักษ์ธรรมชาติ ส่วนบันเทิงคดีเน้นสภาพชีวิตคนในสังคม
4. สารคดีเน้นการให้ความรู้มากกว่าความสนุกสนาน ส่วนบันเทิงคดีเน้นความสนุกสนานเพลิดเพลินและให้แง่คิด
5. สารคดีเน้นสภาพความเป็นอยู่ของชาวชนบท ส่วนบันเทิงคดีเน้นสภาพความเป็นอยู่ของชาวเมืองหลวง

๗. วรรณคดีที่เกี่ยวกับการเทิดทูนบุคคลหรือชมบ้านชมเมือง กวีมักจะแต่งด้วยคำประพันธ์ประเภทใด

1. โคลง
2. ฉันท์
3. กาพย์
4. กลอน
5. ความเรียง

๘. เพราะเหตุใดวรรณคดีในสมัยก่อนมักจะเป็นเรื่องเกี่ยวกับศาสนา จักรๆวงศ์ๆ หรืออิทธิฤทธิ์ปาฏิหาริย์

1. วรรณคดีในสมัยก่อนจำกัดเนื้อเรื่องในการเขียน
2. กวีในสมัยก่อนนิยมเขียนเรื่องไกลตัวโดยใช้ความคิดหรือจินตนาการของตนเอง
3. วรรณคดีในสมัยก่อนจะเน้นในเรื่องการสั่งสอนให้ทำความดี
4. กวีมักจะนำเรื่องใกล้ตัวมาแต่งวรรณคดีเพื่อสะท้อนเหตุการณ์หรือความเป็นอยู่ในราชสำนัก
5. กวีต้องการสะท้อนให้เห็นความเชื่อของสังคมในด้านไสยศาสตร์

๙. เพราะเหตุใดเมื่อยุคสมัยเปลี่ยนไป วรรณคดีจึงต้องเปลี่ยนแปลงตามไปด้วย

1. เพราะกวีต้องการให้วรรณคดีที่แต่งขึ้นเป็นเหตุการณ์ปัจจุบัน
2. เพราะกวีต้องการจะอ้างอิงเรื่องราวต่างๆเพื่อเป็นหลักฐานทางประวัติศาสตร์
3. เพราะกวีต้องการให้เรื่องที่แต่งขึ้นสะท้อนสภาพเหตุการณ์ในสมัยนั้นๆ
4. เพราะกวีต้องการให้งานเขียนที่ออกมามีรูปแบบที่แตกต่างจากงานเขียนเดิม
5. เพราะกวีต้องการแสดงภูมิรู้ว่าตนมีความรู้ในเรื่องนั้นๆจริง

๑๐. บทร้อยกรองที่กวีนิยมแต่งในปัจจุบันมีลักษณะแตกต่างจากของเดิมตามข้อใด

1. ไม่นิยมสัมผัส
2. เคร่งครัดในฉันทลักษณ์มากขึ้น
3. เลียนแบบคำประพันธ์ของต่างประเทศ
4. มีรูปแบบใหม่ๆและไม่เคร่งครัดในฉันทลักษณ์
5. เน้นความไพเราะของถ้อยคำ ไม่เน้นเนื้อหาหรือความหมาย

๑๑. วรรณคดีไทยเริ่มเปลี่ยนแปลงในสมัยใดเป็นเพราะเหตุใด

1. รัชกาลที่ ๑ เพราะมีการสร้างเมืองหลวงใหม่ทำให้วิถีการดำเนินชีวิตของประชาชนเปลี่ยนไป
2. รัชกาลที่ ๒ เพราะเป็นยุคทองของวรรณคดี กวีเริ่มแต่งคำประพันธ์รูปแบบต่างๆ
3. รัชกาลที่ ๔ เพราะไทยติดต่อกับชาติตะวันตกทำให้คตินิยมต่างๆเปลี่ยนแปลงไป ทำให้เนื้อเรื่องและรูปแบบของวรรณคดีเปลี่ยนแปลงตามไปด้วย
4. รัชกาลที่ ๕ เพราะคนไทยเริ่มไปศึกษายังต่างประเทศทำให้ค่านิยมต่างๆเปลี่ยนไป
5. รัชกาลที่ ๖ เพราะกวีเริ่มสนใจวรรณคดีของต่างประเทศ และหันมาแต่งวรรณคดีตามรูปแบบต่างประเทศมากขึ้น

๑๒. การแต่งวรรณคดี ในปัจจุบันเน้นจุดมุ่งหมายในข้อใดเป็นสำคัญ

1. มุ่งให้เกิดรสของวรรณคดี
2. มุ่งให้เกิดคุณค่าทางอารมณ์
3. มุ่งให้เกิดความรู้ความเข้าใจ
4. มุ่งให้เกิดความศรัทธาในผู้เขียน
5. มุ่งให้เกิดคุณค่าทางความคิดวิเคราะห์ วิจารณ์

๑๓. การศึกษาประวัติของกวีมีความสำคัญต่อการศึกษาวรรณคดีหรือไม่ เพราะเหตุใด

1. มี เพราะทำให้ทราบมูลเหตุและแรงบันดาลใจในการแต่งวรรณคดีซึ่งจะทำให้เข้าใจวรรณคดีได้ลึกซึ้งยิ่งขึ้น
2. มี เพราะประวัติของกวีทำให้ผู้อ่านสามารถจินตนาการเหตุการณ์ในสมัยนั้นๆได้ดียิ่งขึ้น
3. ไม่มี เพราะเนื้อเรื่องในวรรณคดีไม่เกี่ยวโยงกับประวัติผู้แต่ง
4. ไม่มี เพราะเนื้อเรื่องในวรรณคดีมีอรรถรสอยู่แล้ว ไม่จำเป็นต้องทราบประวัติผู้แต่ง
5. ไม่มี เพราะวรรณคดีแต่ละเรื่องจะมีค่านิยมและสะท้อนเหตุการณ์ต่างๆอยู่แล้ว จึงไม่จำเป็นต้องศึกษาประวัติของผู้แต่ง

๑๔. เพราะเหตุใดการแต่งวรรณคดีไทยจึงนิยมขึ้นต้นด้วยบทไหว้ครู

1. บทไหว้ครูเป็นบทที่ไพเราะที่สุด
2. ต้องการให้กวีมีหลักยึดเหนี่ยวในการแต่งวรรณคดี
3. ต้องการแสดงความเคารพต่อครู อาจารย์และรักษาขนบอันดีงามไว้
4. บทไหว้ครูเป็นบทที่แต่งยากและแสดงถึงความสามารถของผู้แต่ง
5. กวีต้องการขอพรจากครูบาอาจารย์เพื่อความเป็นสิริมงคลแก่ตนเองและผู้อ่าน

๑๕. ข้อใดไม่ใช่คุณค่าของวรรณคดี

1. ช่วยขัดเกลาจิตใจของผู้อ่าน
2. ให้ความสนุกสนานเพลิดเพลิน
3. เข้าใจรูปแบบของวรรณคดีได้มากขึ้น
4. ให้ความรู้และเสริมสติปัญญาแก่ผู้อ่าน
5. เข้าใจสภาพชีวิต สังคม และวัฒนธรรมของคนแต่ละสมัย

๑๖. คำว่า Literature ใช้ในความหมายเฉพาะ ตรงกับคำไทยว่าอะไร

1. กวีนิพนธ์
2. วรรณคดี
3. พงศาวดาร
4. นิทานพื้นบ้าน
5. นิทานชาดก

๑๗. ข้อใดไม่ใช่ลักษณะของวรรณคดี

1. ยกระดับจิตใจให้สูงขึ้น
2. ใช้สำนวนโวหารดีสละสลวย
3. ก่อให้เกิดอารมณ์สะเทือนใจ
4. ใช้เป็นแบบแผนในการแต่งได้
5. มุ่งอบรมคุณธรรมจริยธรรม

๑๘. ประเภทวรรณคดีในข้อใดจับคู่ได้ถูกต้อง

1. นวนิยายเป็นสารคดี
2. พงศาวดารเป็นบันเทิงคดี
3. บทละครพูดเป็นบันเทิงคดี
4. จดหมายเหตุเป็นบันเทิงคดี
5. ปาฐกถาเป็นทั้งสารคดีและบันเทิงคดี

๑๙. ยอดแห่งวรรณคดีประเภทลิลิตของวรรณคดีสโมสรคือเรื่องใด

1. ลิลิตพระลอ
2. ลิลิตยวนพ่าย
3. ลิลิตตะเลงพ่าย
4. ลิลิตโองการแช่งน้ำ
5. ลิลิตนารายณ์สิบปาง

๒๐. ถ้าแบ่งวรรณคดีตามความมุ่งหมาย สามก๊ก จัดอยู่ในข้อใด

1. ตำนาน
2. พงศาวดาร
3. สารคดี
4. บันเทิงคดี
5. พงศาวดารแปล

๒๑. การที่วรรณกรรมไทยเปลี่ยนแปลงจากเรื่องจักรๆวงศ์ๆ มาเป็นเรื่องชีวิตคนทั่วๆไป เช่นปัญหา

 เศรษฐกิจ สภาพสังคม ทำให้เกิดสิ่งสำคัญในข้อใด

1. คนไทยเลิกเชื่อเทพเจ้าผีสาง
2. คนไทยขาดจินตนาการที่กว้างไกล
3. คนไทยกล้าวิเคราะห์วิจารณ์มากขึ้น
4. คนไทยหันมาสนใจปัญหาใกล้ตัวกันมากขึ้น
5. คนไทยเลิกอ่านบทวรรณกรรมจักรๆวงศ์ๆ

๒๒. "การที่อิทธิพลตะวันตกเข้ามาทำให้วรรณกรรมไทยไม่เคร่งครัดการใช้ฉันทลักษณ์เหมือนอดีตและ

 ต่อไปคนไทยจะไม่รู้จักฉันทลักษณ์ทางวรรณคดีไทย" คำกล่าวนี้เป็นไปได้หรือไม่ เพราะเหตุใด

1. ได้ เพราะคนไทยชอบเลียนแบบตะวันตก
2. ได้ เพราะเด็กเยาวชนไม่ได้รับการปลูกฝังค่านิยมไทย
3. ไม่ได้ เพราะยังมีการศึกษาฉันทลักษณ์ตามโรงเรียนทั่วประเทศ
4. ไม่ได้เพราะกวีไทยหลายคนยังรักษาฉันทลักษณ์อย่างเคร่งครัด
5. ไม่แน่ใจ เพราะเหตุการณ์ยังไม่เกิด

๒๓. การเรียนประวัติวรรณคดีให้ประโยชน์แก่ผู้ศึกษาในแง่ใดมากที่สุด

1. รัฐศาสตร์
2. ภูมิศาสตร์
3. จริยศาสตร์
4. ภาษาศาสตร์
5. ประวัติศาสตร์

# ๒๔. การอ่านบทประพันธ์หรือวรรณคดีบางเรื่องทำให้รับรู้สภาพและเหตุการณ์บ้านเมืองในสมัยนั้นๆได้

#  เพราะเหตุใด

1. กวีและนักประวัติศาสตร์เป็นคนๆเดียวกัน
2. กวีสอดแทรกเหตุการณ์สำคัญไว้ในงานเขียนของตน
3. ไม่มีผู้จดบันทึกประวัติศาสตร์โดยเฉพาะ กวีจึงแต่งเป็นวรรณกรรม
4. กวีทุกคนได้รับการปลูกฝังให้บอกเล่าเหตุการณ์บ้านเมืองลงไว้ในวรรณคดี
5. กวีไม่ได้ตั้งใจบันทึกเหตุการณ์ไว้ เพียงแต่นำเรื่องราวที่เกิดขึ้นในยุคของตนมาเขียนเท่านั้น

๒๕. คำว่า วรรณคดี บัญญัติขึ้นเมื่อใด

1. รัชกาลที่ ๓
2. รัชกาลที่ ๔
3. รัชกาลที่ ๕
4. รัชกาลที่ ๖
5. รัชกาลที่ ๗

๒๖. กลอนสักวา จัดเป็นวรรณกรรมประเภทใด

1. บทเพลง
2. บทขับร้อง
3. บทละคร
4. เพลงยาว
5. บทพากย์

๒๗. ข้อแตกต่างระหว่างวรรณกรรมกับวรรณคดี คืออะไร

1. การเล่าเรื่อง
2. การใช้คำประพันธ์
3. การแสดงวรรณศิลป์
4. ความมุ่งหมายในการแต่ง
5. การเสนอประเด็นขัดแย้งในการดำเนินเรื่อง

๒๘. หากเยาวชนไม่สนใจศึกษาวรรณคดี ผลกระทบสำคัญที่จะเกิดขึ้นคืออะไร

1. เป็นคนมีจิตใจหยาบกระด้าง
2. ไม่เคารพคำสอนดีๆในวรรณคดี
3. ประพฤติตนให้เสื่อมเสียหรือผิดศีลธรรม
4. ชอบความฟุ้งเฟ้อตามอย่างค่านิยมตะวันตก
5. ขาดความชำนาญด้านภาษาและอักขรวิธีสมัยต่างๆ

**เฉลย แบบทดสอบ**

**( ความรู้ทั่วไปเกี่ยวกับวรรณคดีและประวัติวรรณคี )**

๑. ข้อใดให้ความหมายของคำว่า วรรณคดี ได้ถูกต้อง

หนังสือที่แต่งขึ้นโดยผู้เขียนต้องการถ่ายทอดความรู้สึกนึกคิดไปสู่ผู้อ่านด้วยศิลปะการประพันธ์อันวิจิตรประณีต

๒. วรรณกรรมแตกต่างจากวรรณคดีในเรื่องใด

วรรณคดีจะจำกัดรูปแบบ ความมุ่งหมาย และคุณค่า ส่วนวรรณกรรมไม่จำกัดรูปแบบ ความมุ่งหมาย และคุณค่า

๓. ข้อใดไม่จัด เป็นงานประเภทวรรณกรรม

ปาฐกถาทางวิทยุกระจายเสียง

๔. วรรณคดีในข้อใดที่บันทึกเป็นลายลักษณ์อักษร

ศิลาจารึก

๕. ถ้าแบ่งวรรณคดีตามลักษณะของเนื้อเรื่อง ข้อใดจัดเป็นวรรณคดีพิธีการ

ลิลิตโองการแช่งน้ำ

๖. วรรณคดีประเภทสารคดีแตกต่างจากวรรณคดีประเภทบันเทิงคดีตามข้อใด

สารคดีเน้นการให้วามรู้มากกว่าความสนุกสนาน ส่วนบันเทิงคดีเน้นความสนุกสนานเพลิดเพลินและให้แง่คิด

๗. วรรณคดีที่เกี่ยวกับการเทิดทูนบุคคล หรือชมบ้านชมเมือง กวีมักจะแต่งด้วยคำประพันธ์ประเภทใด

ฉันท์

๘. เพราะเหตุใดวรรณคดีในสมัยก่อนมักจะเป็นเรื่องเกี่ยวกับศาสนา จักรๆวงศ์ๆ หรืออิทธิฤทธิ์ปาฏิหาริย์

กวีในสมัยก่อนนิยมเขียนเรื่องไกลตัวโดยใช้ความคิดหรือจินตนาการของตนเอง

๙. เพราะเหตุใดเมื่อยุคสมัยเปลี่ยนไป วรรณคดีจึงต้องเปลี่ยนแปลงตามไปด้วย

เพราะกวีต้องการให้เรื่องที่แต่งขึ้นสะท้อนสภาพเหตุการณ์ในสมัยนั้นๆ

๑๐. บทร้อยกรองที่กวีนิยมแต่งในปัจจุบันมีลักษณะแตกต่างจากของเดิมตามข้อใด

มีรูปแบบใหม่ๆและไม่เคร่งครัดในฉันทลักษณ์

๑๑. วรรณคดีไทยเริ่มเปลี่ยนแปลงในสมัยใด เป็นเพราะเหตุใด

รัชกาลที่ ๔ เพราะไทยติดต่อกับชาติตะวันตกทำให้คตินิยมต่างๆเปลี่ยนแปลงไป ทำให้เนื้อเรื่องและรูปแบบของวรรณคดีเปลี่ยนแปลงตามไปด้วย

๑๒. การแต่งวรรณคดี ในปัจจุบัน เน้นจุดมุ่งหมายในข้อใดเป็นสำคัญ

มุ่งให้เกิดคุณค่าทางความคิดวิเคราะห์ วิจารณ์

๑๓. การศึกษาประวัติของกวีมีความสำคัญต่อการศึกษาวรรณคดีหรือไม่ เพราะเหตุใด

มี เพราะทำให้ทราบมูลเหตุและแรงบันดาลใจในการแต่งวรรณคดี ซึ่งจะทำให้เข้าใจวรรณคดีได้ลึกซึ้งยิ่งขึ้น

๑๔. เพราะเหตุใดการแต่งวรรณคดีไทยจึงนิยมขึ้นต้นด้วยบทไหว้ครู

ต้องการแสดงความเคารพต่อครู อาจารย์และรักษาขนบอันดีงามไว้

๑๕. ข้อใดไม่ใช่คุณค่าของวรรณคดี

เข้าใจรูปแบบของวรรณคดีได้มากขึ้น

๑๖. คำว่า Literature ใช้ในความหมายเฉพาะ ตรงกับคำไทยว่าอะไร

วรรณคดี

๑๗. ข้อใดไม่ใช่ลักษณะของวรรณคดี

มุ่งอบรมคุณธรรมจริยธรรม

๑๘. ประเภทวรรณคดีในข้อใดจับคู่ได้ถูกต้อง

บทละครพูดเป็นบันเทิงคดี

๑๙. ยอดแห่งวรรณคดีประเภทลิลิตของวรรณคดีสโมสรคือเรื่องใด

ลิลิตพระลอ

๒๐. ถ้าแบ่งวรรณคดีตามความมุ่งหมาย สามก๊ก จัดอยู่ในข้อใด

บันเทิงคดี

๒๑. การที่วรรณกรรมไทยเปลี่ยนแปลงจากเรื่องจักรๆวงศ์ๆ มาเป็นเรื่องชีวิตคนทั่วๆไป เช่นปัญหา

 เศรษฐกิจ สภาพสังคม ทำให้เกิดสิ่งสำคัญในข้อใด

คนไทยกล้าวิเคราะห์วิจารณ์มากขึ้น

๒๒. "การที่อิทธิพลตะวันตกเข้ามาทำให้วรรณกรรมไทยไม่เคร่งครัดการใช้ฉันทลักษณ์เหมือนอดีตและ

 ต่อไปคนไทยจะไม่รู้จักฉันทลักษณ์ทางวรรณคดีไทย"

 คำกล่าวนี้เป็นไปได้หรือไม่ เพราะเหตุใด

ได้ เพราะเด็กเยาวชนไม่ได้รับการปลูกฝังค่านิยมไทย

๒๓. การเรียนประวัติวรรณคดีให้ประโยชน์แก่ผู้ศึกษาในแง่ใดมากที่สุด

ภาษาศาสตร์

๒๔. การอ่านบทประพันธ์หรือวรรณคดีบางเรื่องทำให้รับรู้สภาพและเหตุการณ์บ้านเมืองในสมัยนั้นๆได้

 เพราะเหตุใด

กวีไม่ได้ตั้งใจบันทึกเหตุการณ์ไว้ เพียงแต่นำเรื่องราวที่เกิดขึ้นในยุคของตนมาเขียนเท่านั้น

๒๕. คำว่า วรรณคดี บัญญัติขึ้นเมื่อใด

รัชกาลที่ ๖

๒๖. กลอนสักวา จัดเป็นวรรณกรรมประเภทใด

บทขับร้อง

๒๗. ข้อแตกต่างระหว่างวรรณกรรมกับวรรณคดี คืออะไร

การแสดงวรรณศิลป์

๒๘. หากเยาวชนไม่สนใจศึกษาวรรณคดี ผลกระทบสำคัญที่จะเกิดขึ้นคืออะไร

ขาดความชำนาญด้านภาษา และอักขรวิธีสมัยต่างๆ

# แผนการจัดการเรียนรู้ที่ ๓

# หน่วยการเรียนรู้ที่ ๒ พาจิตสู่สุโขทัย ชั้นมัธยมศึกษาปีที่ ๔

# เรื่อง เขียนย่อความเรื่องวรรณคดีสมัยกรุงสุโขทัย เวลาเรียน ๘ ชั่วโมง

# ๑. สาระสำคัญ / ความคิดรวบยอด

#  - การเขียนย่อความเกี่ยวกับเรื่องที่เรากำลังจะศึกษาทำให้เกิดความรู้ ความเข้าใจในเรื่องนั้นๆได้ดียิ่งขึ้น

# ๒. ผลการเรียนรู้

#  - เขียนย่อความเรื่องวรรณคดีสมัยกรุงสุโขทัย ได้

# ๓. สาระการเรียนรู้

#  - วรรณคดีสมัยกรุงสุโขทัย

# ๔. สมรรถนะสำคัญของผู้เรียน

#  - มีความสามารถในการสื่อสาร

# ๕. คุณลักษณะอันพึงประสงค์

#  ๕.๑ มีมารยาทและมีนิสัยรักการเขียน

#  ๕.๒ รักความเป็นไทย

# ๖. ชิ้นงาน / ภาระงาน (หลักฐานร่องรอยแสดงความรู้)

#  - เขียนย่อความเรื่องวรรณคดีสมัยกรุงสุโขทัย

# ๗. กิจกรรมการเรียนรู้

#  ขั้นนำ

#  ๗.๑ นักเรียนฟังเพลงในน้ำมีปลา ในนามีข้าว

#  ๗.๒ นักเรียนช่วยกันสรุปใจความสำคัญจากเพลง

#  ขั้นสอน

#  ๗.๓ นักเรียนทำแบบทดสอบก่อนเรียน

#  ๗.๔ นักเรียนศึกษาเรื่องวรรณคดีสมัยกรุงสุโขทัยจากเอกสารประกอบการเรียน

#  ๗.๕ นักเรียนเขียนย่อความเรื่องวรรณคดีสมัยกรุงสุโขทัย

#  ขั้นสรุป

#  ๗.๖ ครูตรวจชิ้นงาน ติ ชม แก้ไขข้อบกพร่อง

# ๘. การวัดและการประเมินผล

#  ๘.๑ การประเมินก่อนเรียน

#  ๘.๒ การประเมินชิ้นงาน/ภาระงาน

# ๙. สื่อ / แหล่งการเรียนรู้

#  ๙.๑ เพลงในน้ำมีปลา ในนามีข้าว

#  ๙.๒ เอกสารประกอบการเรียนวิชาประวัติวรรณคดี ๑

**๑๐. บันทึกผลหลังสอน**

# ผลการสอน

# ..........................................................................................................................................................................

# ..........................................................................................................................................................................

# ..........................................................................................................................................................................

# ..........................................................................................................................................................................

#  ลงชื่อ.....................................................ผู้สอน

#  ( อ.ภาคภูมิ คล้ายทอง )

#  อาจารย์ผู้สอน

**เกณฑ์การประเมิน หน่วยที่ ๒ เขียนย่อความ**

|  |  |
| --- | --- |
| **ประเด็น การประเมิน** | **ระดับคะแนน** |
| **4** | **3** | **2** | **1** |
| (K)เนื้อหา(เขียนย่อความ) | เขียนสรุปสาระสำคัญได้ครบถ้วน เรียบเรียงใจความเป็นลำดับต่อเนื่อง ใช้ถ้อยคำภาษาของตนเองอย่างกะทัดรัด ชัดเจน  | เขียนสรุปสาระสำคัญได้ครบถ้วน เรียบเรียงใจความเป็นลำดับต่อเนื่อง แต่ยังมีข้อบกพร่องในการใช้ถ้อยคำ | เขียนสรุปสาระสำคัญได้ครบถ้วน แต่ยังมีข้อบกพร่องใน การเรียบเรียงใจความและการใช้ภาษา | เขียนสรุปสาระสำคัญไม่ได้ ครูต้องแนะนำช่วยเหลือจึงสามารถเขียนสรุปได้ |
| (P)กระบวนการเขียน | ลำดับความคิดได้ตรงประเด็นมีความสัมพันธ์เชื่อมโยงกันอย่างต่อเนื่อง ชิ้นงานสะอาด เรียบร้อย  | ลำดับความคิดได้ตรงประเด็นเป็นส่วนใหญ่ มีความสัมพันธ์เชื่อมโยงกันอย่างต่อเนื่อง ชิ้นงานสะอาด เรียบร้อย เป็นส่วนใหญ่ | ลำดับความคิดได้ค่อนข้างตรงประเด็น แต่ขาดความสัมพันธ์เชื่อมโยง ชิ้นงานค่อนข้างสะอาด เรียบร้อย  | ลำดับความคิดไม่ตรงประเด็น ขาดความสัมพันธ์เชื่อมโยง ชิ้นงานไม่สะอาด ขาดความเป็นระเบียบ  |
| (A)มีมารยาทและมีนิสัยรักการเขียน | เรียบเรียงงานเขียนด้วยภาษาของตนเอง ไม่คัดลอกผู้อื่น ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูอย่างถูกต้อง รักการอ่าน และชอบศึกษาภาษาของนักเขียน | เรียบเรียงงานเขียนด้วยภาษาของตนเอง ไม่คัดลอกผู้อื่น ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูอย่างถูกต้อง แต่ยังไม่พัฒนานิสัยรัก การอ่านและชอบศึกษาภาษาของนักเขียน | เรียบเรียงงานเขียนด้วยภาษาของตนเอง แต่คัดลอกผู้อื่นบ้างบางส่วน ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูแต่ยังไม่ถูกเท่าที่ควร ครูต้องแนะนำเพิ่มเติม ไม่มีนิสัยรักการอ่าน และไม่ศึกษาภาษาของนักเขียน | ชอบคัดลอกงานเขียนของผู้อื่น ไม่ค่อยมีความพยายามใน การเรียบเรียงงานเขียนด้วยภาษาของตนเอง ไม่ค่อยชอบการเขียน ส่งงานเขียนไม่ตรงเวลา ไม่แก้ไขและปรับปรุงงานเขียนของตนเอง ครูต้องควบคุม ดูแลและแนะนำช่วยเหลือตลอดเวลา |
| (A)รักความเป็นไทย | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดีมาก | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดี | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ พอใช้ | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ยังต้องปรับปรุงบ้าง |

# เกณฑ์การตัดสิน / ระดับคุณภาพ

# คะแนน 14-16 หมายถึง ดีมาก

# คะแนน 11-13 หมายถึง ดี

# คะแนน 8- 10 หมายถึง พอใช้

# คะแนน 4- 7 หมายถึง ปรับปรุง

# เกณฑ์การผ่าน ผ่านระดับ พอใช้

**เกณฑ์การประเมินสมรรถนะสำคัญของผู้เรียน**

|  |  |
| --- | --- |
| **ประเด็น การประเมิน** | **ระดับคะแนน** |
| **3** | **2** | **1** | **0** |
| (C) มีความสามารถใน การสื่อสาร | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้ดีมาก | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้เป็นส่วนใหญ่ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพพอใช้ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพยังใช้ไม่ได้ |

# เกณฑ์การประเมิน / ระดับคุณภาพ

# คะแนน 3 หมายถึง ดีเยี่ยม

# คะแนน 2 หมายถึง ดี

# คะแนน 1 หมายถึง ผ่าน

# คะแนน 0 หมายถึง ไม่ผ่าน

**เอกสารประกอบการเรียน**

**หน่วยการเรียนรู้ที่ ๒**

**พาจิตสู่สุโขทัย**

**เขียนย่อความเรื่อง วรรณคดีสมัยกรุงสุโขทัย ( ๘ คะแนน )**

บทเรียนเรื่อง วรรณคดีสมัยกรุงสุโขทัย จากหนังสือเรียนสมบูรณ์แบบ ประวัติวรรณคดี ๑ ของเสนีย์ วิลาวรรณ และคณะ หน้า ๑๕ ถึงหน้า ๓๙ ความว่า

 วรรณคดีไทยซึ่งเก่าแก่ที่สุด และบันทึกเป็นลายลักษณ์อักษรไว้เป็นหลักฐานปรากฏมาจนทุกวันนี้มีเพียงแต่สมัยสุโขทัยลงมา ทั้งนี้อาจเป็นเพราะอักษรไทยเพิ่งเกิดขึ้นในรัชกาลพ่อขุนรามคำแหงมหาราชแห่งกรุงสุโขทัยและการเขียนหนังสือในครั้งโน้นใช้กระดาษข่อยหรือใบลานจึงสูญหายไปได้ง่าย วรรณคดีในสมัยนี้มีลักษณะเป็นการบรรยายสภาพบ้านเมือง วัฒนธรรม และ การอบรมสั่งสอนศีลธรรม ซึ่งล้วนเป็นวรรณคดีประยุกต์ มิได้มุ่งให้ความบันเทิงโดยตรงและแต่งด้วยร้อยแก้วเป็นส่วนใหญ่ ถ้อยคำที่ใช้นอกจากคำไทยโบราณแล้วก็ยังมีคำบาลี สันสกฤต และเขมรปะปนอยู่ด้วย

**วรรณคดีสำคัญในสมัยสุโขทัย** มีดังนี้

๑. ลายสือไท

๒. ศิลาจารึกหลักที่ ๑

๓. สุภาษิตพระร่วง (บัญญัติพระร่วง)

๔.ไตรภูมิพระร่วง

๕. ตำรับท้าวศรีจุฬาลักษณ์ (เรวดีนพมาศ , นางนพมาศ)

**ความสัมพันธ์ระหว่างเหตุการณ์ทางประวัติศาสตร์และวรรณคดี**

|  |  |  |
| --- | --- | --- |
| **เหตุการณ์ทางประวัติศาสตร์** | **พ.ศ.** | **ความเคลื่อนไหวทางวรรณคดี** |
| พ่อขุนศรีอินทราทิตย์ตั้งกรุงสุโขทัยเป็นราชธานี | ๑๘๐๐ (ประมาณ) |  |
| พ่อขุนรามคำแหงมหาราชครองราชสมบัติ | ๑๘๒๒ |  |
|  | ๑๘๒๖ | พ่อขุนรามคำแหงฯทรงประดิษฐ์อักษรไทย |
| พ่อขุนรามคำแหงมหาราช โปรดให้สร้างพระแท่นมนังศิลา | ๑๘๓๕ | พ่อขุนรามคำแหงฯโปรดให้จารึกศิลาจารึก หลัก ที่ ๑ และทรงพระราชนิพนธ์สุภาษิตพระร่วง |
| พ่อขุนรามคำแหงมหาราชเสด็จสวรรคต | ๑๘๔๒ |  |
|  | ๑๘๘๘ | พญาลิไททรงพระราชนิพนธ์ไตรภูมิพระร่วง |
| พญาลิไทครองราชย์สมบัติ | ๑๘๙๐ |  |
| เหตุการณ์ทางประวัติศาสตร์ | พ.ศ. | ความเคลื่อนไหวทางวรรณคดี |
| พญาลิไทเสด็จออกผนวช | ๑๙๐๔ | พญาลิไทให้จารึกศิลาจารึกหลักต่าง ๆ นางนพมาศแต่งตำรับท้าวศรีจุฬาลักษณ์ |
| พญาลิไทเสด็จสวรรคต | ๑๙๑๑- ๑๙๑๗ |  |
| พระมหาธรรมราชาที่ ๒ เสียเอกราชแก่กรุงศรีอยุธยา | ๑๙๒๑ |  |

**๑. ลายสือไท**

 ดินแดนสุวรรณภูมิที่ชนชาติไทยอพยพเข้ามาตั้งถิ่นฐานนั้น มีความเจริญทางวัฒนธรรมจากอินเดียแพร่หลายอยู่ก่อน ชนชาติสำคัญในดินแดนแถบนี้ คือ มอญ อยู่ทางตะวันตก และเขมรอยู่ทางตะวันออกของลุ่มน้ำเจ้าพระยา กล่าวเฉพาะความเจริญทางอักษรศาสตร์ เริ่มแรกชนชาติทั้งสองนี้ใช้ตัวอักษรคฤนถ์ของอินเดียฝ่ายใต้ ต่อมาได้ดัดแปลงเป็นอักษรของตนเองและต่างจารึกเรื่องราวความรุ่งเรืองของชาติตนเองไว้บนแผ่นศิลาเป็นอันมาก อักษรคฤนถ์ของอินเดียฝ่ายใต้ที่ใช้แพร่หลายในสุวรรณภูมิ ได้แก่ อักษรคฤนถ์สมัยราชวงศ์ปัลลวะของกษัตริย์อินเดียประมาณ พ.ศ. ๑๑๑๐ อักษรอินเดียมี ๒ ชนิด คือ อักษรอินเดียฝ่ายเหนือและอักษรอินเดียฝ่ายใต้ ซึ่งต่างมีวิวัฒนาการมาจากอักษรพราหมีและอักษรพราหมีนี้ พระเจ้าอโศกมหาราชใช้จารึกเรื่องราวทางพุทธศาสนาและเหตุการณ์ในสมัยพระองค์ประมาณ พ.ศ. ๓๐๐ อักษรพราหมี และอักษรชนิด ต่าง ๆ ในยุโรปล้วนมีต้นเค้ามาจากอักษรฟีนิเซีย

**อักษรของคนไทยก่อนพ่อขุนรามคำแหงมหาราชทรงประดิษฐ์อักษรไทย**

 เมื่อครั้งบรรพบุรุษของคนไทยในประเทศไทยปัจจุบันยังตั้งภูมิลำเนาอยู่ทางตอนใต้ของประเทศจีน คงใช้อักษรลักษณะเดียวกับจีน เมื่อคนไทยอพยพเข้ามาในสุวรรณภูมิ ได้รับอิทธิพลทางวัฒนธรรมจากมอญและเขมร ซึ่งมีความเจริญอยู่ในดินแดนแถบนี้มาก่อน คนไทยสมัยนั้นจึงมีความคุ้นเคยกับอักษรมอญ อักษรขอม **และอักษรปัลลวะ** ซึ่งเป็นต้นแบบของอักษรมอญและอักษรขอม ยอร์ช เซเดส์ นักปราชย์ชาวฝรั่งเศสให้ความเห็นว่า คนไทยเคยดัดแปลงอักษรมอญมาใช้เรียกว่า **อักษรไทยเดิม** ต่อมาคนไทยตกอยู่ในอำนาจปกครองของเขมรชั่วระยะเวลาหนึ่ง จึงรับอักษรขอมและภาษาขอมมาใช้ ความเคยชินกับอักษรขอมและภาษาขอมยังคงมีต่อมา แม้พ่อขุนรามคำแหงมหาราชทรงประดิษฐ์อักษรไทยขึ้น เมื่อ พ.ศ. ๑๘๒๖ แล้วก็ยังปรากฏศิลาจารึกอักษรขอมและภาษาขอม ในรัชกาลพระยาลิไทมีการศึกษาภาษาขอมและใช้อักษรขอมเขียนคำสอนทางพุทธศาสนาสืบต่อมาจนถึงรัชกาลพระบาทสมเด็จพระจุลจอมเกล้าเจ้าอยู่หัว

**การประดิษฐ์อักษรไทย**

 ปรากฏข้อความในศิลาจารึกหลักที่ ๑ ว่า ลายสือไท หรือตัวหนังสือไทยไม่เคยมีมาก่อน (อาจหมายความว่าตัวหนังสือไทยแบบพ่อขุนรามคำแหงมหาราชนี้ยังไม่เคยมีมาก่อน แต่ใช้ตัวหนังสือไทยแบบ

อื่น ๆ อยู่แล้ว) พ่อขุนรามคำแหงมหาราช ทรงประดิษฐ์ขึ้นเมื่อมหาศักราช ๑๒๐๕ ตรงกับพุทธศักราช ๑๘๒๖ ดังข้อความที่ว่า

**เมื่อก่อนลายสือไทนี้บ่มี ๑๒๐๕ ศก ปีมะแม พ่อขุนรามคำแหงหาใคร่ใจในใจแลใส่ ลายสือไทนี้ ลายสือไทนี้จึงมีเพื่อขุนผู้นั้นใส่ไว้**

 นอกจากนี้ยังปรากฏหลักฐานในหนังสือจินดามณีฉบับสมเด็จพระเจ้าอยู่หัวบรมโกศ แต่งเมื่อ พ.ศ. ๒๒๗๕ ว่าพระร่วงทรงคิดแบบอักษรไทยขึ้น เมื่อ พ.ศ. ๑๘๒๖

**ต้นเค้าของอักษรพ่อขุนรามคำแหงมหาราช**

 เมื่อคนไทยประกาศอิสรภาพไม่ขึ้นแก่เขมรได้สำเร็จในรัชกาลพ่อขุนศรีอินทราทิตย์ประมาณ พ.ศ. ๑๘๐๐ เป็นโอกาสที่คนไทยได้ปลดแอกวัฒนธรรมทางภาษาและหนังสือจากเขมร พ่อขุนรามคำแหงมหาราชจึงทรงริเริ่มประดิษฐ์ลายสือไทขึ้นเมื่อ พ.ศ. ๑๘๒๖ และทรงใช้อักษรที่ทรงประดิษฐ์ใหม่นี้จารึกพระราชประวัติ และเหตุการณ์ของบ้านเมืองในรัชกาลของพระองค์ท่านไว้ด้วยภาษาไทยเป็นครั้งแรกเมื่อ พ.ศ. ๑๘๓๕ ดังข้อความในศิลาจารึกหลักที่ ๑

 มีผู้ให้ความเห็นเกี่ยวกับต้นเค้าของอักษรพ่อขุนรามคำแหงมหาราช ในทรรศนะต่าง ๆ กัน โดยเฉพาะอย่างยิ่ง ยอร์ช เซเดส์ กล่าวว่าอักษรของพ่อขุนรามคำแหงมหาราชทรงปรับปรุงจากอักษรขอมหวัด และอักษรไทยเดิม

 เนื่องจากช่วงเวลาที่พ่อขุนรามคำแหงมหาราชทรงประดิษฐ์อักษรไทยนั้น มีอักษรแพร่หลายอยู่แล้ว คือ อักษรปัลลวะ อักษรมอญ และอักษรขอม จึงเชื่อได้ว่าพ่อขุนรามคำแหงมหาราชต้องได้แนวคิดมาจากอักษรดังกล่าวและคงจะได้เลือกเอาแต่ลักษณะที่สะดวกแก่การเขียนมากที่สุดมาดัดแปลงเป็นอักษรไทย

**อักษรปัลลวะ อักษรมอญ และอักษรขอมมีลักษณะที่ตรงกัน ดังนี้**

 ๑. ใช้อักษรต่างกัน ๒ ชุด สำหรับเขียนอักษรสังโยค คือ พยัญชนะตัวสะกดและตัวนำชุดหนึ่ง กับพยัญชนะตัวตามอีกชุดหนึ่ง พยัญชนะตัวสะกดและตัวนำอยู่ข้างบน พยัญชนะตัวตามซ้อนอยู่ข้างใต้ มีลักษณะคล้ายตัวย่อของพยัญชนะตัวสะกดและตัวนำ

 ๒. รูปสระวางไว้รอบรูปพยัญชนะทั้งข้างหน้าข้างหลัง ข้างบนและข้างล่าง

๓. อักษรปัลลวะบางตัวมีขีดอยู่ส่วนบน อักษรขอมมีกนกซึ่งเรียกว่า ศก หรือหนามเตยอยู่ส่วนบนทุกตัว อักษรมอญไม่มีศก หรือหนามเตย

 ลักษณะดังกล่าวของอักษรปัลวะ อักษรมอญและอักษรขอม มีความยุ่งยากในการเขียน การอ่านเป็นอันมาก

**ลักษณะอักษรของพ่อขุนรามคำแหงมหาราช**

1. **รูปอักษร**
	1. รูปพยัญชนะมีชุดเดียวใช้ได้ทั้งตัวสะกด ตัวนำและตัวตาม ส่วนมากดัดแปลงมาจากอักษรขอม และอักษรมอญ บางตัวมีเค้ามาจากอักษรปัลลวะโดยตรง พยัญชนะทุกตัวไม่มีศก

หรือหนามเตยอย่างอักษรขอม และขีดอย่างอักษรปัลลวะ นอกจากนี้ยังมีรูปพยัญชนะครบทุกเสียงพยัญชนะของภาษาไทย

* 1. รูปสระคิดขึ้นใหม่ ครบทุกเสียงสระของภาษาไทย ส่วนมากดัดแปลงมาจากอักษรขอม
	2. รูปวรรณยุกต์มี ๒ รูป คือไม้เอก ( ‘ ) ไม้โท ( + ) คิดขึ้นใหม่ทั้งหมด อักษรปัลลวะ อักษรมอญ และอักษรขอมไม่มีรูปวรรณยุกต์
	3. ตัวเลขคิดขึ้นใหม่ทั้งหมด ส่วนมากดัดแปลงมาจากเลขขอม
	4. นฤคหิต ใช้ประสมกับสระ อา เป็นสระอำ
1. **อักขรวิธี**
	1. เรียงพยัญชนะตัวสะกด ตัวตามและตัวนำ ตัวตาม ต่อเนื่องในวรรคเดียวกัน ต่างกับอักษรปัลลวะ อักษรมอญ และอักษรขอม ซึ่งเขียนตัวตามไว้ข้างใต้ตัวสะกด หรือตัวนำ และใช้พยัญชนะต่างชุดกัน
	2. วางรูปสระไว้บรรทัดเดียวกับพยัญชนะ และสูงเสมอพยัญชนะ สระส่วนมากอยู่หน้าพยัญชนะ เฉพาะสระ อะ อา อำ อยู่หลังพยัญชนะ
	3. สระ อะ เมื่อมีตัวสะกด ใช้ตัวสะกดซ้ำกัน เช่น ขบบ (ขับ)
	4. สระเอีย เมื่อไม่มีตัวสะกด ใช้ ย ๒ ตัว ถ้ามีตัวสะกด ใช้ ย ตัวเดียว
	5. สระ อือ สระ ออ เมื่อไม่มีตัวสะกด ไม่ใช้ อ เคียง เช่น พ่ (พ่อ)
	6. สระ อัว เมื่อไม่มีตัวสะกด ใช้ ว ๒ ตัว เมื่อมีตัวสะกดใช้ ว ตัวเดียว เช่น ตวว (ตัว)
	7. สระ อึ ใช้ หรือ

**การเปลี่ยนแปลงอักษรของพ่อขุนรามคำแหงมหาราช**

 ประมาณ พ.ศ. ๑๙๐๐ รัชกาลพญาลิไท การเขียนตัวอักษรเปลี่ยนไปจากรัชกาลพ่อขุนรามคำแหงมหาราชหลายประการเช่น

1. รูปสระ อิ อี อื อยู่บนพยัญชนะ อุ อู อยู่ข้างล่าง
2. รูปสระ ใ ไ โ สูงขึ้นพ้นพยัญชนะ

๓. เริ่มใช้ไม้ผัดหรือไม้หันอากาศแทนตัวสะกดซ้ำบ้าง แต่ยังไม่ใช้ทั่วไป เช่น วงั ทงั หลงั ถนน

 ๔. ตัว ญ เพิ่มเชิงขึ้นอย่างปัจจุบัน เดิมเขียนไม่มีเชิง

 ๕. เพิ่มตัว ฤๅ ฦๅ

 ลักษณะอักษรและอักขรวิธีของพ่อขุนรามคำแหงมหาราช ได้มีการดัดแปลงต่อมาจนยุติลงในสมัยสมเด็จพระนารายณ์มหาราช ระหว่าง พ.ศ. ๒๑๙๙-๒๒๓๑ และใช้เป็นแบบอย่างมาจนทุกวันนี้ กล่าวคือ

 (๑) ใช้ไม้ผัดหรือไม้หันอากาศทั่วไป

 (๒) สระเอีย ใช้ เ- ีย อย่างเดียว

 (๓) สระอือ สระออ เมื่อไม่มีตัวสะกด ใช้ อ เคียง

สำหรับเครื่องหมายวรรณยุกต์ สันนิษฐาน มีครบ ๔ รูป คือ ไม้เอก ( ' ) ไม้โท ( ้ ) ไม้ตรี ( ๊ ) ไม้จัตวา ( ๋ ) ในรัชกาลพระเจ้าอยู่หัวบรมโกศ ประมาณ พ.ศ. ๒๒๗๕ ตามหลักฐานที่ปรากฏในหนังสือจินดามณีในรัชกาลนี้

**อักษรของพ่อขุนรามคำแหงมหาราช มีคุณสมบัติเด่นสะดวกแก่การเขียนการพิมพ์ เช่น**

1. ใช้รูปพยัญชนะชุดเดียวทั้งพยัญชนะตัวสะกด ตัวนำ และตัวตาม
2. ใช้รูปสระที่มีความสูงเสมอตัวพยัญชนะ
3. วางรูปสระไว้ในบรรทัดเดียวกับตัวพยัญชนะ และส่วนมากอยู่หน้าตัวพยัญชนะ

นอกจากนี้มีรูปพยัญชนะและสระครบทุกเสียง และใช้รูปวรรณยุกต์กำกับระดับเสียงสูงต่ำอันเป็นลักษณะเฉพาะของภาษาไทย รูปอักษรและอักขรวิธีของพ่อขุนรามคำแหงมหาราช จึงมีประสิทธิภาพมากกว่าของชาติอื่น ๆ เพราะนอกจากเขียนภาษาไทยได้สะดวกแล้วยังสามารถถ่ายเสียงภาษาต่างประเทศได้ใกล้เคียงอีกด้วย

พ่อขุนรามคำแหงมหาราชทรงประดิษฐ์ลายสือไทขึ้นก่อนที่ชนชาติไทยในดินแดนอื่น ๆ จะมีอักษรของตนเองโดยเฉพาะปรากฏว่าอักษรของเผ่าชนไทยเหล่านั้นมีอายุน้อยกว่าลายสือไทของพ่อขุนรามคำแหงมหาราชทั้งสิ้น เช่น อักษรไทยอาหม ไทยลื้อ ไทยใหญ่ ไทยเผ่าต่างๆ ในตังเกี๋ย ลาว ไทยล้านนา และไทยอีสาน

ลายสือไทของพ่อขุนรามคำแหงมหาราช นอกจากใช้ในอาณาจักรสุโขทัยและอยุธยาแล้ว ยังแพร่หลายเข้าไปในอาณาจักรล้านนา รัฐฉานของพม่า ลาว และแคว้นตังเกี๋ยของเวียดนาม ดังปรากฏหลักฐานศิลาจารึกอักษรแบบลายสือไทล้านนาและรัฐฉาน ส่วนอักษรลาวและอักษรไทยในตังเกี๋ยได้รับอิทธิพลโดยตรงจากลายสือไท คือ มีรูปลักษณะและอักขรวิธีคล้ายคลึงลายสือไทมากที่สุด

หลวงวิจิตรวาทการ ขณะดำรงตำแหน่งอธิบดีกรมศิลปากรได้ให้ความเห็นเกี่ยวกับ ลายสือไทของพ่อขุนรามคำแหงมหาราชไว้ว่า

*ปัญหาที่ว่าพ่อขุนรามคำแหงจะเป็นคนแรกที่บัญญัติอักษรไทยหรือไม่นั้นก็มีข้อถกเถียงกันอยู่มาก ศาสตราจารย์ เซเดส์ เห็นไปในทางที่ว่า พ่อขุนรามคำแหงไม่ใช่คนแรกที่บัญญัติอักษรไทยขึ้น เพราะก่อนสมัยพ่อขุนรามคำแหงนั้นไทยก็มีตัวหนังสือใช้ ซึ่งศาสตราจารย์ เซเดส์ เรียกว่า* ***อักษรเดิม*** *แต่ตามทางตรวจค้นปรากฏว่าตัวอักษรไทยที่มีอยู่ก่อนสมัยพ่อขุนรามคำแหงนั้นไม่ใช่อักษรไทย เป็นอักษรมอญกับเขมรที่ไทยเอามาใช้เขียนภาษาไทย เมื่อเขียนไม่สะดวกโดยตัวอักษรไม่พอกับสำเนียงและภาษาก็เปลี่ยนแปลงบ้าง แต่รูปร่างของตัวอักษรก็คงเป็นอักษรมอญเขมรอยู่อย่างชัด พ่อขุนรามคำแหงได้บัญญัติตัวอักษรไทยขึ้นซึ่งเมื่อพิเคราะห์ดูแต่อักษร ก็น่าคิดไปว่า พ่อขุนรามคำแหงเพียงแต่เอาตัวอักษรแบบมอญเขมรมาเปลี่ยนแปลงเล็กน้อย แต่ความจริงนั้นการที่พ่อขุนรามคำแหงบัญญัติอักษรไทยขึ้น ข้อสำคัญไม่ได้อยู่ที่ตัวอักษร ข้อสำคัญอยู่ที่วิธีเขียน คือ ตัวอักษรมอญเขมรมีตัวซ้อนที่เรียกว่า* ***สังโยค*** *พ่อขุนรามคำแหงได้ยกเลิกวิธีสังโยค ซึ่งต้องนับว่าเป็นโชคลาภของชาติไทยนักหนา เพราะว่าถ้าเรายังใช้วิธีสังโยคอยู่จนบัดนี้แล้ว ไทยเราจะไม่สามารถมีเครื่องพิมพ์ดีดใช้ได้เลย ข้อสำคัญอีกประการหนึ่ง คือ สระ ซึ่งมอญเขมรเอาไว้ข้างบนบ้าง ข้างล่างบ้าง พ่อขุนรามคำแหงบัญญัติให้เรียงอยู่ในบรรทัดเดียวกัน ซึ่งตรงกับวิธีเขียนของยุโรป พ่อขุนรามคำแหงไม่รู้หนังสือยุโรปเลย แต่มีความฉลาดตรงกันเข้าอย่างน่าอัศจรรย์ นอกจากนั้น พ่อขุนรามคำแหงยังเพิ่มวรรณยุกต์บอกสำเนียงไว้ให้ตรงตามสำเนียงไทย ข้อบัญญัติเหล่านี้ต้องนับว่าเป็นของใหม่ และถึงอย่างไร ๆ พ่อขุนรามคำแหงได้รับเกียรติยศว่าเป็นคนแรกที่บัญญัติ* ***ลายสือไท***

**๒. ศิลาจารึกหลักที่ ๑**

**ผู้แต่ง** ศิลาจารึกหลักที่๑ หรือศิลาจารึกพ่อขุนรามคำแหงมหาราช สันนิษฐานว่าพ่อขุนรามคำแหงฯ ทรงแต่ง

เองโดยเฉพาะตอนต้น ซึ่งเป็นเรื่องเล่าประวัติของพระองค์เองใช้คำว่า “กู” ตลอด ตอนต่อไปอาจมีพระราช

ดำรัสสั่งให้แต่งขึ้นและจารึกไว้ เนื่องจากตอนนี้ไม่ใช้คำว่า “กู” เลยเปลี่ยนใช้คำว่า “พ่อขุนรามคำแหง”

พ่อขุนรามคำแหงมหาราชทรงเป็นกษัตริย์พระองค์ที่ ๓ แห่งกรุงสุโขทัย เสวยราชสมบัติ พ.ศ.

๑๘๒๒ เป็นพระราชโอรสของพ่อขุนศรีอินทราทิตย์กับพระนางเสือง พระนามเดิมของพระองค์ไม่ปรากฏ ส่วนพระนามรามคำแหงนั้นพระราชบิดาพระราชทานให้ เมื่อพระชนมายุได้ ๑๙ พรรษา ภายหลังทรงกระทำยุทธหัตถีชนะขุนสามชนเจ้าเมืองฉอด

เมื่อพระองค์ได้รับราชสมบัติจากพ่อขุนบานเมืองซึ่งเป็นพระเชษฐา ได้ทรงทำนุบำรุงบ้านเมืองให้

เจริญรุ่งเรืองในด้านต่างๆ เช่น การปกครอง กฎหมาย การเพาะปลูก การค้าขาย การศึกษา พุทธศาสนา

สถาปัตยกรรม ประติมากรรม และการขยายอาณาเขต ดังปรากฏหลักฐานในศิลาจารึกหลักที่ ๑ ของ

พระองค์

สันนิษฐานว่า พ่อขุนรามคำแหงฯ ครองราชย์สมบัติ ประมาณ ๒๐ ปี เสด็จสวรรคต พ.ศ.๑๘๔๒

**ประวัติ**  สันนิษฐานว่าศิลาจารึกหลักที่ ๑จารึกขึ้นเมื่อประมาณ พ.ศ. ๑๘๓๕ เป็นปีที่พ่อขุนรามคำแหง

มหาราชรับสั่งให้สร้างพระแท่นมนังศิลาและจารึกหลักอื่นๆ

พระบาทสมเด็จพระจอมเกล้าเจ้าอยู่หัว ขณะดำรงพระอิสริยยศเป็นเจ้าฟ้ามงกุฎฯ และผนวชที่วัด

ราชาธิวาสในรัชกาลที่ ๓ ทรงนำศิลาจารึกของพ่อขุนรามคำแหงมหาราชจากพระราชวังเก่ากรุงสุโขทัยลงมากรุงเทพฯ พร้อมกับพระแท่นมนังศิลา เมื่อพ.ศ.๒๓๗๖ พระบาทสมเด็จพระจอมเกล้าเจ้าอยู่หัว ทรงอ่านศิลาจารึกของพ่อขุนรามคำแหงฯ เป็นอันดับแรก ต่อมาปรากฏว่า เซอร์ จอห์น เบาริง ชาวอังกฤษ ได้พิมพ์ตัวอย่างจารึกนั้นพร้อมทั้งลายพระหัตถ์คำแปลและพระบรมราชาธิบายของพระบาทสมเด็จพระจอมเกล้าเจ้าอยู่หัวเป็นภาษาอังกฤษ บัสเตียนชาวเยอรมันได้พิมพ์คำแปลจารึกของพ่อขุนรามคำแหงฯ เป็นภาษาอังกฤษเผยแผ่ที่กรุงเบอร์ลิน เมื่อ พ.ศ.๒๔๐๘ หลังจากนั้นศาสตราจารย์บรัดเลย์ บุตรชายหมอ บรัดเลย์ ชาวอเมริกัน ได้ศึกษาค้นคว้าเพิ่มเติมและนำไปแสดงปาฐกถา ปรากฏอยู่ในจดหมายเหตุของสยามสมาคม เมื่อ พ.ศ.๒๔๕๒ ภายหลัง ยอร์ซ เซเดส์ ขณะดำรงตำแหน่งบรรณารักษ์ใหญ่ หอพระสมุด วชิรญาณ ได้ตรวจสอบจารึกพ่อขุนรามคำแหงฯ และทำคำอ่านและแปลเป็นภาษาฝรั่งเศสไว้อย่างครบถ้วน ศิลาจารึกของพ่อขุนรามคำแหงมหาราชฯ นี้ หอพระสมุดวชิรญาณจัดพิมพ์เป็นภาษาไทยครั้งแรกตามคำอ่านของ ยอร์ช เซเดส์ รวมอยู่ในประชุมจารึกภาคที่ ๑ เมื่อ พ.ศ. ๒๔๖๗ ต่อมา ศาสตราจารย์ฉ่ำ ทองคำวรรณ ได้แก้ไขเพิ่มเติมคำอ่านเดิมบางคำใน พ.ศ. ๒๕๒๑ คณะกรรมการพิจารณาและจัดพิมพ์เอกสารทางประวัติศาสตร์ ได้ตั้งอนุกรรมการขึ้นคณะหนึ่งประกอบด้วยศาสตราจารย์ประเสริฐ ณ นคร ศาสตราจารย์

ม.จ. สุภัทรดิศ ดิศกุล ผู้ช่วยศาสตราจารย์อุไรศรี วรศะริน นายตรี อมาตยกุล นายทองสืบ ศุภะมาร์ค นายเฉลียว จันทรทรัพย์ และนายประสาร บุญประคอง อ่านและตรวจสอบจารึกของ พ่อขุนรามคำแหงฯ

พร้อมทั้งจารึกสุโขทัยทั้งหมดในประชุมจารึกภาคที่๑ และได้จัดพิมพ์ขึ้น นับเป็นฉบับพิมพ์ภาษาไทยที่สมบูรณ์ครั้งที่ ๒

พระบาทสมเด็จพระจอมเกล้าเจ้าอยู่หัวทรงนำศิลาจารึกพ่อขุนรามคำแหงมหาราชมาไว้ที่วัดราชา ธิวาสเป็นแห่งแรกต่อมาอยู่ที่วัดบวรนิเวศวิหาร วัดพระศรีรัตนศาสดาราม หอพระสมุดวชิรญาณเดิมและพิพิธภัณฑสนถานแห่งชาติกรุงเทพมหานคร ในปัจจุบันจารึกพ่อขุนรามคำแหงฯ ประดิษฐานอยู่ที่พิพิธภัณฑสนถานแห่งชาติ กรุงเทพมหานคร

**ทำนองแต่ง** แต่งเป็นความเรียงร้อยแก้วแต่บางตอนมีสัมผัส

**ความมุ่งหมาย** เพื่อบันทึกเหตุการณ์สำคัญของกรุงสุโขทัย ตลอดจนความอุดมสมบูรณ์ และความร่มเย็นเป็นสุขของประเทศ และอาณาเขตของบ้านเมืองในเวลานั้น

**เรื่องย่อ** ศิลาจารึกพ่อขุนรามคำแหงมหาราช สูงประมาณ ๑ เมตร ๑๐ เซนติเมตร มีคำจารึก ๔ ด้าน

กล่าวคือ

**ด้านที่ ๑**

**ตอนที่ ๑** กล่าวถึงพระราชประวัติว่า ทรงเป็นพระราชโอรสของพ่อขุนศรีอินทราทิตย์และนางเสือง เมื่อ พระชนมายุ ๑๙ พรรษา ทรงชนช้างชนะขุนสามชนเจ้าเมืองฉอดซึ่งมาตีเมืองตาก พระราชบิดาจึงพระราชทานนามว่าพระรามคำแหง ในรัชกาลของพระราชบิดา และรัชกาลของพ่อขุนบานเมืองซึ่งเป็น พระเชษฐา พ่อขุนรามคำแหงมหาราชมีส่วนช่วยทะนุบำรุงบ้านเมือง เมื่อสิ้นพ่อขุนบานเมืองแล้วพระองค์จึงได้ราชสมบัติสืบต่อมา

ข้อความตอนนี้คงเป็นถ้อยคำของพ่อขุนรามคำแหงมหาราช เพราะทรงใช้สรรพนามแทนพระองค์เองว่า “กู”

**ตอนที่ ๒** กล่าวถึงความเจริญรุ่งเรือง และความสมบูรณ์พูนสุขของกรุงสุโขทัยว่า ในน้ำมีปลา ในนามีข้าว การค้าขายเป็นไปอย่างเสรี ทรัพย์สมบัติของผู้ตายตกเป็นมรดกแก่ทายาท การตัดสินความเป็นไปอย่างเที่ยงธรรม พ่อขุนรามคำแหงมหาราชทรงพระเมตตากรุณาแก่ผู้มาพึ่งพาบารมี แม้แต่เชลยศึกก็ไม่ทรงลงโทษ และรับสั่งให้แขวนกระดิ่งสำหรับราษฎรร้องฎีกา

**ด้านที่ ๒**

ความต่อเนื่องมาจากด้านที่ ๑ คือพ่อขุนรามคำแหงมหาราชทรงพิจารณาฎีการ้องทุกข์ของราษฎร มีการสร้างป่าไม้ผลและไม้ใบ มีบ่อน้ำ พ่อขุนรามคำแหงมหาราช และไพร่ฟ้าประชาชนเสื่อมใสในพระพุทธศาสนา บำเพ็ญศาสนกิจในวันสำคัญทางศาสนา มีวิหารและพระพุทธรูปขนาดใหญ่ขนาดกลาง งดงาม มีพระเถระผู้ใหญ่

**ด้านที่ ๓**

กล่าวถึงการปลูกไม้ตาล และการสกัดพระแท่นมนังศิลาในดงตาล สำหรับพระสงฆ์แสดง พระธรรมในวันพระ ในวันธรรมดาพ่อขุนรามคำแหงมหาราชประทับว่าราชการ

**ด้านที่ ๔**

กล่าวถึงการก่อพระเจดีย์บรรจุพระบรมสารีริกธาตุ การประดิษฐ์อักษรไทยเมื่อมหาศักราช ๑๒๐๕ (พุทธศักราช ๑๘๒๖) ราชฏรมีความเข้มแข็งกล้าหาญเป็นที่เกรงขามแก่ข้าศึก อาณาเขตกรุงสุโขทัยกว้างขวางทั้ง สี่ทิศ ทิศตะวันออกจดสระหลวง (เมืองเก่าอยู่เหนือหรือติดกับพิษณุโลก) สองแคว (พิษณุโลก) ลุมบาจาย (น่าจะเป็นเมืองในลุ่มน้ำป่าสัก) สคา (น่าจะเป็นเมืองในลุ่มน้ำป่าสัก) เวียงจันทน์ เวียงคำ ทิศใต้จดคนที (บ้านโคน อ.เมือง จ.กำแพงเพชร) พระบาง (นครสวรรค์) แพรก (อ.สรรคบุรี จ.ชัยนาท) สุพรรณภูมิ (เมืองเก่าใน จ.สุพรรณบุรี) ราชบุรี เพชรบุรี นครศรีธรรมราช ฝั่งมหาสมุทร ทิศตะวันตกจดเมืองฉอด หงสาวดี ทิศเหนือจดเมืองแพล (แพร่) เมืองม่าน (น่าน) เมืองพลัว (อ.ปัว จ. น่าน) ชวา (หลวงพระบาง)

**ตัวอย่างข้อความบางตอน**

สภาพบ้านเมือง และความเป็นอยู่ของประชาชน

ในน้ำมีปลาในนามีข้าว เจ้าเมืองบ่เอาจกอบในไพร่ ลูท่างเพื่อนจูงวัวไปค้าขี่ม้าไปขาย ใครจักใคร่ค้าช้างค้า ใครจักใคร่ค้าม้าค้า ใครจักใคร่ค้าเงือน (เงิน) ค้าทองค้า

พระราชจริยวัตรของพ่อขุนรามคำแหงมหาราช

ทรงมีความกล้าหาญเข้มแข็ง ทรงชนช้างชนะขุนสามชน มีความเคารพจงรักภักดีต่อพระราชบิดาพระราชมารดาและพระเชษฐา

เมื่อชั่วพ่อกู กูบำเรอแก่พ่อกู กูบำเรอแก่แม่กู กูได้ตัวเนื้อตัวปลา กูเอามาแก่พ่อกู กูได้หมากส้ม หมากหวานอันใด กินอร่อย กินดี กูเอามาแก่พ่อกู กูตีหนังวังช้างได้ กูเอามาแก่พ่อกู กูไปท่บ้านท่เมืองได้ช้างได้งวง ได้ปั่ว ได้นาง ได้เงือนได้ทอง กูไปเอามาเวนแก่พ่อกู พ่อกูตาย ยังพี่กู กูพร่ำบำเรอแก่พี่กู ดั่งบำเรอแก่พ่อกู พี่กูตายจึงได้เมืองแก่กูทั้งกลม

**คุณค่า** ศิลาจารึกพ่อขุนรามคำแหงมหาราชมีคุณค่าทางอักษรศาสตร์เป็นอันมาก ภาษาไทยสมัยพ่อขุนรามคำแหงฯ ส่วนมากใช้คำไทยแท้ มีคำภาษาอื่นปะปนอยู่บ้าง เช่น ภาษาสันสกฤต บาลี และเขมร นิยมใช้คำคล้องจองกัน บางตอนใช้โครงสร้างของประโยคซ้ำกัน ส่วนใหญ่เป็นประโยคสั้นๆ หมดจด ไม่นิยมใช้คำเชื่อมคำต่อ นอกจากนี้ศิลาจารึกยังให้ความรู้ทางทางประวัติศาสตร์ ขนบธรรมเนียมประเพณี เช่น กล่าวถึงพระราชประวัติ และพระราชจริยวัตรของพ่อขุนรามคำแหง สภาพความเป็นอยู่ของประชาชนในด้านนิสัยใจคอ การทำมาหาเลี้ยงชีพ การศึกษา การนับถือศาสนา ความเชื่อถือและการเล่นรื่นเริง ในส่วนของบ้านเมืองให้ความรู้เกี่ยวกับกฎหมาย การปกครองแบบพ่อปกครองลูก การปกครองแบบนครรัฐ ศิลปกรรม การประดิษฐ์อักษรไทย ความอุดมสมบูรณ์ และอาณาเขตของบ้านเมือง

ศิลาจารึกหลักที่ ๑ นี้ยังเป็นแรงบันดาลใจ ให้มีการแต่งวรรณกรรมในชั้นหลัง เช่น ลิลิตตำนาน พระแท่นมนังคศิลาบาต ของพระเจ้าบรมวงศ์เธอ กรมพระนราธิปประพันธ์พงศ์ และบทละครเรื่องอานุภาพของพ่อขุนรามคำแหงฯของหลวงวิจิตรวาทการ

**๓ สุภาษิตพระร่วง (บัญญัติพระร่วง)**

**ผู้แต่ง** พระบาทสมเด็จพระมงกุฎเกล้าเจ้าอยู่หัว ทรงสันนิฐานว่า สุภาษิตพระร่วงรวบรวมขึ้นในสมัยพ่อขุนรามคำแหงมหาราช สุภาษิตพระร่วงน่าจะเป็นของพ่อขุนรามคำแหงฯ เพราะในสมัยนั้นไทยเพิ่งพ้นจากอำนาจของขอมจำเป็นต้องมีการปรับปรุงบ้านเมืองให้เจริญยิ่งกว่าขอมในทุก ๆ ทาง ทั้งในด้านจิตใจและความประพฤติเมื่อพิจารณาถึงถ้อยคำและลักษณะคำประพันธ์ที่ใช้ พอสรุปได้ว่า เดิมคงจะเป็นของพระร่วงสมัยสุโขทัยจริง แต่ได้มีการจดจำและแต่งเติมคลาดเคลื่อนไปจากเดิม

 ปรากฏหลักฐานจากสมุดไทย ในหอสมุดแห่งชาติกรุงเทพมหานครว่า สมเด็จพระเจ้าอยู่หัวบรมโกศทรงพระราชนิพนธ์โคลงเรื่องประดิษฐ์พระร่วงซึ่งมีใจความคล้ายสุภาษิตพระร่วง จึงมีผู้สันนิษฐานว่า สุภาษิตพระร่วงคงจะไม่ได้มีมาแต่สมัยสุโขทัย น่าจะเป็นพระนิพนธ์ของสมเด็จพระมหาสมณเจ้ากรมพระปรมานุชิตชิโนรสโดยทรงดัดแปลงจากพระราชนิพนธ์เรื่องประดิษฐ์พระร่วง ของสมเด็จพระเจ้าอยู่หัวบรมโกศ

**สุภาษิตพระร่วง**

*เมื่อน้อยให้เรียนวิชา ให้หาสินมาเมื่อใหญ่ อย่าไฝ่เอาทรัพย์ท่าน อย่าริระร่านแก่ความ*

**ประดิษฐ์พระร่วง**

 *เมื่อเยาเสาวพากยส้อง แสวงคุณ*

 *ครันไวยไพบูลยทูน เทียบไว้*

 *อย่าใฝ่ในทรัพย์สุน ธรท่าน*

 *อย่าราญการกิจให้ ราษฎรร้อนระส่ำรสาย*

**ประวัติ** สุภาษิตนี้มีชื่อเรียกอีกอย่างหนึ่งว่าบัญญัติพระร่วง ปรากฏหลักฐานเก่าแก่ที่สุด คือ *จ*ารึกที่อยู่ผนังระเบียงด้านหน้าพระมหาเจดีย์องค์เหนือของวัดพระเชตุพนฯ ในราชกาลที่ ๓ แห่งกรุงรัตนโกสินทร์และพิมพ์ครั้งแรกในประชุมจารึกวัดพระเชตุพนฯ ฉบับหอพระสมุดวชิรญาณรวบรวม

**ทำนองแต่ง**  ตอนต้นแต่งด้วยร่ายสุภาพ จบแบบโคลงสองสุภาพ ตอนท้ายเป็นโคลงกระทู้หนึ่งบท

**ความมุ่งหมาย** เพื่อสั่งสอนประชาชน

**เรื่องย่อ** เริ่มต้นกล่าวถึงพระร่วงเจ้ากรุงสุโขทัย ทรงมุ่งประโยชน์ในกาลภายหน้า จึงทรงบัญญัติสุภาษิตสำหรับสอนประชาชนขึ้นไว้ สุภาษิตบทแรก คือ *“เมื่อน้อยให้เรียนวิชา ให้หาสินมาเมื่อใหญ่”* สุภาษิตทั้งหมด ๑๕๘ บท จบลงด้วยโคลงกระทู้

บัณ เจิดจำแนกแจ้ง พิสดาร ความเอย

 ฑิต ยุบลบรรหาร เหตุไว้

 พระ ปิ่นนัคราสถาน อุดรสุข ไทยนา

 ร่วง ราชนามนี้ได้ กล่าวถ้อยคำสอน

**ตัวอย่างข้อความบางตอน**

เมื่อน้อยให้เรียนวิชา อย่าอวดหาญแก่เพื่อน เข้าเถื่อนอย่าลืมพร้า หน้าศึกอย่านอนใจ ไปเรือนท่านอย่าน่งงนาน การเรือนตนเร่งคิด อย่าน่งงชิดผู้ใหญ่ อย่าใฝ่สูงให้พ้นศักดิ์ ที่รักอย่าดูถูก ปลูกไมตรีอย่ารู้ร้าง สร้างกุศลอย่ารู้โรย โทษตนผิดรำพึง อย่าคะนึงถึงโทษท่าน หว่านพืชน์จักเอาผล เลี้ยงคนจักกินแรง อย่าขัดแขงผู้ใหญ่ เดอรทางอย่าเดอรเปลี่ยว น้ำเชี่ยวอย่าขวางเรือ มีสินอย่าอวดมั่ง ผู้เถ้าสั่งจงจำความ ที่มีไภยพึงหลีก ครูบาสอนอย่าโกรธ อย่าขอของรักมิตร

**คุณค่า** สุภาษิตพระร่วงเป็นคติโลกและคติธรรม ใช้ถ้อยคำคล้องจองกัน สำนวนกะทัดรัดจับใจ จึงมีผู้จดจำไว้ได้มาก และนำไปดัดแปลงแทรกไว้ในวรรณคดีเรื่องอื่น เช่น กาพย์มหาชาติ สมัยสมเด็จพระเจ้า

ทรงธรรม กัณฑ์กุมาร ตอนชูชกตีสองกุมาร พระเวสสันดรทรงรำพึงว่า เหมือนชายชาติเสื่อมศรีริษยา มาตีกั้นสกัดปลาที่หน้าไซ ร่ายยาวมหาเวสสันดร ชาดก ตอนพระนางมัทรีตรัสสอนพระชาลีและพระกัณหา ว่า อย่าใฝ่สูงให้เกินศักดิ์ ตอนชูชกกล่าวแก่เจตบุตรว่า เราคิดว่าจะอาสาเจ้าจนตัวตายตามสุภาษิต และตอนพระเวสสันดรแสร้งตรัสต่อว่าพระนางมัทรีว่า เข้าเถื่อนเจ้าลืมพร้า ในเสภาขุนช้างขุนแผน ตอน กำเนิดพลายงาม กล่าวถึงวิชาที่พลายงามต้องศึกษาเพิ่มเติมเมื่ออยู่กับเจ้าหมื่นศรีเสาวรักษ์ ว่ามี สุภาษิตบัญฑิต พระร่วง โคลงโลกนิติกล่าวถึงสุภาษิตหลายบทที่มีใจความตรงกับสุภาษิตพระร่วง เช่น การเรียนวิชา การตำหนิโทษผู้อื่น เสียสินอย่าเสียศักดิ์ การคบคนพาล นอกจากนี้พระบาทสมเด็จพระมงกุฎเกล้าเจ้าอยู่หัวทรงนำสุภาษิตพระร่วงมาพระราชนิพนธ์เป็นโคลงสี่สุภาพ ชื่อว่า สุภาษิตพระร่วงคำโคลง

 สุภาษิตพระร่วงแสดงชีวิตและค่านิยมเชิงสังคมของคนไทยไว้หลายแง่มุม เช่น ยกย่องความสำคัญของการศึกษา รักอิสรเสรี รังเกียจความเป็นทาส รักความสงบ แต่ก็พร้อมที่จะต่อสู้ศัตรูที่มารุกราน มีความจงรักภักดี และเทิดทูนพระมหากษัตริย์ยิ่งชีวิต แบ่งชั้นบุคคลตามหน้าที่และความรับผิดชอบทางสังคม มีกิริยามารยาทเรียบร้อย สุภาพอ่อนน้อม ยกย่องความสัตย์สุจริต ดีต่อมิตร และรักศักดิ์ศรี เป็นต้น

1. **ไตรภูมิพระร่วง**

 **ผู้แต่ง** พระมหาธรรมราชาที่ ๑ หรือพญาลิไท

 สันนิษฐานว่า พญาลิไททรงพระราชนิพนธ์ไตรภูมิพระร่วง เมื่อ พ.ศ. ๑๘๘๘ ขณะครองเมืองศรีสัชนาลัย พญาลิไทเป็นกษัตริย์พระองค์ที่ ๕ แห่งกรุงสุโขทัย เป็นพระราชโอรสของพญาเลอไทเสวยราชย์เมื่อ พ.ศ. ๑๘๙๐ พระองค์ทรงสนพระทัยในพุทธศาสนาเป็นพิเศษ ทรงศึกษาพุทธศาสนาและภาษาบาลีอย่างแตกฉานในพระอาจารย์หลายสำนัก และได้เสด็จออกผนวชชั่วระยะหนึ่ง เมื่อ พ.ศ. ๑๙๐๔

 นอกจากหนังสือไตรภูมิพระร่วงแล้ว พญาลิไทมีพระราชดำรัสสั่งให้จารึกหลักศิลาไว้ เช่น จารึกนครชุม และจารึกป่ามะม่วง

**ประวัติ**  ไตรถูมิพระร่วงเดิมเรียกอีกอย่างหนึ่งว่า **เตภูมิกถา** หรือ **ไตรภูมิกถา** ซึ่งต่อมาสมเด็จพระเจ้าบรมวงศ์เธอกรมพระยาดำรงราชานุภาพทรงเปลี่ยนชื่อใหม่ว่า **ไตรภูมิพระร่วง** เพื่อเฉลิมพระเกียรติพระร่วงเจ้าแห่งกรุงสุโขทัย และเพื่อให้คู่กับสุภาษิตพระร่วง หนังสือเรื่องนี้ฉบับเก่าที่สุด พระมหาช่วย วัด

ปากน้ำหรือวัดกลาง จังหวัดสมุทรปราการ จารไว้ในใบลานด้วยอักษรขอม เมื่อ พ.ศ. ๒๓๒๑ ในรัชกาลสมเด็จพระเจ้าตากสินมหาราชนอกจากนี้ยังมีฉบับพระมหาจันทร์ จารไว้ด้วยอักษรขอม เช่นกัน เมื่อ พ.ศ. ๒๓๓๐ หนังสือไตรภูมิพระร่วงนี้ นายพิทูร มลิวัลย์ ตรวจชำระโดยสอบทานกับต้นฉบับเดิมทั้งสอง และทำเชิงอรรถขึ้นไว้เมื่อ พ.ศ. ๒๕๑๗

**ทำนองแต่ง** เป็นความเรียงร้อยแก้ว

**ความมุ่งหมาย** เพื่อทรงแสดงธรรมโปรดพระราชมารดาและสั่งสอนประชาชน

**เรื่องย่อ** เริ่มต้นเป็นบานแผนกบอกผู้แต่งวัน เดือน ปี ที่แต่งหลักฐานประกอบการเรียบเรียงว่าได้มาจากคัมภีร์ทางพุทธศาสนาถึง ๓๐ คัมภีร์ ตลอดจนสำนักเรียนของผู้แต่ง และบอกความมุ่งหมายที่แต่งว่า เพื่อ

เจริญพระอภิธรรมเทศนาโปรดพระราชมารดา และสั่งสอนประชาชนให้รู้จักกับบาปบุญคุณโทษตั้งอยู่ในคุณงามความดี เนื้อเรื่องเป็นการอธิบายภูมิทั้ง ๓ คือ กามภูมิ รูปภูมิ อรูปภูมิ

 **กามภูมิ** แบ่งออกเป็น ๑๑ ประเภท คือ

 ทุคติภูมิ หรือ อบายภูมิ ๔ ได้แก่ นรก เปรต อสุรกาย และ ดิรัจฉาน

 สุคติภูมิ คือ มนุสสภูมิ ๑ สวรรค์ ๖ ได้แก่ จตุมหาราชิก ดาวดึงส์ ยามะ ดุสิต

 นิมมานรดี ปรนิมมิตวสวัตดี

 **รูปภูมิ** แบ่งเป็นพรหมชั้นต่างๆ ๑๖ ชั้น ตามภูมิธรรมดังนี้

 ปฐมฌาน ๓ ชั้น คือ พรหมปาริสัชชา พรหมปุโรหิตา มหาพรหมา

 ทุติยฌาน ๓ ชั้น คือ ปริตาภา อัปปมาณภา อาภัสสรา

 ตติยฌาน ๓ ชั้น คือ ปริตตสุภา อัปปมาณสุภา สุภากิณหา

 จตุตถฌาน ๗ ชั้น คือ เวหัปผลา อสัญญีสัตตา อวิหา อตัปปา สุทัสสา สุทัสสี

อกนิฏฐา พรหม ๕ ชั้น ตั้งแต่ อวิหาจนถึง อกนิฏฐา มีชื่อรวมว่า พรหมชั้นสุทธาวาส

 **อรูปภูมิ** แบ่งออกเป็น ๔ ชั้น คือ อากาสานัญจายตนะ วิญญาณัญจายตนะ อากิญจัญญายตนะ เนวสัญญานาสัญญายตนะ

 ตอนต่อไปกล่าวถึงการได้กำเนิด และสภาพความเป็นไปแห่งภูมินั้น ๆ อย่างละเอียดลออ

**ตัวอย่างข้อความบางตอน**

เปรตบางจำพวก

เปรตจำพวก ๑ มีตนใหญ่สูงเพียงลำตาล และมีผมนั้นหยาบนัก แลมีตัวนั้นเหม็นหนักหนาหาที่จะดีบมิได้สักแห่ง เขานั้นอดอยากเผ็ดเร็ดไร้หนักหนา แม้นว่าข้าวเมล็ด ๑ ก็ดี น้ำหยาด ๑ ก็ดี ก็มิได้เข้าท้องเลยสักน้อย แลเปรตฝูงนี้เมื่อกำเนิดก่อน เขานี้ตระหนี่หนักแล เขาบมิมักกระทำบุญให้ทานเลย เขาเห็น

ท่านกระทำบุญให้ทานไส้ มันย่อมห้ามปรามเสียมิได้ให้ท่านทำบุญให้ทานได้ ด้วยบาปกรรมอันตนตระหนี่แลมิมักทำบุญให้ทานดังนั้น เขาให้ไปเป็นเปรตแลอดอยากหนักหนา

**คุณค่า** ไตรภูมิกถานับเป็นวรรณคดีเรื่องแรกที่เรียบเรียงตามหลักการค้นคว้าโดยใช้หลักฐานประกอบถึง ๓๐ คัมภีร์ บอกผู้แต่ง วันเดือนปี และความมุ่งหมายที่แต่งไว้ครบถ้วน มีความสำคัญในด้านอักษรศาสตร์ ศาสนา และสังคม

 ในทางอักษรศาสตร์ ให้ความรู้เกี่ยวกับภาษา เนื่องจากถ้อยคำสำนวนในหนังสือนี้บางส่วนเก่าเสมอจารึกในหลักศิลาสมัยสุโขทัย แต่อาจมีข้อความสมัยหลังปนอยู่ด้วย แต่อย่างไรก็ตามความเก่าและน่าเชื่อถือได้มากกว่าหนังสือที่สันนิษฐานว่าเกิดในสมัยเดียวกัน คือ สุภาษิตพระร่วง และตำรับท้าวศรีจุฬาลักษณ์ การพรรณนาความในหนังสือนี้นับว่าเป็นเลิศทำให้เกิดมโนภาพ เช่น เรื่องเกี่ยวกับสวรรค์ชั้นดาวดึงส์ พระอินทร์ เขาพระสุเมรุ ป่าหิมพานต์ ช้างเอราวัณ แท่นบัณฑุกัมพล ต้นปาริชาต นกกรวิก ( การเวก ) ลักษณะทวีปทั้งสี่ นรกขุมต่างๆ ให้แนวความคิดแก่กวีชั้นหลังในการแต่งโองการแช่งน้ำ ไตรภูมิโลกวินิจฉยกถา มหาชาติ รามเกียรติ์ สมบัติอมรินทร์คำกลอน บทมโหรี เรื่องกากี ฯลฯ

 ในทางศาสนา นับว่าหนังสือนี้ชี้ให้เห็นบาปบุญคุณโทษสมความมุ่งหมายของผู้แต่ง ตรึงจิตใจของผู้ได้อ่านได้ฟัง มีผู้นำเรื่องราวบางตอนจากหนังสือนี้ไปวาดเป็นรูปตามวัดก็มี

 ในทางสังคม หนังสือไตรภูมิพระร่วงสะท้อนถึงการศึกษาและการอบรมศีลธรรมในสมัยนั้น พระเจ้าแผ่นดิน เจ้านายและราษฎรสามัญต่างใฝ่ใจในการศึกษาเล่าเรียนวิชาทั่วไป ตลอดจนปรัชญาและจริยธรรมทางศาสนา พระเจ้าแผ่นดินทรงวางพระองค์เสมอบิดาและครูอาจารย์ของราษฎรทรงสั่งสอนราษฎรด้วยพระองค์เอง สังคมสุโขทัยยึดมั่นอุดมการณ์สูงสุด ยกย่องคุณงามความดีของบุคคลเป็นสำคัญ เชื่อมั่นในผลแห่งกรรม พากันบำเพ็ญทานและสร้างปูชนียสถาน และถาวรวัตถุไว้ด้วยแรงศรัทธา

**๕. ตำรับท้าวศรีจุฬาลักษณ์**

**ผู้แต่ง** นางนพมาศ ธิดาพระศรีมโหสถกับนางเรวดี บิดาเป็นพราหมณ์ปุโรหิตในรัชกาลพระร่วงเจ้า ซึ่งสันนิษฐานว่า เป็นพญาลิไท นางนพมาศได้รับการอบรมสั่งสอนจากบิดาทั้งทางจริยศึกษา และพุทธิศึกษา มีความรู้สูงทั้งภาษาไทย และสันสกฤต ศาสนาพุทธ ศาสนาพราหมณ์ การแต่งกาพย์กลอน โหราศาสตร์ การขับร้อง และการช่างสตรี นางนพมาศได้ถวายตัวรับราชการในพระร่วงเจ้า มีความดีความชอบเป็นพิเศษ เช่นประดิษฐ์โคมลอยพระประทีปเป็นรูปดอกบัว ได้รับตำแหน่งเป็นสนมเอก มีบรรดาศักดิ์เป็นท้าวศรีจุฬาลักษณ์

**ประวัติ** หนังสือเรื่องตำรับท้าวศรีจุฬาลักษณ์ มีชื่ออย่างอื่นว่า เรวดีนพมาศ หรือนางนพมาศ สมเด็จพระเจ้าบรมวงศ์เธอ กรมพระยาดำรงราชานุภาพ ทรงวินิจฉัยไว้ในคำนำฉบับพิมพ์ครั้งแรก เมื่อ พ.ศ.๒๔๕๗ ว่า เรื่องราวของหนังสืออาจมีจริงแต่สำนวนภาษาคงจะแต่งขึ้นใหม่ระหว่างรัชกาลที่ ๒ กับรัชกาลที่ ๓ โดยเฉพาะนิทานแทรกเรื่องนางนกกระต้อยติวิด นางนกกะเรียน และนางช้าง ซึ่งเป็นข้อความเปรียบเทียบบริภาษความประพฤติของนางใน สันนิษฐานว่าเป็นพระราชนิพนธ์ของรัชกาลที่ ๓

พระบาทสมเด็จพระมงกุฎเกล้าเจ้าอยู่หัว ทรงพระราชวินิจฉัยว่า *นพมาศ* เดิมคงหมายถึง พิธี ๙ เดือน คือเว้นเข้าพรรษา ๓ เดือน

ข้อความที่ยืนยันแจ้งชัดให้เห็นว่าหนังสือเรื่องนี้มีผู้แต่งเติมเพิ่มข้อความขึ้นใหม่ในภายหลัง คือ ตอนว่าด้วยชนชาติฝรั่งหลายชาติซึ่งยังไม่ได้เข้ามาในประเทศไทยสมัยกรุงสุโขทัย โดยเฉพาะอย่างยิ่งคำว่า *อเมริกัน* ก็เพิ่งเกิดขึ้นครั้งกรุงศรีอยุธยา เพราะช่างทำแผนที่คนหนึ่งไปทำแผนที่ให้ปรากฏรู้ได้ชัดว่าเป็นทวีปหนึ่งต่างหาก มิใช่อินเดียฝ่ายตะวันตกดังที่เข้าใจกันมาแต่ก่อน จึงได้เรียกทวีปนั้นว่า อเมริกา นอกจากนี้ยังมีข้อความกล่าวถึงปืนใหญ่ซึ่งยังไม่มีในสมัยนั้นด้วย

**ทำนองแต่ง** แต่งเป็นความเรียงร้อยแก้ว บางตอนเป็นบทดอกสร้อยซึ่งแต่งเพิ่มเติมภายหลัง

**ความมุ่งหมาย** เพื่อกล่าวถึงวัฒนธรรมด้านประเพณีที่ปฏิบัติกันอยู่ในสมัยสุโขทัย และเพื่อเป็นหลักในการประพฤติปฏิบัติตนแก่ข้าราชการฝ่ายใน

**เรื่องย่อ** เริ่มต้นกล่าวถึงประเทศ ภาษา และชนชาติต่างๆ เช่น ชมพูทวีป มัชฌิมประเทศ ปัจจันตประเทศ และสิงหลประเทศ แบ่งเป็นภาษาต่างๆ เช่น มคธพากย์ สยามพากย์ หริภุญชัยพากย์ และกล่าวถึงชนชาติ

ต่างๆ เช่น ไทย ลาว เขมร พม่า รามัญ และมะริกัน(อเมริกัน) ฯลฯ ต่อจากนั้น ยอพระเกียรติพระร่วงเจ้า และสภาพความเป็นอยู่ของชาวสุโขทัย ประวัตินางนพมาศตั้งแต่เยาว์วัย การศึกษา การเข้ารับราชการ ความดีความชอบในขณะรับราชการ โดยประดิษฐ์โคมรูปดอกบัว พานหมากสองชั้นรับแขกบ้านแขกเมืองและพานดอกไม้สำหรับบูชาพระรัตนตรัย บรรยายถึงคุณธรรมของนางสนมตลอดจนพระราชพิธีต่างๆ เช่น พระราชพิธีจองเปรียงลอยพระประทีป พระราชพิธีคเชนทรัศวสนาน พระราชพิธีจรดพระนังคัล เป็นต้น

**ตัวอย่างข้อความบางตอน**

ประวัติลอยกระทง

ครั้นถึงโคมรูปดอกกระมุทของข้าน้อย สมเด็จพระจ้าอยู่หัวทรงทอดพระเนตรพลางตรัสชมว่า โคมลอยอย่างนี้งามประหลาดยังหาเคยมีไม่ เป็นโคมของผู้ใดคิดกระทำ ท้าวศรีราชศักดิ์โสภาก็กราบบังคมทูลว่า โคมของนางนพมาศธิดาพระศรีมโหสถ.... จึงมีพระราชบริหารบำหยัดสาปสรรว่า แต่นี้สืบไปเบื้องหน้าโดยลำดับกษัตริย์ในสยามประเทศถึงกาลกำหนดนักขัตฤกษ์วันเพ็ญเดือนสิบสองพระราชพิธีจองเปรียงแล้ว ก็ให้กระทำโคมลอยเป็นรูปกระมุท อุทิศสักการบูชาพระพุทธบาทนัมมทานทีตราบเท่ากัลปาวสาน อันว่าโคมลอยรูปดอกกระมุทก็ปรากฏมาจนเท่าทุกวันนี้

**คุณค่า** หนังสือเรื่องนางนพมาศให้ความรู้ทางขนบธรรมเนียมประเพณีเป็นอันมาก พระบาทสมเด็จ พระจุลจอมเกล้าเจ้าอยู่หัวทรงใช้เป็นหลักฐานสำคัญในการพระราชนิพนธ์พระราชพิธีสิบสองเดือน ความสำคัญอีกประการหนึ่งก็คือการแสดงให้เห็นศิลปะกางช่างสตรี เช่น การประดิษฐ์โคมลอย และการจัดดอกไม้ เป็นต้น หนังสือนี้เชื่อกันว่าได้มีการดัดแปลงแต่งเติมภาษาและสำนวนผิดแผกไปจากของเดิมเป็น อันมาก

# แผนการจัดการเรียนรู้ที่ ๔

# หน่วยการเรียนรู้ที่ ๒ พาจิตสู่สุโขทัย ชั้นมัธยมศึกษาปีที่ ๔

# เรื่อง พูดวิเคราะห์วรรณคดีสมัยกรุงสุโขทัยในแง่มุมต่างๆ เวลาเรียน ๔ ชั่วโมง

**๑. สาระสำคัญ / ความคิดรวบยอด**

 - การพูดวิเคราะห์วรรณคดีในแง่มุมต่างๆทำให้เกิดความรู้ ความเข้าใจในวรรณคดีได้แจ่มแจ้งยิ่งขึ้นและ

 เป็นแนวทางในการนำไปใช้ในชีวิตได้เป็นอย่างดี

**๒.** **ผลการเรียนรู้**

 - พูดวิเคราะห์วรรณคดีสมัยกรุงสุโขทัยในแง่มุมต่างๆได้

**๓. สาระการเรียนรู้**

 วรรณคดีสมัยกรุงสุโขทัย

**๔. สมรรถนะสำคัญของผู้เรียน**

 มีความสามารถในการสื่อสาร

**๕. คุณลักษณะอันพึงประสงค์**

 **๕.๑** มีมารยาทในการพูด การฟังและการดู

 ๕.๒ รักความเป็นไทย

**๖. ชิ้นงาน / ภาระงาน (หลักฐานร่องรอยแสดงความรู้)**

 - พูดวิเคราะห์วรรณคดีสมัยกรุงสุโขทัยในแง่มุมต่างๆ

**๗. กิจกรรมการเรียนรู้**

 ขั้นนำ

 ๗.๑ นักเรียนฟังศิลาจารึกยุคใหม่ของทมยันตี

 ๗.๒ นักเรียนฝึกวิเคราะห์เนื้อหาในแง่มุมต่างๆ

 ขั้นสอน

 ๗.๓ นักเรียนแบ่งกลุ่ม วางแผนในการพูดวิเคราะห์ ทบทวนเรื่องวรรณคดีสมัยกรุงสุโขทัยจาก

 เอกสารประกอบการเรียน

 ๗.๔ นักเรียนแต่ละกลุ่มออกมาพูดวิเคราะห์ โดยมีครู เพื่อนๆแต่ละกลุ่ม และกลุ่มตัวเองเป็นผู้ประเมิน

 ขั้นสรุป

 ๗.๕ ครูและนักเรียนช่วยกัน แก้ไข ติชม

**๘. การวัดและการประเมินผล**

 - การประเมินชิ้นงาน/ภาระงาน

**๙. สื่อ / แหล่งการเรียนรู้**

 - เอกสารประกอบการเรียนวิชาประวัติวรรณคดี ๑

**๑๐. บันทึกผลหลังสอน**

# ผลการสอน

# ..........................................................................................................................................................................

# ..........................................................................................................................................................................

# ..........................................................................................................................................................................

# ..........................................................................................................................................................................

#  ลงชื่อ.....................................................ผู้สอน

#  ( อ.ภาคภูมิ คล้ายทอง )

#  อาจารย์ผู้สอน

**เกณฑ์การประเมิน หน่วยที่ ๒ พูดวิเคราะห์วรรณคดี**

|  |  |
| --- | --- |
| **ประเด็น การประเมิน** | **ระดับคะแนน** |
| **4** | **3** | **2** | **1** |
| (K)เนื้อหา(พูดวิเคราะห์) | พูดวิเคราะห์ถูกต้องตรงประเด็นตามข้อเท็จจริงทุกแง่ทุกมุมสร้างสรรค์ มีคุณค่า | พูดวิเคราะห์ถูกต้องตรงประเด็นตามข้อเท็จจริงเป็นส่วนใหญ่  | พูดวิเคราะห์ถูกต้องตรงประเด็นตามข้อเท็จจริงพอสมควร  | พูดวิเคราะห์ไม่ถูกต้องไม่ตรงประเด็นตามข้อเท็จจริง  |
| (P)กระบวนการพูด | ลำดับความคิดได้ตรงประเด็นมีความสัมพันธ์เชื่อมโยงกันอย่างต่อเนื่อง และมีบุคลิกภาพที่ดีมาก | ลำดับความคิดได้ตรงประเด็นเป็นส่วนใหญ่ มีความสัมพันธ์เชื่อมโยงกันอย่างต่อเนื่อง และมีบุคลิกภาพที่ดี | ลำดับความคิดได้ค่อนข้างตรงประเด็น แต่ขาดความสัมพันธ์เชื่อมโยง และมีข้อบกพร่องเรื่องบุคลิกภาพเล็กน้อย | ลำดับความคิดไม่ตรงประเด็นขาดความสัมพันธ์เชื่อมโยงและบกพร่องเรื่องบุคลิกภาพมาก  |
| (A)มีมารยาทในการพูด การฟังและการดู | ตั้งใจพูด เตรียมการพูดดีมาก มีความพร้อมในการพูด เมื่อผู้อื่นพูด ก็ตั้งใจฟังและดูดีมาก ไม่รบกวนผู้อื่น | ตั้งใจพูด เตรียมการพูดดี แต่ยังไม่มีความพร้อมในการพูดเท่าที่ควร เมื่อผู้อื่นพูด ก็ตั้งใจฟังและดูดี ไม่รบกวนผู้อื่น | เตรียมการพูดมาไม่ดีเท่าที่ควร เมื่อผู้อื่นพูด ก็ตั้งใจฟังและดูพอใช้ แต่ไม่ต่อเนื่อง | ไม่เตรียมการพูด ไม่สนใจกิจกรรมการพูดเมื่อผู้อื่นพูด ก็ไม่ตั้งใจฟังและดู ครูต้องตักเตือนและควบคุมพฤติกรรม |
| (A)รักความเป็นไทย | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดีมาก | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดี | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ พอใช้ | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ยังต้องปรับปรุงบ้าง |

# เกณฑ์การตัดสิน / ระดับคุณภาพ

# คะแนน 14-16 หมายถึง ดีมาก

# คะแนน 11-13 หมายถึง ดี

# คะแนน 8- 10 หมายถึง พอใช้

# คะแนน 4- 7 หมายถึง ปรับปรุง

# เกณฑ์การผ่าน ผ่านระดับ พอใช้

**เกณฑ์การประเมินสมรรถนะสำคัญของผู้เรียน**

|  |  |
| --- | --- |
| **ประเด็น การประเมิน** | **ระดับคะแนน** |
| **3** | **2** | **1** | **0** |
| (C) มีความสามารถใน การสื่อสาร | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้ดีมาก | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้เป็นส่วนใหญ่ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพพอใช้ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพยังใช้ไม่ได้ |

# เกณฑ์การประเมิน / ระดับคุณภาพ

# คะแนน 3 หมายถึง ดีเยี่ยม

# คะแนน 2 หมายถึง ดี

# คะแนน 1 หมายถึง ผ่าน

# คะแนน 0 หมายถึง ไม่ผ่าน

# แผนการจัดการเรียนรู้ที่ ๕

# หน่วยการเรียนรู้ที่ ๒ พาจิตสู่สุโขทัย ชั้นมัธยมศึกษาปีที่ ๔

# เรื่อง นำวรรณคดีสมัยกรุงสุโขทัยไปใช้ในชีวิตประจำวัน เวลาเรียน ๓ ชั่วโมง

**๑. สาระสำคัญ / ความคิดรวบยอด**

 - การนำวรรณคดีไปใช้ในชีวิตประจำวันทำให้คุณภาพชีวิตดีขึ้น ช่วยจรรโลงใจ ช่วยธำรงสังคม

**๒.** **ผลการเรียนรู้**

 - นำวรรณคดีสมัยกรุงสุโขทัยไปใช้ในชีวิตประจำวันได้

**๓. สาระการเรียนรู้**

 วรรณคดีสมัยกรุงสุโขทัย

**๔. สมรรถนะสำคัญของผู้เรียน**

 มีความสามารถในการใช้ทักษะชีวิต

**๕. คุณลักษณะอันพึงประสงค์**

 **๕.๑** เห็นคุณค่าของวรรณคดี

 ๕.๒ รักความเป็นไทย

**๖. ชิ้นงาน / ภาระงาน (หลักฐานร่องรอยแสดงความรู้)**

 - นำวรรณคดีสมัยกรุงสุโขทัยไปใช้ในชีวิตประจำวัน

**๗. กิจกรรมการเรียนรู้**

 ขั้นนำ

 ๗.๑ นักเรียนฟังเรื่องไตรภูมิพระร่วงบางตอน

 ๗.๒ นักเรียนฝึกวิเคราะห์เนื้อหาในแง่การนำไปใช้ในชีวิต

 ขั้นสอน

 ๗.๓ นักเรียนแต่ละคนทบทวนเรื่องวรรณคดีสมัยกรุงสุโขทัยจากเอกสารประกอบการเรียน และ

 วางแผนวิเคราะห์เนื้อหาในแง่การนำไปใช้ในชีวิต

 ๗.๔ นักเรียนนำวรรณคดีสมัยกรุงสุโขทัยไปใช้ในชีวิตประจำวัน

 ๗.๕ ผู้ปกครองและครูประเมินการนำไปใช้ในชีวิตประจำวันของนักเรียน

 ขั้นสรุป

 ๗.๖ ครูแก้ไข ติชม

 ๗.๗ นักเรียนทำแบบทดสอบหลังเรียน

**๘. การวัดและการประเมินผล**

 ๘.๑ การประเมินชิ้นงาน/ภาระงาน

 ๘.๒ การประเมินหลังเรียน

**๙. สื่อ / แหล่งการเรียนรู้**

 - ตัวอย่างจากเรื่องไตรภูมิพระร่วงบางตอน

 - เอกสารประกอบการเรียนวิชาประวัติวรรณคดี ๑

**๑๐. บันทึกผลหลังสอน**

# ผลการสอน

# ..........................................................................................................................................................................

# ..........................................................................................................................................................................

# ..........................................................................................................................................................................

# ..........................................................................................................................................................................

#  ลงชื่อ.....................................................ผู้สอน

#  ( อ.ภาคภูมิ คล้ายทอง )

#  อาจารย์ผู้สอน

**เกณฑ์การประเมิน หน่วยที่ ๒ นำวรรณคดีไปใช้ในชีวิต**

|  |  |
| --- | --- |
| **ประเด็น การประเมิน** | **ระดับคะแนน** |
| **4** | **3** | **2** | **1** |
| (k)นำคุณค่าจากวรรณคดีไปใช้ในชีวิต | นำคุณค่าของวรรณคดีไปใช้ในชีวิตจริงได้ชัดเจน มีเหตุผล ยกตัวอย่างได้ถูกต้องสอดคล้องกับชีวิต และมีความเป็นไปได้ในการนำไปใช้ | นำคุณค่าของวรรณคดีไปใช้ในชีวิตจริงได้ชัดเจน แต่ยังไม่มีเหตุผล และตัวอย่างที่นำเสนอไม่สอดคล้องกับชีวิต  | นำคุณค่าของวรรณคดีไปใช้ในชีวิตจริงได้แต่ยังไม่ชัดเจนเท่าที่ควร ไม่มีการแสดงเหตุผล และการยกตัวอย่าง | ไม่สามารถสรุปได้ว่านำคุณค่าของวรรณคดีไปใช้ได้อย่างไร |
| (P)กระบวนการปฏิบัติ |  มีการวางแผนอย่างเป็นระบบ มีการดำเนินงานตามแผนมีการประเมินและปรับปรุงการดำเนิน งาน | มีการวางแผนอย่างเป็นระบบเป็นส่วนใหญ่ มีการดำเนินงานตามแผน มีการประเมินและปรับปรุง การดำเนินงานเป็นส่วนใหญ่ | วางแผนไม่ค่อยเป็นระบบ มีการดำเนินงานตามแผนบ้าง มีการประเมินและปรับปรุงการดำเนิน งานเล็กน้อย | ไม่มีการวางแผนดำเนินงานสะเปะสะปะไม่มีการประเมินและปรับปรุงการดำเนิน งาน |
| (A)เห็นคุณค่าของวรรณคดี | แสดงออกด้วยความชื่นชมยินดี | แสดงออกตามบทบาทหน้าที่ มีอารมณ์ร่วมมาก | แสดงออกตามบทบาทหน้าที่ มีอารมณ์ร่วมน้อย | แสดงออกด้วยความเบื่อหน่าย |
| (A)รักความเป็นไทย | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดีมาก | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดี | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ พอใช้ | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ยังต้องปรับปรุงบ้าง |

# เกณฑ์การตัดสิน / ระดับคุณภาพ

# คะแนน 14-16 หมายถึง ดีมาก

# คะแนน 11-13 หมายถึง ดี

# คะแนน 8- 10 หมายถึง พอใช้

# คะแนน 4- 7 หมายถึง ปรับปรุง

# เกณฑ์การผ่าน ผ่านระดับ พอใช้

**เกณฑ์การประเมินสมรรถนะสำคัญของผู้เรียน**

|  |  |
| --- | --- |
| **ประเด็น การประเมิน** | **ระดับคะแนน** |
| **3** | **2** | **1** | **0** |
| (C) มีความสามารถใน การใช้ทักษะชีวิต | นำคุณค่าของวรรณคดีไปใช้ในชีวิตจริงได้ชัดเจน และมีความเป็นไปได้ในการนำไปใช้ | นำคุณค่าของวรรณคดีไปใช้ในชีวิตจริงได้ดี และมีความเป็นไปได้ในการนำไปใช้ | นำคุณค่าของวรรณคดีไปใช้ในชีวิตจริงได้บ้างพอประมาณ | ไม่สามารถสรุปได้ว่านำคุณค่าของวรรณคดีไปใช้ |

# เกณฑ์การประเมิน / ระดับคุณภาพ

# คะแนน 3 หมายถึง ดีเยี่ยม

# คะแนน 2 หมายถึง ดี

# คะแนน 1 หมายถึง ผ่าน

# คะแนน 0 หมายถึง ไม่ผ่าน

**แบบทดสอบ ( ๔ คะแนน )**

**(วรรณคดีสมัยกรุงสุโขทัย)**

 **[ รัชกาลพ่อขุนศรีอินทราทิตย์ ถึงกรุงสุโขทัยเสียอิสรภาพแก่กรุงศรีอยุธยา ( พ.ศ. ๑๘๐๐ - ๑๙๒๑ )]**

๑. วรรณคดีไทยสมัยสุโขทัย โดยทั่วไปมีทำนองแต่งเป็นอะไร

1. ร่าย
2. กลอน
3. ร้อยแก้ว
4. คำประพันธ์ชนิดต่างๆ
5. ร้อยแก้วที่มีคำซ้ำและคล้องจอง

๒. พ่อขุนรามคำแหงมหาราช ทรงประดิษฐ์ลายสือไทขึ้นเมื่อใด

1. พ.ศ. ๑๘๐๐
2. พ.ศ. ๑๘๒๐
3. พ.ศ. ๑๘๒๖
4. พ.ศ. ๑๘๓๕
5. พ.ศ. ๑๘๔๐

๓. ข้อใดเป็นเหตุผลสำคัญที่สุดที่ทำให้พ่อขุนรามคำแหงมหาราชทรงประดิษฐ์ตัวอักษรไทยขึ้น

1. อักษรของมอญและขอมใช้เขียนไม่สะดวก
2. ต้องการให้กุลบุตรไทยได้ใช้ศึกษาในโรงเรียน
3. อักษรของมอญและขอมไม่พอใช้เขียนเสียงในภาษาไทย
4. ทรงปรารถนาอย่างแรงกล้าที่จะให้ชาติไทยมีตัวหนังสือประจำชาติ
5. ต้องการประกาศว่าไทยเป็นอิสระพ้นจากอำนาจปกครองของขอม

๔. หลักศิลาจารึกของพ่อขุนรามคำแหงมหาราชมีความสำคัญทางวรรณคดีอย่างไร

1. ใช้พรรณนาโวหารอย่างแจ่มแจ้ง
2. เป็นหลักฐานทางภาษาชิ้นแรกของไทย
3. เป็นตัวอย่างของผู้มีความกตัญญูต่อบิดามารดา
4. ใช้คำคล้องจองและมีจังหวะไพเราะมาก
5. เป็นหลักฐานแสดงชัยชนะในการชนช้างของมหาราชองค์แรกของไทย

๕. สำนวนภาษาในศิลาจารึกของพ่อขุนรามคำแหงมหาราช เป็นอย่างไร

1. ร้อยกรอง
2. ร่ายโบราณ
3. ร้อยแก้วธรรมดา
4. ร้อยแก้วสลับร้อยกรอง
5. ร้อยแก้วซึ่งมีคำคล้องจองกัน

๖. ข้อใดเป็นลักษณะเด่นที่สุดของอักขรวิธีของพ่อขุนรามคำแหงมหาราชซึ่งแตกต่างกับปัจจุบัน

1. มีรูปวรรณยุกต์
2. สะกดตัวตรงตามมาตรา
3. ใช้อักษรซ้ำแทนไม้หันอากาศ
4. มีอักษรครบเสียงในภาษาไทย
5. สระ พยัญชนะอยู่ในระดับเดียวกัน

# ๗. "ในน้ำมีปลา ในนามีข้าว เจ้าเมืองบ่เอาจกอบในไพร่ลูท่างเพื่อนจูงวัวไปค้า ขี่ม้าไปขาย ใครจักใคร่ค้า

#  ช้างค้า ใครจักใคร่ค้าม้าค้า ใครจักใคร่ค้าเงือนค้าทองค้า"

#  ข้อความนี้แสดงให้เห็นสภาพอะไรของกรุงสุโขทัยอย่างตรงที่สุด

1. ระบอบการปกครองของประเทศ
2. เสรีภาพของปวงชนในการค้าขาย
3. สภาพทางภูมิศาสตร์และการเมือง
4. สภาพบ้านเมืองและความเป็นอยู่ของประชาชน
5. ความอุดมสมบูรณ์ของบ้านเมืองและการปกครองที่ให้เสรีภาพแก่ประชาชน

๘. ใครบัญญัติสุภาษิตพระร่วง

1. พญาลิไท
2. พญาเลอไท
3. พ่อขุนบานเมือง
4. พ่อขุนรามคำแหง
5. พ่อขุนศรีอินทราทิตย์

# ๙. ข้อความในศิลาจารึกพ่อขุนรามคำแหงมหาราช ข้อใดแสดงให้เห็นลักษณะกฎหมายของกรุงสุโขทัย

#  อย่างชัดแจ้งที่สุด

1. เจ้าเมืองบ่เอาจกอบในไพร่
2. ใครจักใคร่ค้าช้างค้า ใครจักใคร่ค้าม้าค้า
3. ได้ข้าเสือกข้าเสือ หัวพุ่งหัวรบก็ดี บ่ฆ่าบ่ตี
4. พ่อกูตาย ยังพี่กู กูพร่ำบำเรอแก่พี่กู ดังบำเรอแก่พ่อกู
5. ไพร่ฟ้าหน้าใส ลูกเจ้าลูกขุนผู้ใดแล้ ล้มตายหายกว่า เหย้าเรือนพ่อเชื้อเสื้อคำมัน ช้างขอลูกเมียเยียข้าว…ไว้แก่ลูกมันสิ้น

๑๐. เหตุใดสุภาษิตพระร่วงจึงเป็นที่รู้จักและอ้างอิงมาถึงทุกวันนี้

1. เพราะเห็นว่าเป็นหลักธรรมที่แสดงเอกลักษณ์ของชาติ
2. เพราะเชื่อว่าเป็นพระบรมราโชวาทของพระร่วงซึ่งเป็นกษัตริย์ที่มีบุญญาธิการยิ่ง
3. เพราะใช้ถ้อยคำพื้นๆ ประกอบด้วยหลักธรรมที่สามารถนำมาปฏิบัติได้ในชีวิตประจำวัน
4. เพราะในสมัยรัชกาลที่ ๓ แห่งกรุงรัตนโกสินทร์ มีการจารึกไว้ให้คนเห็นทั่วไป ณ วัดพระเชตุพนฯ
5. เพราะคนไทยทุกสมัย มีความรักและเทิดทูนพระมหากษัตริย์ จึงเต็มใจนำหลักธรรมที่ทรง สั่งสอนไปใช้ในการดำรงชีวิต

๑๑. ข้อใดเป็นสุภาษิตพระร่วง

1. คนเดียวหัวหาย
2. ได้หน้าอย่าลืมหลัง
3. เข้าเถื่อนอย่าลืมพร้า
4. อย่าทำนาบนหลังคน
5. อย่าหักด้ามพร้าด้วยเข่า

๑๒. คำว่า ไตรภูมิ หมายถึงภูมิทั้งสามได้แก่อะไรบ้าง

1. กามภูมิ รูปภูมิ อรูปภูมิ
2. มนุษย์โลก สวรรค์ นรก
3. โลกนี้ โลกหน้า โลกในอดีต
4. เปรตภูมิ ยักษ์ภูมิ เทวดาภูมิ
5. โลกมนุษย์ โลกสวรรค์ โลกบาดาล

๑๓. หนังสือที่นางนพมาศแต่งมีลักษณะเด่นทางไหน

1. เป็นตำราการช่างสตรี
2. แสดงประวัติศาสตร์สมัยสุโขทัย
3. เป็นคำยอพระเกียรติ์พ่อขุนรามคำแหงมหาราช
4. สอนข้อควรประพฤติปฏิบัติของหญิงในราชสำนัก
5. เป็นหลักฐานค้นคว้าสอบสวนขนบธรรมเนียมประเพณีโบราณ

๑๔. ใครเป็นคนแรกที่บัญญัติลายสือไท

1. บัสเตียน
2. พญาลิไท
3. ยอร์ช เซเดส์
4. พ่อขุนรามคำแหงมหาราช
5. พ่อขุนศรีอินทราทิตย์

๑๕. สาเหตุสำคัญที่สุด ที่ทำให้สันนิษฐานกันว่าพ่อขุนรามคำแหงมหาราชทรงแต่งศิลาจารึกหลักที่๑

 ตอนที่๑

1. สำนวนภาษาที่ใช้เป็นภาษาโบราณ
2. เนื้อเรื่องเล่าประวัติได้ถูกต้องตามความเป็นจริง
3. หอสมุดวชิรญาณได้ตรวจสอบหลักศิลาจารึกแล้ว
4. ศิลาจารึกถูกค้นพบจากพระราชวังเก่าคือกรุงสุโขทัย
5. เนื้อเรื่องเกี่ยวกับพระราชประวัติของพระองค์และทรงใช้สรรพนามแทนพระองค์ว่า "กู"

๑๖. เหตุผลในข้อใดที่ทำให้สันนิษฐานกันว่าสุภาษิตพระร่วงแต่งในสมัยพ่อขุนรามคำแหงมหาราช

1. ลักษณะคำสอนเหมือนกับคำสอนที่พ่อขุนรามคำแหงมหาราชใช้สอนประชาชน
2. ถ้อยคำเป็นคำไทยพื้นๆเช่นเดียวกับในหลักศิลาจารึกและสำนวนโวหารมีลักษณะคล้ายคลึงกัน
3. เนื้อหาในสุภาษิตกล่าวถึงผู้แต่งไว้อย่างชัดเจน
4. ลักษณะคำสอนมีลักษณะคล้ายกับที่จารึกไว้ในหลักศิลาจารึก
5. เนื้อเรื่องกล่าวถึงหลักการประพฤติปฏิบัติหรือค่านิยมของคนในสมัยพ่อขุนรามคำแหงมหาราช

๑๗. นางนพมาศมีความสามารถในด้านใดมากที่สุด

1. นาฏศิลป์
2. การช่างสตรี
3. สถาปัตยกรรม
4. ดูตำราโหราศาสตร์
5. การแต่งกาพย์กลอน

๑๘. สุภาษิตพระร่วงมีคุณค่าในเรื่องใดมากที่สุด

1. ใช้ค้นคว้าที่มาของสุภาษิตไทย
2. ให้ความรู้ด้านประวัติศาสตร์ไทย
3. ใช้เป็นหลักการดำเนินชีวิตได้ทุกยุคสมัย
4. ใช้ศึกษาสภาพสังคมในสมัยกรุงสุโขทัย
5. ให้ความรู้เกี่ยวกับขนบธรรมเนียมต่างๆ

๑๙. ข้อความใดที่แสดงให้เห็นถึงการปกครองแบบพ่อปกครองลูก

1. เจ้าเมืองบ่เอาจกอบในไพร่
2. กูบำเรอแก่พ่อกู กูบำเรอแก่แม่กู
3. คนในเมืองสุโขทัยนี้มักทาน มักทรงศีล
4. ใครจักใคร่ค้าช้างค้า ใครจักใคร่ค้าม้าค้า
5. ในปากประตูมีกระดิ่งอันณึ่ง แขวนไว้หั้นไพร่ฟ้าหน้าปก

๒๐. วรรณคดีเรื่องใดที่แสดงให้เห็นว่า สตรีมีความรู้ ความสามารถแต่อดีต

1. ศิลาจารึก
2. สุภาษิตพระร่วง
3. ไตรภูมิพระร่วง
4. ตำรับท้าวศรีจุฬาลักษณ์
5. พระราชพิธีสิบสองเดือน

# ๒๑. "ใครจักใคร่ค้าช้างค้า ใครจักใคร่ค้าม้าค้า ใครจักใคร่ค้าเงือนค้าทองค้า" จากข้อความนี้แสดงให้เห็น

#  ถึงสิ่งใด

1. มีการจำกัดอาชีพให้กับประชาชน
2. ประชาชนส่วนใหญ่มีอาชีพเลี้ยงสัตว์
3. ประชาชนส่วนใหญ่มีอาชีพการเกษตร
4. อาชีพหลักของประชาชนคือการค้าขาย
5. ประชาชนมีเสรีภาพในการประกอบอาชีพ

๒๒. วรรณคดีในข้อใดเป็นวรรณคดีประเภทคำสอนทุกเรื่อง

1. ไตรภูมิพระร่วง ศิลาจารึก
2. ศิลาจารึก สุภาษิตพระร่วง
3. สุภาษิตพระร่วง ไตรภูมิพระร่วง
4. ตำรับท้าวศรีจุฬาลักษณ์ สุภาษิตพระร่วง
5. ถูกทุกข้อ

๒๓. การแต่งเพิ่มเติมในตำรับท้าวศรีจุฬาลักษณ์ก่อให้เกิดผลเสียในด้านใด

1. ศิลปะการช่างสตรีคลาดเคลื่อน
2. พระราชพิธีในเดือนต่างๆสับสน
3. ข้อเท็จจริงทางประวัติศาสตร์ผิดพลาด
4. ขนบธรรมเนียมประเพณีไทยเปลี่ยนแปลง
5. สตรีเริ่มมีบทบาทในด้านการปกครองมากขึ้น

# ๒๔. "เมื่อก่อนลายสือไทนี้บ่มี ๑๒๐๕ ศก ปีมะแม พ่อขุนรามคำแหงหาใคร่ใจในใจแลใส่ลายสือไทนี้

#  ลายสือไทนี้ จึงมีเพื่อขุนผู้นั้นใส่ไว้"

#  หากไม่พบข้อความนี้บนหลักศิลาจารึก จะเกิดผลกระทบต่อวงการศึกษาของไทยอย่างไร

1. ไม่ทราบต้นกำเนิดของอักษรไทย
2. ไม่ทราบว่าเมื่อก่อนมีหรือไม่มีลายสือไท
3. ไม่ทราบว่าลายสือไทเกิดขึ้นปีมะแม ๑๒๐๕ ศก
4. ไม่ทราบว่าพ่อขุนรามคำแหงมหาราชทรงประดิษฐ์อักษรไทย
5. ไม่ทราบว่าสมัยพ่อขุนรามคำแหงมหาราช มีความเจริญรุ่งเรืองอย่างไรบ้าง

# ๒๕. ข้อใดเป็นข้อสันนิษฐานที่สมเหตุสมผลสำหรับความแตกต่างในการเขียนสมัยพ่อขุนรามคำแหง ซึ่ง

#  เขียนคำว่า "หีน กดึง ปตู" ตรงกับคำว่า "หิน กระดิ่ง ประตู" ในสมัยปัจจุบันตามลำดับ

1. ในสมัยสุโขทัยยังไม่มีการกำหนดภาษาไทยมาตรฐาน
2. สมัยสุโขทัยไม่มีพจนานุกรม ทำให้คนเขียนสะกดผิด
3. คนสมัยสุโขทัยออกเสียงคำต่างกับคนสมัยปัจจุบัน จึงเขียนต่างกัน
4. การจารึกอักษรบนหินยากกว่าการเขียนจึงต้องสะกดคำให้ง่ายที่สุด เพื่อจะได้จารึกง่ายด้วย
5. ในสมัยสุโขทัยไม่นิยมคำควบกล้ำ

๒๖. สุภาษิตพระร่วงหรือบัญญัติพระร่วง พบหลักฐานเก่าแก่ที่สุดอยู่ที่ใด

1. วัดบวรนิเวศวิหาร
2. วัดอรุณราชวราราม
3. วัดมหาธาตุยุวราชรังสฤษฎิ์
4. วัดเบญจมบพิตรดุสิตวนาราม
5. วัดพระเชตุพนวิมลมังคลาราม

๒๗. เพราะเหตุใดสมเด็จฯ กรมพระยาดำรงราชานุภาพ จึงเปลี่ยนชื่อ เตภูมิกถา เป็นไตรภูมิพระร่วง

1. เพราะพระร่วงเป็นผู้แต่ง
2. เพราะต้องการให้จำง่ายขึ้น
3. เพราะไตรภูมิแต่งในสมัยสุโขทัย
4. เพราะต้องการให้เป็นชื่อภาษาไทย
5. เพราะต้องการให้คู่กับสุภาษิตพระร่วง

๒๘. ตำรับท้าวศรีจุฬาลักษณ์ มีตอนใดแสดงว่าแต่งเพิ่มเติมขึ้นภายหลัง

1. กล่าวถึงชาวพม่ารามัญ
2. กล่าวถึงชนชาติอเมริกัน
3. กล่าวถึงพิธีจรดพระนังคัล
4. กล่าวถึงประวัตินางนพมาศตอนเด็ก
5. กล่าวถึงประเพณีต่างๆที่กระทำในสมัยสุโขทัย

๒๙. ประเพณีในข้อใดที่ปรากฏอยู่ในศิลาจารึกหลักที่ ๑

1. แรกนาขวัญ
2. ถวายสังฆทาน
3. รดน้ำดำหัวผู้ใหญ่
4. ฟังเทศน์ฟังธรรมในวันพระ
5. ตักบาตรเทโวในวันออกพรรษา

๓๐. "มีสินอย่าอวดม่งง ผู้เถ้าสั่งจงจำความ" สุภาษิตนี้ต้องการปลูกฝังค่านิยมเรื่องอะไร

1. การไม่อวดดี และการจำคำผู้ใหญ่สอน
2. การรู้จักประมาณตน และเชื่อฟังผู้ใหญ่
3. การไม่ประมาท และการบูชาครูอาจารย์
4. การไม่หลงตัวเอง และเคารพผู้อาวุโสกว่า
5. การอดทนอดกลั้น และการยกย่อง ผู้ใหญ่

๓๑. วัตถุประสงค์สำคัญในการแต่งไตรภูมิพระร่วงคืออะไร

1. แสดงพระปรีชาสามารถทางด้าน คดีโลกและคดีธรรม
2. แสดงธรรมโปรดพระราชมารดาและสั่งสอนประชาชน
3. ใช้เป็นแบบเรียนในการค้นคว้า หลักธรรมทางพระพุทธศาสนา
4. เป็นตัวอย่างแก่กวีรุ่นหลังให้เอาเป็นแบบฉบับในการแต่งร้อยแก้ว
5. อธิบายคำสอนทางพระพุทธศาสนาให้ง่ายขึ้นเพื่อสอนประชาชน

๓๒. อิทธิพลของไตรภูมิพระร่วงในด้านสังคมที่เด่นชัดที่สุดคืออะไร

1. คนไทยเชื่อเรื่องนรกสวรรค์
2. คนไทยเชื่อเรื่องกรรมดีกรรมชั่ว
3. คนไทยชอบทำบุญเพราะเชื่อว่าจะได้ขึ้นสวรรค์
4. คนไทยรักสงบ แต่พร้อมรบเมื่อมีคนมารุกราน
5. คนไทยปฏิบัติดีต่อพ่อแม่ ครูอาจารย์ เพราะเชื่อว่าจะเป็นการทดแทนพระคุณ

๓๓. ตำรับท้าวศรีจุฬาลักษณ์ ให้คุณค่าต่อสังคมไทยในด้านใดมากที่สุด

1. ความงามทางภาษา
2. ความรู้ทางช่างสตรี
3. ความรู้ทางโหราศาสตร์
4. วัฒนธรรมและประเพณีโบราณ
5. มีเรื่องราวบันทึกทางประวัติศาสตร์

# ๓๔. "คนไทยมีอิสระเสรี สามารถพูดและทำอะไรก็ได้ตราบเท่าที่ไม่ก่อความเดือดร้อน และละเมิดสิทธิ

#  ของผู้อื่น" คำกล่าวนี้ยืนยันได้ด้วยข้อความใดในศิลาจารึกของพ่อขุนรามคำแหงมหาราช

1. ในน้ำมีปลา ในนามีข้าว
2. เจ้าเมืองบ่เอาจกอบในไพร่
3. ใครจักมักเล่นเล่น ใครจักมักหัวหัว
4. คนในเมืองสุโขทัยนี้มักทานมัก ทรงศีล
5. ใครจักใคร่ค้าช้างค้า ใครจักใคร่ค้าม้าค้า

๓๕. เพราะเหตุใดวรรณคดีไทยหลายเรื่องจึงมักยกเอาคำพูดในสุภาษิตพระร่วงไปใช้

1. ใช้ถ้อยคำคล้องจอง
2. ใช้คำพูดให้ภาพพจน์
3. แฝงคติสอนใจผู้อ่าน
4. สำนวนกะทัดรัดจับใจ
5. มีการอุปมาอุปไมยให้คิดตาม

# ๓๗. ไตรภูมิพระร่วงกล่าวถึงนรกขุมหนึ่งที่คนมีชู้หรือผู้ที่นอกใจคู่สมรสต้องได้รับโทษถูกทรมานด้วยการ

#  ปีนต้นงิ้วหนาม จากการพรรณนาถึงนรกขุมนี้ ก่อให้เกิดผลดีต่อสังคมไทยชัดเจนที่สุดตามข้อใด

1. สถิติการหย่าร้างน้อย
2. คนหันมาทำบุญทำทานมากขึ้น
3. ลดคดีที่เกิดจากชิงรักหักสวาทได้
4. คู่สามีภรรยาเห็นอกเห็นใจกันมากขึ้น
5. ยับยั้งการชิงสุกก่อนห่ามได้ระดับหนึ่ง

๓๘. หากไม่มีนางนพมาศ สิ่งใดต่อไปนี้จะไม่เกิดขึ้น

1. กระทง
2. ศิลปะช่างสตรี
3. ตำรับท้าวศรีจุฬาลักษณ์
4. พิธีจองเปรียงลอยประทีป
5. พานหมากสองชั้นรับแขกเมือง

# ๓๙. จากตำรับท้าวศรีจุฬาลักษณ์ แสดงให้เห็นว่าสตรีไทยมีความสามารถมาตั้งแต่โบราณ ข้อใดเป็น

#  ความสามารถที่ได้รับการยกย่องที่สุดของนางนพมาศ

1. ขับร้อง
2. การช่างสตรี
3. โหราศาสตร์
4. ภาษาบาลีสันสกฤต
5. การแต่งโคลงกลอน

# ๔๐. จากการศึกษาศิลาจารึกของพ่อขุนรามคำแหงมหาราช สภาพชีวิตของชาวเมืองสุโขทัยมีลักษณะ

#  อย่างไร

1. เรียบง่าย
2. อิสระเสรี
3. สนุกสนาน
4. แข่งขันต่อสู้
5. อุดมสมบูรณ์

๔๑. สิ่งที่ตรงกันระหว่างสุภาษิตพระร่วงกับไตรภูมิพระร่วงคืออะไร

1. ผู้แต่ง
2. ปีที่แต่ง
3. ทำนองการแต่ง
4. การดำเนินเรื่อง
5. จุดมุ่งหมายที่แต่ง

**เฉลย แบบทดสอบ**

**( วรรณคดีสมัยสุโขทัย )**

[ รัชกาลพ่อขุนศรีอินทราทิตย์ ถึงกรุงสุโขทัยเสียอิสรภาพแก่กรุงศรีอยุธยา ( พ.ศ. ๑๘๐๐ - ๑๙๒๑ )]

๑. วรรณคดีไทยสมัยสุโขทัย โดยทั่วไปมีทำนองแต่งเป็นอะไร

ร้อยแก้วที่มีคำซ้ำและคล้องจอง

๒. พ่อขุนรามคำแหงมหาราช ทรงประดิษฐ์ลายสือไทขึ้นเมื่อใด

พ.ศ. ๑๘๒๖

๓. ข้อใดเป็นเหตุผลสำคัญที่สุดที่ทำให้พ่อขุนรามคำแหงมหาราชทรงประดิษฐ์ตัวอักษรไทยขึ้น

ทรงปรารถนาอย่างแรงกล้าที่จะให้ชาติไทยมีตัวหนังสือประจำชาติ

๔. หลักศิลาจารึกของพ่อขุนรามคำแหงมหาราช มีความสำคัญทางวรรณคดีอย่างไร

เป็นหลักฐานทางภาษาชิ้นแรกของไทย

๕. สำนวนภาษาในศิลาจารึกของพ่อขุนรามคำแหงมหาราช เป็นอย่างไร

ร้อยแก้วซึ่งมีคำคล้องจองกัน

๖. ข้อใดเป็นลักษณะเด่นที่สุดของอักขรวิธีของพ่อขุนรามคำแหงมหาราชซึ่งแตกต่างกับปัจจุบัน

สระ พยัญชนะอยู่ในระดับเดียวกัน

# ๗. "ในน้ำมีปลา ในนามีข้าว เจ้าเมืองบ่เอาจกอบในไพร่ ลูท่างเพื่อนจูงวัวไปค้า ขี่ม้าไปขาย ใครจักใคร่ค้า

#  ช้างค้า ใครจักใคร่ค้าม้าค้า ใครจักใคร่ค้าเงือนค้าทองค้า"

 ข้อความนี้แสดงให้เห็นสภาพอะไรของกรุงสุโขทัยอย่างตรงที่สุด

ความอุดมสมบูรณ์ของบ้านเมืองและการปกครองที่ให้เสรีภาพแก่ประชาชน

๘. ใครบัญญัติสุภาษิตพระร่วง

พ่อขุนรามคำแหง

๙. ข้อความในศิลาจารึกพ่อขุนรามคำแหงมหาราช ข้อใดแสดงให้เห็นลักษณะกฎหมายของกรุงสุโขทัย

 อย่างชัดแจ้งที่สุด

ไพร่ฟ้าหน้าใส ลูกเจ้าลูกขุนผู้ใดแล้ ล้มตายหายกว่า เหย้าเรือนพ่อเชื้อเสื้อคำมัน ช้างขอลูกเมียเยียข้าว…ไว้แก่ลูกมันสิ้น

๑๐. เหตุใดสุภาษิตพระร่วงจึงเป็นที่รู้จักและอ้างอิงมาถึงทุกวันนี้

เพราะใช้ถ้อยคำพื้นๆ ประกอบด้วยหลักธรรมที่สามารถนำมาปฏิบัติได้ในชีวิตประจำวัน

๑๑. ข้อใดเป็นสุภาษิตพระร่วง

เข้าเถื่อนอย่าลืมพร้า

๑๒. คำว่า ไตรภูมิ หมายถึงภูมิทั้งสามได้แก่อะไรบ้าง

กามภูมิ รูปภูมิ อรูปภูมิ

๑๓. หนังสือที่นางนพมาศแต่งมีลักษณะเด่นทางไหน

เป็นหลักฐานค้นคว้าสอบสวนขนบธรรมเนียมประเพณีโบราณ

๑๔. ใครเป็นคนแรกที่บัญญัติลายสือไท

พ่อขุนรามคำแหงมหาราช

# ๑๕. สาเหตุสำคัญที่สุด ที่ทำให้สันนิษฐานกันว่าพ่อขุนรามคำแหงมหาราชทรงแต่งศิลาจารึกหลักที่๑

#  ตอนที่๑

เนื้อเรื่องเกี่ยวกับพระราชประวัติของพระองค์และทรงใช้สรรพนามแทนพระองค์ว่า "กู"

๑๖. เหตุผลในข้อใดที่ทำให้สันนิษฐานกันว่าสุภาษิตพระร่วงแต่งในสมัยพ่อขุนรามคำแหงมหาราช

ถ้อยคำเป็นคำไทยพื้นๆเช่นเดียวกับในหลักศิลาจารึกและสำนวนโวหารมีลักษณะคล้ายคลึงกัน

๑๗. นางนพมาศมีความสามารถในด้านใดมากที่สุด

การช่างสตรี

๑๘. สุภาษิตพระร่วงมีคุณค่าในเรื่องใดมากที่สุด

ใช้เป็นหลักการดำเนินชีวิตได้ทุกยุคสมัย

๑๙. ข้อความใดที่แสดงให้เห็นถึงการปกครองแบบพ่อปกครองลูก

ในปากประตูมีกระดิ่งอันณึ่ง แขวนไว้หั้นไพร่ฟ้าหน้าปก

๒๐. วรรณคดีเรื่องใดที่แสดงให้เห็นว่า สตรีมีความรู้ ความสามารถแต่อดีต

ตำรับท้าวศรีจุฬาลักษณ์

# ๒๑. "ใครจักใคร่ค้าช้างค้า ใครจักใคร่ค้าม้าค้า ใครจักใคร่ค้าเงือนค้าทองค้า" จากข้อความนี้แสดงให้เห็น

#  ถึงสิ่งใด

ประชาชนมีเสรีภาพในการประกอบอาชีพ

๒๒. วรรณคดีในข้อใดเป็นวรรณคดีประเภทคำสอนทุกเรื่อง

สุภาษิตพระร่วง ไตรภูมิพระร่วง

๒๓. การแต่งเพิ่มเติมในตำรับท้าวศรีจุฬาลักษณ์ ก่อให้เกิดผลเสียในด้านใด

ข้อเท็จจริงทางประวัติศาสตร์ผิดพลาด

# ๒๔. "เมื่อก่อนลายสือไทนี้บ่มี ๑๒๐๕ ศก ปีมะแม พ่อขุนรามคำแหงหาใคร่ใจในใจแลใส่ลายสือไทนี้

#  ลายสือไทนี้ จึงมีเพื่อขุนผู้นั้นใส่ไว้"

#  หากไม่พบข้อความนี้บนหลักศิลาจารึก จะเกิดผลกระทบต่อวงการศึกษาของไทยอย่างไร

# ไม่ทราบต้นกำเนิดของอักษรไทย

๒๕. ข้อใดเป็นข้อสันนิษฐานที่สมเหตุสมผล สำหรับความแตกต่างในการเขียนสมัยพ่อขุนรามคำแหง ซึ่ง

#  เขียนคำว่า "หีน กดึง ปตู" ตรงกับคำว่า "หิน กระดิ่ง ประตู" ในสมัยปัจจุบันตามลำดับ

# คนสมัยสุโขทัยออกเสียงคำต่างกับคนสมัยปัจจุบัน จึงเขียนต่างกัน

๒๖. สุภาษิตพระร่วงหรือบัญญัติพระร่วง พบหลักฐานเก่าแก่ที่สุดอยู่ที่ใด

วัดพระเชตุพนวิมลมังคลาราม

๒๗. เพราะเหตุใดสมเด็จฯ กรมพระยาดำรงราชานุภาพ จึงเปลี่ยนชื่อ เตภูมิกถา เป็นไตรภูมิพระร่วง

เพราะต้องการให้คู่กับสุภาษิตพระร่วง

๒๘. ตำรับท้าวศรีจุฬาลักษณ์ มีตอนใดแสดงว่าแต่งเพิ่มเติมขึ้นภายหลัง

กล่าวถึงชนชาติอเมริกัน

๒๙. ประเพณีในข้อใดที่ปรากฏอยู่ในศิลาจารึกหลักที่ ๑

ฟังเทศน์ฟังธรรมในวันพระ

๓๐. "มีสินอย่าอวดม่งง ผู้เถ้าสั่งจงจำความ" สุภาษิตนี้ต้องการปลูกฝังค่านิยมเรื่องอะไร

การรู้จักประมาณตน และเชื่อฟังผู้ใหญ่

๓๑. วัตถุประสงค์สำคัญในการแต่งไตรภูมิพระร่วงคืออะไร

แสดงธรรมโปรดพระราชมารดาและสั่งสอนประชาชน

๓๒. อิทธิพลของไตรภูมิพระร่วงในด้านสังคมที่เด่นชัดที่สุดคืออะไร

คนไทยเชื่อเรื่องกรรมดีกรรมชั่ว

๓๓. ตำรับท้าวศรีจุฬาลักษณ์ ให้คุณค่าต่อสังคมไทยในด้านใดมากที่สุด

วัฒนธรรมและประเพณีโบราณ

# ๓๔. "คนไทยมีอิสระเสรี สามารถพูดและทำอะไรก็ได้ตราบเท่าที่ไม่ก่อความเดือดร้อนและละเมิดสิทธิของ

#  ผู้อื่น" คำกล่าวนี้ยืนยันได้ด้วยข้อความใดในศิลาจารึกของพ่อขุนรามคำแหงมหาราช

ใครจักมักเล่นเล่น ใครจักมักหัวหัว

๓๕. เพราะเหตุใดวรรณคดีไทยหลายเรื่องจึงมักยกเอาคำพูดในสุภาษิตพระร่วงไปใช้

สำนวนกะทัดรัดจับใจ

๓๖. "ไปเรือนท่านอย่านั่งนาน" สุภาษิตนี้ต้องการสอนค่านิยมในเรื่องอะไร

การวางตัว

# ๓๗. ไตรภูมิพระร่วงกล่าวถึงนรกขุมหนึ่งที่คนมีชู้หรือผู้ที่นอกใจคู่สมรสต้องได้รับโทษ ถูกทรมานด้วย

#  การปีนต้นงิ้วหนาม จากการพรรณนาถึงนรกขุมนี้ ก่อให้เกิดผลดีต่อสังคมไทยชัดเจนที่สุด ตามข้อใด

คู่สามีภรรยาเห็นอกเห็นใจกันมากขึ้น

๓๘. หากไม่มีนางนพมาศ สิ่งใดต่อไปนี้จะไม่เกิดขึ้น

ตำรับท้าวศรีจุฬาลักษณ์

# ๓๙. จากตำรับท้าวศรีจุฬาลักษณ์ แสดงให้เห็นว่าสตรีไทยมีความสามารถมาตั้งแต่โบราณ ข้อใดเป็น

#  ความสามารถที่ได้รับการยกย่องที่สุดของนางนพมาศ

การช่างสตรี

# ๔๐. จากการศึกษาศิลาจารึกของพ่อขุนรามคำแหงมหาราช สภาพชีวิตของชาวเมืองสุโขทัยมีลักษณะ

#  อย่างไร

อุดมสมบูรณ์

๔๑. สิ่งที่ตรงกันระหว่างสุภาษิตพระร่วงกับไตรภูมิพระร่วงคืออะไร

จุดมุ่งหมายที่แต่ง

# แผนการจัดการเรียนรู้ที่ ๖

# หน่วยการเรียนรู้ที่ ๓ ยุคใหม่อยุธยา ชั้นมัธยมศึกษาปีที่ ๔

# เรื่อง เขียนย่อความเรื่องวรรณคดีสมัยกรุงศรีอยุธยาตอนต้น เวลาเรียน ๘ ชั่วโมง

**๑. สาระสำคัญ / ความคิดรวบยอด**

 - การเขียนย่อความเกี่ยวกับเรื่องที่เรากำลังจะศึกษาทำให้เกิดความรู้ ความเข้าใจในเรื่องนั้นๆได้ดียิ่งขึ้น

๒. **ผลการเรียนรู้**

 - เขียนย่อความเ

รื่องวรรณคดีสมัยกรุงศรีอยุธยาตอนต้นได้

**๓. สาระการเรียนรู้**

 - วรรณคดีสมัยกรุงศรีอยุธยาตอนต้น

**๔. สมรรถนะสำคัญของผู้เรียน**

 มีความสามารถในการสื่อสาร

**๕. คุณลักษณะอันพึงประสงค์**

๕.๑ มีมารยาทและมีนิสัยรักการเขียน

 ๕.๒ รักความเป็นไทย

**๖. ชิ้นงาน / ภาระงาน (หลักฐานร่องรอยแสดงความรู้)**

 เขียนย่อความเรื่องวรรณคดีสมัยกรุงศรีอยุธยาตอนต้น

**๗. กิจกรรมการเรียนรู้**

 ขั้นนำ

 ๗.๑ นักเรียนฟังเพลงยอยศพระลอ

 ๗.๒ นักเรียนช่วยกันสรุปใจความสำคัญจากเพลง

 ขั้นสอน

 ๗.๓ นักเรียนทำแบบทดสอบก่อนเรียน

 ๗.๔ นักเรียนศึกษาเรื่องวรรณคดีสมัยกรุงศรีอยุธยาตอนต้นจากเอกสารประกอบการเรียน

 ๗.๕ นักเรียนเขียนย่อความเรื่องวรรณคดีสมัยกรุงศรีอยุธยาตอนต้น

 ขั้นสรุป

 ๗.๖ ครูตรวจชิ้นงาน ติ ชม แก้ไขข้อบกพร่อง

**๘. การวัดและการประเมินผล**

 ๘.๑ การประเมินก่อนเรียน

 ๘.๒ การประเมินชิ้นงาน/ภาระงาน

**๙. สื่อ / แหล่งการเรียนรู้**

 ๙.๑ เพลงยอยศพระลอ

 ๙.๒ เอกสารประกอบการเรียนวิชาประวัติวรรณคดี ๑

**๑๐. บันทึกผลหลังสอน**

# ผลการสอน

# ..........................................................................................................................................................................

# ..........................................................................................................................................................................

# ..........................................................................................................................................................................

# ..........................................................................................................................................................................

#  ลงชื่อ.....................................................ผู้สอน

#  ( อ.ภาคภูมิ คล้ายทอง )

#  อาจารย์ผู้สอน

**เกณฑ์การประเมิน หน่วยที่ ๓ เขียนย่อความ**

|  |  |
| --- | --- |
| **ประเด็น การประเมิน** | **ระดับคะแนน** |
| **4** | **3** | **2** | **1** |
| (K)เนื้อหา(เขียนย่อความ) | เขียนสรุปสาระสำคัญได้ครบถ้วนเรียบเรียงใจความเป็นลำดับต่อเนื่อง ใช้ถ้อยคำภาษาของตนเอง อย่างกะทัดรัด ชัดเจน  | เขียนสรุปสาระสำคัญได้ครบถ้วน เรียบเรียงใจความเป็นลำดับต่อเนื่อง แต่ยังมีข้อบกพร่องในการใช้ถ้อยคำ | เขียนสรุปสาระสำคัญได้ครบถ้วน แต่ยังมีข้อบกพร่องใน การเรียบเรียงใจความและการใช้ภาษา | เขียนสรุปสาระสำคัญไม่ได้ ครูต้องแนะนำช่วยเหลือจึงสามารถเขียนสรุปได้ |
| (P)กระบวนการเขียน | ลำดับความคิดได้ตรงประเด็นมีความสัมพันธ์เชื่อมโยงกันอย่างต่อเนื่อง ชิ้นงานสะอาด เรียบร้อย  | ลำดับความคิดได้ตรงประเด็นเป็นส่วนใหญ่ มีความสัมพันธ์เชื่อมโยงกันอย่างต่อเนื่อง ชิ้นงานสะอาด เรียบร้อย เป็นส่วนใหญ่ | ลำดับความคิดได้ค่อนข้างตรงประเด็น แต่ขาดความสัมพันธ์เชื่อมโยง ชิ้นงานค่อนข้างสะอาด เรียบร้อย  | ลำดับความคิดไม่ตรงประเด็นขาดความสัมพันธ์เชื่อมโยง ชิ้นงานไม่สะอาด ขาดความเป็นระเบียบ  |
| (A)มีมารยาทและมีนิสัยรักการเขียน | เรียบเรียงงานเขียนด้วยภาษาของตนเอง ไม่คัดลอกผู้อื่น ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูอย่างถูกต้อง รักการอ่าน และชอบศึกษาภาษาของนักเขียน | เรียบเรียงงานเขียนด้วยภาษาของตนเอง ไม่คัดลอกผู้อื่น ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูอย่างถูกต้อง แต่ยังไม่พัฒนานิสัยรักการอ่านและชอบศึกษาภาษาของนักเขียน | เรียบเรียงงานเขียนด้วยภาษาของตนเอง แต่คัดลอกผู้อื่นบ้างบางส่วน ชอบ การเขียน ส่งงานเขียนตรงเวลาอย่างสม่ำเสมอ แก้ไขและปรับปรุงงานเขียนตามคำแนะนำของครูแต่ยังไม่ถูกเท่าที่ควร ครูต้องแนะนำเพิ่มเติม ไม่มีนิสัยรักการอ่าน และไม่ศึกษาภาษาของนักเขียน | ชอบคัดลอกงานเขียนของผู้อื่น ไม่ค่อยมีความพยายามใน การเรียบเรียงงานเขียนด้วยภาษาของตนเอง ไม่ค่อยชอบการเขียน ส่งงานเขียนไม่ตรงเวลา ไม่แก้ไขและปรับปรุงงานเขียนของตนเอง ครูต้องควบคุม ดูแลและแนะนำช่วยเหลือตลอดเวลา |
| (A)รักความเป็นไทย | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดีมาก | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดี | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ พอใช้ | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ยังต้องปรับปรุงบ้าง |

# เกณฑ์การตัดสิน / ระดับคุณภาพ

# คะแนน 14-16 หมายถึง ดีมาก

# คะแนน 11-13 หมายถึง ดี

# คะแนน 8- 10 หมายถึง พอใช้

# คะแนน 4- 7 หมายถึง ปรับปรุง

# เกณฑ์การผ่าน ผ่านระดับ พอใช้

**เกณฑ์การประเมินสมรรถนะสำคัญของผู้เรียน**

|  |  |
| --- | --- |
| **ประเด็น การประเมิน** | **ระดับคะแนน** |
| **3** | **2** | **1** | **0** |
| (C) มีความสามารถใน การสื่อสาร | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้ดีมาก | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้เป็นส่วนใหญ่ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพพอใช้ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพยังใช้ไม่ได้ |

# เกณฑ์การประเมิน / ระดับคุณภาพ

# คะแนน 3 หมายถึง ดีเยี่ยม

# คะแนน 2 หมายถึง ดี

# คะแนน 1 หมายถึง ผ่าน

# คะแนน 0 หมายถึง ไม่ผ่าน

**เอกสารประกอบการเรียน**

**หน่วยการเรียนรู้ที่ ๓**

**ยุคใหม่อยุธยา**

**เขียนย่อความเรื่องวรรณคดีสมัยกรุงศรีอยุธยาตอนต้น ( ๘ คะแนน )**

บทเรียนเรื่อง วรรณคดีสมัยกรุงศรีอยุธยาตอนต้น จากหนังสือเรียนสมบูรณ์แบบ ประวัติวรรณคดี ๑ ของเสนีย์ วิลาวรรณ และคณะ หน้า ๕๑ ถึงหน้า ๘๘ ความว่า

**การแบ่งสมัยวรรณคดี**

 กรุงศรีอยุธยามีอายุยาวนานถึง ๔๑๗ ปี แต่ช่วงเวลาที่บ้านเมืองรุ่งเรืองในด้านต่างๆ พอที่จะเป็นปัจจัยให้เกิดวรรณคดีอยู่เฉพาะในบางรัชกาล สมัยกรุงศรีอยุธยาตอนต้นบ้านเมืองเจริญก้าวหน้าทั้งด้านการปกครอง การทหาร ศาสนา และศิลปกรรม ในรัชกาลสมเด็จพระบรมไตรโลกนาถและสมเด็จพระรามาธิบดีที่ ๒ ทางวรรณคดีปรากฏหลักฐานชัดเจนว่าแต่งมหาชาติคำหลวงเมื่อ พ.ศ. ๒๐๒๕ ตรงกับรัชสมัยสมเด็จพระบรมไตรโลกนาถ ส่วนลิลิตยวนพ่ายก็แต่งขึ้นเพื่อเฉลิมพระเกียรติพระมหากษัตริย์พระองค์นี้ จึงอาจแต่งในสมัยรัชกาลของพระองค์ หรือภายหลังเพียงเล็กน้อย คือ รัชกาลสมเด็จพระรามาธิบดีที่ ๒ นอกจากนี้วรรณคดีสำคัญเรื่องอื่นๆ เช่น ลิลิตพระลอ โคลงกำสรวล โคลงทวาทศมาส และโคลงหริภุญชัย เมื่อพิจารณาถึงลักษณะคำประพันธ์และถ้อยคำที่ใช้ ก็น่าจะเกิดร่วมสมัยหรือระยะเวลาใกล้เคียงกับมหาชาติคำหลวงและลิลิตยวนพ่าย หลังจากรัชกาลสมเด็จพระรามาธิบดีที่ ๒ บ้านเมืองไม่สงบสุข เนื่องจากการทำสงครามกับข้าศึกภายนอกและ การแตกสามัคคีภายใน เป็นเหตุให้วรรณคดีว่างเว้นไปเป็นเวลาประมาณหนึ่งศตวรรษ วรรณคดีเรื่องแรกที่ปรากฏหลักฐานหลังรัชกาลสมเด็จพระรามาธิบดีที่ ๒ คือ กาพย์มหาชาติซึ่งสมเด็จพระเจ้าทรงธรรมทรงพระราชนิพนธ์ขึ้นเมื่อ พ.ศ. ๒๑๗๐ ต่อจากนั้นประมาณ ๓๐ ปี บ้านเมืองก็เจริญรุ่งเรืองสามารถเป็นรากฐานให้เกิดวรรณคดีได้อีกระยะเวลาหนึ่ง ในรัชกาลสมเด็จพระนารายมหาราชและสมเด็จพระเจ้าอยู่หัวบรมโกศ

 ถ้าพิจารณาถึงช่วงเวลาที่เกิดวรรณคดีเป็นสำคัญ อาจแบ่งวรรณคดีสมัยอยุธยาออกได้ ๒ ตอน คือ ตอนต้นระหว่างรัชกาลพระรามาธิบดีที่ ๑ ถึงสมเด็จพระรามาธิบดีที ๒ (พ.ศ.๑๘๙๓-๒๐๗๒) ตอนปลายระหว่างรัชกาลสมเด็จพระเจ้าทรงธรรมถึงสมเด็จพระเจ้าเอกทัศ (พ.ศ.๒๑๖๓-๒๓๑๐)

 บางท่านจัดกาพย์มหาชาติซึ่งเป็นพระราชนิพนธ์ของสมเด็จพระเจ้าทรงธรรมไว้ในสมัยอยุธยาตอนต้นเพราะเห็นว่าวรรณคดีเรื่องนี้มีเนื้อเรื่องและทำนองแต่งคล้ายมหาชาติคำหลวง แต่พิจารณาถึงระยะเวลาที่กาพย์มหาชาติแต่งห่างจากมหาชาติคำหลวงถึง ๑๔๕ ปี เป็นสำคัญ ก็น่าจะจัดวรรณคดีเรื่องนี้ไว้ในสมัยอยุธยาตอนปลาย

**ลักษณะวรรณคดี**

วรรณคดีสำคัญในสมัยกรุงศรีอยุธยาตอนต้นส่วนใหญ่มีเรื่องเกี่ยวกับศาสนา พิธีกรรมและพระมหากษัตริย์จึงมีเนื้อหาคล้ายวรรณคดีสมัยสุโขทัย ส่วนลักษณะการแต่งต่างกับวรรณคดีสุโขทัยเป็นอย่างมาก วรรณคดีในสมัยนี้แต่งด้วยร้อยกรองทั้งสิ้น คำประพันธ์ที่ใช้มีเกือบทุกชนิด คือ โคลง ร่าย กาพย์ และฉันท์ ขาดแต่กลอน ส่วนใหญ่แต่งเป็นลิลิต มีคำบาลี สันสกฤต และเขมรเข้ามาปะปนในคำไทยมากขึ้น

**วรรณคดีสำคัญในสมัยนี้** ได้แก่

**รัชกาลสมเด็จพระรามาธิบดีที่ ๑**

๑. ลิลิตโองการแช่งน้ำ

**รัชกาลสมเด็จพระบรมไตรโลกนาถ**

๒. ลิลิตยวนพ่าย

 ๓. มหาชาติคำหลวง

**วรรณคดีที่สันนิษฐานว่าแต่งในสมัยอยุธยาตอนต้น** ได้แก่

๔. ลิลิตพระลอ

๕. โคลงกำสรวล

๖. โคลงทวาทศมาส

๗. โคลงหริภุญชัย

**ความสัมพันธ์ระหว่างเหตุการณ์ทางประวัติศาสตร์และวรรณคดี**

|  |  |  |
| --- | --- | --- |
| **เหตุการณ์ทางประวัติศาสตร์** | **พ.ศ.** | **ความเคลื่อนไหวทางวรรณคดี** |
| สมเด็จพระรามาธิบดีที่ ๑ (พระเจ้าอู่ทอง)ทรงตั้งกรุงศรีอยุธยา | ๑๘๙๓ | แต่งลิลิตโองการแช่งน้ำ |
| สมเด็จพระบรมไตรโลกนาถทรงตีได้เมืองเชียงชื่น(เชลียง) | ๒๐๑๗ | แต่งลิลิตยวนพ่าย (สันนิษฐาน) |
| สมเด็จพระบรมไตรโลกนาถโปรดให้ฉลองวัดพระศรีรัตนมหาธาตุ (ที่พิษณุโลก) | ๒๐๒๕ | แต่งมหาชาติคำหลวงแต่งลิลิตพระลอ (สันนิษฐาน) |
| สมเด็จพระบรมไตรโลกนาถเสด็จสวรรคตสมเด็จพระบรมราชาธิราชที่ ๓ ซึ่งเป็นพระราชโอรสขึ้นครองราชย์ | ๒๐๓๑ | แต่งโคลงทวาทศมาส (สันนิษฐาน) |
| สมเด็จพระบรมราชาธิราชที่ ๓ เสด็จสวรรคตสมเด็จพระรามาธิบดีที่ ๒ ซึ่งเป็นพระราชอนุชาขึ้นครองราชย์ | ๒๐๓๔ | แต่งลิลิตยวนพ่าย (สันนิษฐาน)แต่งโคลงกำสรวล (สันนิษฐาน)แต่งลิลิตพระลอ (สันนิษฐาน) |
| เหตุการณ์ทางประวัติศาสตร์ | พ.ศ. | ความเคลื่อนไหวทางวรรณคดี |
|  | ๒๐๖๐ | แต่งโคลงหริภุญชัย (สันนิษฐาน) |
|  | ๒๐๖๑ | แต่งตำราพิชัยสงคราม |
| สมเด็จพระรามาธิบดีที่ ๒ เสด็จสวรรคต สมเด็จพระบรมราชาหน่อพุทธางกูร ซึ่งเป็นพระราชโอรสขึ้นครองราชย์ | ๒๐๗๒ |  |

**๑. ลิลิตโองการแช่งน้ำ**

**ผู้แต่ง** สมเด็จพระเจ้าบรมวงศ์เธอ กรมพระยาดำรงราชานุภาพ ทรงสันนิษฐานว่าอาจแต่งในสมัยสมเด็จพระรามาธิบดีที่ ๑ (อู่ทอง) ผู้แต่งคงจะเป็นผู้รู้พิธีพราหมณ์ และรู้วิธีการแต่งคำประพันธ์ของไทยเป็นอย่างดี

สมเด็จพระรามาธิบดีที่ ๑ (พระเจ้าอู่ทอง) เป็นปฐมกษัตริย์แห่งกรุงศรีอยุธยา สมเด็จฯกรม พระยาดำรงราชานุภาพ ทรงสันนิษฐานว่าสมเด็จพระบรมรามาธิบดีที่ ๑ เป็นเชื้อสายของพระเจ้าสิริชัยเชียงแสนแห่งแคว้นสิริธรรมราช จึงเป็นต้นวงศ์เชียงราย เป็นราชบุตรเขยของพระยาอู่ทอง เมื่อ พ.ศ. ๑๘๘๗ ได้เป็นเจ้าเมืองอู่ทอง ซึ่งขณะนั้นขึ้นต่อกรุงสุโขทัย ต่อมาเกิดโรคระบาดทรงย้ายราชธานีมาตั้งที่ตำบลหนองโสน แขวงเมืองอโยธยา เมื่อ พ.ศ. ๑๘๙๓ ขนานนามใหม่ว่า กรุงเทพทวาราวดีศรีอยุธยา และพระองค์ได้รับพระนามใหม่ว่าสมเด็จพระรามาธิบดีที่ ๑ ทรงตั้งพระองค์เป็นใหญ่ไม่ขึ้นต่อกรุงสุโขทัย นับแต่สถาปนาราชธานีใหม่เป็นต้นมา

ในรัชกาลนี้ได้รับวัฒนธรรมขอมและพราหมณ์เป็นอันมาก ภาษาไทยจึงเริ่มมีคำเขมรเข้ามาปะปนมากขึ้น มีการประกอบพิธีถือน้ำพระพิพัฒน์สัตยา หรือพิธีศรีสัจปานกาล ตามแบบเขมรซึ่งถ่ายทอดมาจากพราหมณ์อีกต่อหนึ่ง

**ประวัติ** ต้นฉบับเดิมที่เหลืออยู่เขียนด้วยอักษรขอม ข้อความที่เพิ่มขึ้นในรัชกาลที่ ๔ ตามหลักฐาน ซึ่งรัชกาลที่ ๕ ทรงยืนยันไว้ในพระราชพิธีสิบสองเดือน คือ แทงพระแสงศรประลัยวาต แทงพระแสงศรอัคนิวาต และแทงพระแสงศรพรหมาสตร์

หนังสือเรื่องนี้นับเป็นวรรณคดีเรื่องแรกของไทย ที่แต่งเป็นร้อยกรองอย่างสมบรูณ์แบบ มีชื่อเรียกแต่เดิมว่า โองการแช่งน้ำบ้าง ประกาศแช่งน้ำโคลงห้าบ้าง ต้นฉบับที่ถอดเป็นอักษรไทย จัดวรรคตอนคำประพันธ์ไว้ค่อนข้างสับสน พระบาทสมเด็จพระมงกุฎเกล้าเจ้าอยู่หัว ทรงสอบทานและทรงพระราชวินิจฉัยเรียบเรียงวรรคตอนขึ้นใหม่

**ทำนองแต่ง** มีลักษณะเป็นลิลิตดั้น คือ มีร่ายกับโคลงสลับกัน ร่ายเป็นร่ายดั้นโบราณ ส่วนโคลงเป็นโคลงห้าหรือมณฑกคติ ถ้อยคำที่ใช้ส่วนมากเป็นคำไทยโบราณ นอกจากนี้มีคำเขมร และบาลีสันสกฤตปนอยู่ด้วย คำสันสกฤตมีมากกว่าคำบาลี

**ความมุ่งหมาย** ใช้อ่านในพิธีถือน้ำพระพัฒน์สัตยาหรือพิธีศรีสัจปานกาล ซึ่งกระทำตั้งแต่รัชกาลสมเด็จพระเจ้าอู่ทองสืบต่อกันมาจนเลิกไปเมือประเทศไทยเปลี่ยนการปกครองเป็นระบอบประชาธิปไตยใน พ.ศ. ๒๔๗๕

**เรื่องย่อ** เริ่มต้นด้วยร่ายดั้นโบราณ ๓ บท สรรเสริญพระนารายณ์ พระอิศวร พระพรหม ตามลำดับ ต่อจากนั้นบรรยายด้วยโคลงห้าและร่ายดั้นโบราณสลับกัน กล่าวถึงไฟไหม้โลก เมื่อสิ้นกัลป์และพระพรหมสร้างโลกใหม่ เกิดมนุษย์ ดวงอาทิตย์ ดวงจันทร์ การกำหนดวัน เดือน ปี และการเริ่มมีพระราชาธิบดีในหมู่คน และอัญเชิญพระกรรมบดีปู่เจ้ามาร่วมเพื่อความศักดิ์สิทธิ์ ตอนต่อไปเป็นการอ้อนวอนให้สิ่งศักดิ์สิทธิ์เรืองอำนาจมีพระพุทธ พระธรรม พระสงฆ์ เทพยดา อสูร ภูตผีปีศาจ ตลอดจนสัตว์มีเขี้ยวเล็บเป็นพยาน ลงโทษผู้คิดคดกบฏต่อพระเจ้าแผ่นดิน ส่วนผู้ซื่อตรงจงรักภักดีขอให้มีความสุขและลาภยศ ตอนจบเป็นร่ายยอพระเกียรติพระเจ้าแผ่นดิน

**ตัวอย่างข้อความบางตอน**

คำสาปแช่งผู้คิดกบฏต่อพระเจ้าแผ่นดิน

จงเทพยดาฝูงนี้ให้ตายในสามวัน อย่าให้ทันในสามเดือน อย่าให้เคลื่อนในสามปี อย่าให้มีศุขสวัสดิ เมื่อใดฯ

**คุณค่า** ลิลิตโองการแช่งน้ำใช้ถ้อยคำสำนวนที่เข้าใจยากและเป็นคำห้วนหนักแน่น เพื่อให้เกิดความน่าเคารพยำเกรง ความพรรณนาบางตอนละเอียดลออ เช่น ตอนกล่าวถึงสิ่งศักดิ์สิทธิ์ และมีอำนาจ ก็สรรหามากล่าวไว้มากมาย นอกจากนี้ยังใช้คำประพันธ์ประเภทโคลงห้าและร่ายดั้น ซึ่งมีจังหวะลีลาไม่ราบรื่น สะดุดเป็นตอนๆ ยิ่งเพิ่มความขลังขึ้นอีกเป็นอันมาก ซึ่งนับได้ว่าลิลิตเรื่องนี้แต่งได้เหมาะสมกับ ความมุ่งหมายสำหรับใช้อ่านหรือสวดในพระราชพิธีถือน้ำพระพิพัฒน์สัตยาซึ่งมีความสำคัญแก่การเพิ่มพูนพระบรมเดชานุภาพของพระมหากษัตริย์ในระบอบสมบูรณาญาสิทธิราชย์

วรรณคดีเรื่องนี้มีกำเนิดจากพระราชพิธีในระบอบสมบูรณาญาสิทธิราชย์ แสดงถึงอิทธิพลของวัฒนธรรมเขมร และพราหมณ์อย่างชัดเจน สมเด็จพระเจ้าอู่ทองทรงรับการปกครองระบอบสมบูรณาญาสิทธิราชย์ และพระราชพิธีศรีสัจปานกาลจากเขมรมาใช้ เพื่อให้เหมาะสมกับสภาวการณ์ของบ้านเมืองที่ต้องการสร้างอำนาจปกครองของพระเจ้าแผ่นดิน และความมั่นคงของบ้านเมืองในระยะที่เพิ่งก่อตั้งพระราชอาณาจักร

ในสมัยสุโขทัยไม่ปรากฏว่ามีพระราชพิธีศรีสัจปานกาล เนื่องจากกษัตริย์สุโขทัยทรงปกครองบ้านเมืองแบบพ่อปกครองลูก ถึงแม้ศิลาจารึกสุโขทัย หลักที่ ๔๕ มีเนื้อความเกี่ยวกับการสบถสาบานระหว่างกษัตริย์สุโขทัยผู้หลานกับเจ้าเมืองน่านผู้ปู่ และถ้อยคำบางตอนคล้ายกับลิลิตโองการแช่งน้ำ แต่ก็เป็นการสาบานระหว่างบุคคลเฉพาะกรณีไม่ใช่พิธีทางราชการที่ข้าราชการกระทำต่อพระเจ้าแผ่นดินเป็นการทั่วไปอย่างที่กรุงศรีอยุธยา อนึ่งข้อความนี้จารึกไว้ใน พ.ศ. ๑๙๓๕ ซึ่งอาจเป็นสมัยพระมหาธรรมราชาที่ ๒ หรือพระมหาธรรมราชาที่ ๓ (ไสยลือไทย) ตรงกับรัชกาลสมเด็จพระราเมศวรแห่งกรุงศรีอยุธยา เป็นช่วงเวลาที่กรุงสุโขทัยเสียอิสรภาพแก่กรุงศรีอยุธยาแล้ว ตั้งแต่ พ.ศ. ๑๙๒๑ ถ้าพระราชพิธีศรีสัจปานกาลเคยกระทำที่กรุงสุโขทัยก็จะต้องเป็นเวลาภายหลังที่กรุงสุโขทัยตกอยู่ในอำนาจปกครองและอิทธิพลทางวัฒนธรรมของกรุงศรีอยุธยาแล้ว

**๒. มหาชาติคำหลวง**

**ผู้แต่ง** สมเด็จบรมไตรโลกนาถรับสั่งให้นักปราชญ์ราชบัณฑิตช่วยกันแต่งขึ้น

สมเด็จพระบรมไตรโลกนาถ เป็นพระราชโอรสของสมเด็จพระบรมราชาธิราชที่ ๒ หรือเจ้าสามพระยา ก่อนเสวยราชย์พระราชบิดาอภิเษกให้เป็นพระมหาอุปราช และโปรดให้เสด็จไปครองเมืองพิษณุโลก มีอำนาจสิทธิ์ขาดในหัวเมืองฝ่ายเหนือ ได้รับราชสมบัติสืบต่อจากพระราชบิดา ระหว่าง พ.ศ. ๑๙๙๑-๒๐๓๑

 สมเด็จพระบรมไตรโลกนาถทรงสร้างความเจริญรุ่งเรืองแก่กรุงศรีอยุธยาเป็นอันมาก ทรงแก้ไขการปกครองโดยแยกทหารและพลเรือนออกจากกัน ฝ่ายทหารมีหัวหน้าเป็นสมุหกลาโหม ฝ่ายพลเรือน มีสมุหนายก ทรงตั้งยศข้าราชการลดหลั่นกันตามขั้น เช่น ขุน หลวง พระ พระยา ทรงทำสงครามกับเชียงใหม่ ได้เมืองเชียงชื่นเมื่อ พ.ศ. ๒๐๑๗ เป็นเหตุให้เกิดลิลิตยวนพ่าย พระองค์มีพระราชศรัทธาในพระพุทธศาสนามาก เสด็จออกผนวชชั่วระยะหนึ่งที่วัดจุฬามณี เมืองพิษณุโลก การทำนุบำรุงศาสนาในรัชกาลนี้ทำให้เกิดมหาชาติคำหลวง

**ประวัติ** มหาชาติคำหลวงเป็นหนังสือประเภทคำหลวงเรื่องแรก มหาชาติคำหลวงเดิมหายไป ๖ กัณฑ์ พระบาทสมเด็จพระพุทธเลิศหล้านภาลัย มีบรมราชโองการให้พระราชาคณะและนักปราชญ์ราชบัณฑิตแต่งซ่อมให้ครบ ๑๓ กัณฑ์ เมื่อจุลศักราช ๑๑๗๖ หรือพุทธศักราช ๒๓๕๗ ได้แก่ กัณฑ์หิมพานต์ ทานกัณฑ์ จุลพน มัทรี สักกบรรพ และฉกษัตริย์

**ทำนองแต่ง** แต่งเป็นคำหลวง หมายถึง แต่งด้วยคำประพันธ์หลายอย่าง คือ โคลง ร่าย กาพย์ และฉันท์ มีภาษาบาลีแทรกตลอดเรื่อง มหาชาติเรื่องนี้เป็นหนังสือประเภทคำหลวง

**หนังสือคำหลวงมีลักษณะดังนี้**

1. เป็นพระราชนิพนธ์ของพระเจ้าแผ่นดิน หรือเจ้านายชั้นสูงทรงนิพนธ์
2. เป็นเรื่องเกี่ยวกับศาสนาและศีลธรรมจรรยา
3. ใช้คำประพันธ์หลายประเภท คือ โคลง ฉันท์ กาพย์ กลอน และร่าย
4. ใช้สวดเข้าทำนองหลวง ซึ่งสมเด็จพระบรมไตรโลกนาถโปรดให้ประดิษฐ์ขึ้นได้

**ความมุ่งหมาย** เพื่อใช้อ่านหรือสวดในวันสำคัญทางศาสนา เช่น วันเข้าพรรษา

**เรื่องย่อ** แบ่งออกเป็น ๑๓ ตอน ซึ่งเรียกว่า กัณฑ์ ดังนี้

**กัณฑ์ทศพร** เริ่มตั้งแต่พระพุทธเจ้าตรัสรู้ แล้วเสด็จไปเทศนาโปรดพระเจ้าพิมพิสาร ต่อจากนั้นเสด็จไปโปรดพุทธบิดาและพระประยูรญาติที่กรุงกบิลพัสดุ์ เกิดฝนโบกขรพรรษ พระสงฆ์สาวกกราบทูลอาราธนาให้ทรงแสดงเรื่องมหาเวสสันดรชาดก เริ่มตั้งแต่เมื่อกัปที่ ๙๘ นับแต่ปัจจุบัน พระนางผุสดีซึ่งจะทรงเป็นพระมารดาของพระเวสสันดร ทรงอธิษฐานขอเป็นมารดาของผู้มีบุญ จบลงตอนพระนางได้รับพร ๑๐ ประการจากพระอินทร์

**กัณฑ์หิมพานต์** พระเวสสันดรทรงเป็นพระราชโอรสของพระเจ้าสญชัยกับนางผุสดี แห่งแคว้น สีวีราษฏร์ ประสูติที่ตรอกพ่อค้า เมื่อพระเวสสันดรได้รับเวนราชสมบัติจากพระบิดา ได้พระราชทานช้างปัจจัยนาเคนทร์แก่กษัตริย์แห่งแคว้นกลิงคราษฏร์ ประชาชนไม่พอใจ พระเวสสันดรจึงถูกพระราชบิดาเนรเทศไปอยู่ป่าหิมพานต์

**กัณฑ์ทานกัณฑ์** ก่อนเสด็จไปอยู่ป่า พระเวสสันดรได้พระราชทานสัตสดกมหาทาน คือ ช้าง ม้า รถ ทาสชาย ทาสหญิง โคนม และนางสนม อย่างละ ๗๐๐

**กัณฑ์วนปเวสน์** พระเวสสันดรทรงพาพระนางมัทรีพระชายา พระชาลีและพระกัณหา พระโอรสธิดา เสด็จจากเมืองผ่านแคว้นเจตราษฏร์จนเสด็จถึงเขาวงกตในป่าหิมพานต์

**กัณฑ์ชูชก** ชูชกพราหมณ์ขอทานได้นางอมิตตดาบุตรสาวของเพื่อนเป็นภรรยา นางใช้ให้ขอสองกุมาร ชูชกเดินทางไปสืบข่าวในแคว้นสีวีราษฏร์ สามารถหลบหลีกการทำร้ายของชาวเมือง พบพรานเจตบุตร ลวงพรานเจตบุตรให้บอกทางไปยังเขาวงกต

**กัณฑ์จุลพน** ชูชกเดินทางผ่านป่าตามเส้นทางที่เจตบุตรบอกจนถึงที่อยู่ของอัจจุตฤษี

**กัณฑ์มหาพน** ชูชกลวงอัจจุตฤษี ให้บอกทางผ่านป่าใหญ่ไปยังที่ประทับของพระเวสสันดร

**กัณฑ์กุมาร** ชูชกทูลขอสองกุมาร ทุบตีสองกุมารเฉพาะพระพักตร์พระเวสสันดร แล้วพาออกเดินทาง

**กัณฑ์มัทรี** พระมัทรีเสด็จกลับจากหาผลไม้ในป่า ออกติดตามสองกุมารตลอดคืน จนถึงทรงวิสัญญีเฉพาะพระพักตร์พระเวสสันดร เมื่อทรงฟื้นแล้ว พระเวสสันดรตรัสเล่าความจริงเกี่ยวกับสองกุมาร พระนางทรงอนุโมทนาด้วย

**กัณฑ์สักกบรรพ** พระอินทร์ทรงเกรงว่าจะมีผู้มาขอพระนางมัทรีไปเสีย จึงทรงแปลงเป็นพราหมณ์ชรามาทูลขอพระนางมัทรี แล้วฝากไว้กับพระเวสสันดร

**กัณฑ์มหาราช** ชูชกเดินทางไปในแคว้นสีวีราษฏร์ พระเจ้าสญชัยทรงไถ่สองกุมาร ชูชกได้รับพระราชทานเลี้ยงและถึงแก่กรรมด้วยกินอาหารมากเกินควร

**กัณฑ์ฉกษัตริย์** พระเจ้ากรุงสญชัย พระนางผุสดี พระชาลี และพระกัณหา เสด็จไปทูลเชิญพระเวสสันดรและพระนางมัทรีกลับ เมื่อกษัตริย์ทั้งหกพระองค์ทรงพบกันก็ทรงวิสัญญี ต่อมาฝนโบกขรพรรษตกจึงทรงฟื้นขึ้น

**กัณฑ์นครกัณฑ์** กษัตริย์หกพระองค์เสด็จกลับพระนคร พระเวสสันดรได้ครองราชย์ดังเดิม บ้านเมืองสมบรูณ์พูนสุข

**ตัวอย่างข้อความบางตอน**

นางมัทรีโศกถึงชาลีกัณหา

ตฺยชฺช ปตฺเต น ปสฺสามิ

พระแก้วแม่เออย บุรโพ้นย่อมเคอย คอยรับมารดา

ชาลี กณฺหาชินํ จุโภ

วนนนี้ไปไหน ไม่รู้เห็นหา โอ้สองพงงงา กัณหาชาลี

**คุณค่า** มหาชาติคำหลวง เป็นวรรณคดีเกี่ยวกับศาสนาโดยตรง เป็นหนังสือมหาชาติฉบับภาษาไทยเล่มแรกที่ปรากฏหลักฐานเหลืออยู่ มีใจความใกล้เคียงกับข้อความที่แต่งเป็นภาษาบาลี แสดงถึงความสามารถในการแปลและเรียบเรียงข้อความ การแทรกบาลีลงไว้มากมายเช่นนี้ ทำ ให้ฟังยากจนต้องมีการแต่งกาพย์มหาชาติขึ้นใหม่ในสมัยสมเด็จพระเจ้าทรงธรรม มหาชาติคำหลวงทั้งของเดิมและที่แต่งซ่อมใหม่ในสมัยรัชกาลที่ ๒ แห่งกรุงรัตนโกสินทร์ นักปราชญ์ราชบัณฑิตที่เป็นกวีหลายท่านช่วยกันแต่ง จึงมีสำนวนโวหารและถ้อยคำไพเราะเพราะพริ้งอยู่มาก แทรกไว้ด้วยรสวรรณคดีหลายประการ เช่น ความโศก ความอาลัยรัก ความน้อยใจ และความงามธรรมชาติ เป็นต้น นอกจากนี้ยังให้ความรู้ในด้านภาษา ทำให้ทราบคำโบราณ คำแผลง และคำภาษาต่างประเทศ เช่น สันสกฤต และเขมร เป็นต้น

 มหาชาติคำหลวงแสดงถึงความเลื่อมใสในพุทธศาสนา และความเชื่อในบุญกุศลที่เกิดจากการฟังเทศน์เรื่องมหาชาติของคนไทยสืบต่อมาจากสมัยสุโขทัย นอกจากนี้ยังแสดงให้เห็นว่า สมเด็จพระบรมไตรโลกนาถมีพระราชศรัทธาในพระพุทธศาสนาอย่างยิ่ง การที่โปรดเกล้าฯให้ประชุมนักปราชญ์ราชบัณฑิตแต่งมหาชาติคำหลวง ก็เทียบได้กับพญาลิไททรงพระราชนิพนธ์ไตรภูมิพระร่วง

เรื่องมหาชาติมีอิทธิพลต่อพุทธศาสนิกชนชาวไทยมาก บันดาลใจให้จิตรกรวาดภาพจิตรกรรมฝาผนังตามโบสถ์ วิหาร และตู้พระธรรมอีกด้วย

**๓.ลิลิตยวนพ่าย**

**ผู้แต่ง** ไม่ปรากฏผู้แต่ง

**ประวัติ** สันนิษฐานว่าแต่งในรัชกาลสมเด็จพระบรมไตรโลกนาถ ราว พ.ศ. ๒๐๑๗ ซึ่งเป็นปีเสร็จศึก เชียงชื่น แต่ยังมีความเห็นอย่างอื่นว่าแต่งในรัชสมัยสมเด็จพระรามาธิบดีที่ ๒ (พ.ศ. ๒๐๓๔-๒๐๗๒) หรือสมเด็จบรมราชาธิราชที่ ๓ (พระอินทราชา) พ.ศ.๒๐๓๑-๒๐๓๔

 เหตุผลที่ว่า ลิลิตยวนพ่าย อาจแต่งในรัชกาลสมเด็จพระบรมไตรโลกนาถ เพราะเนื้อเรื่องกล่าวถึงเหตุการณ์สงครามอย่างละเอียดแจ่มชัด เช่น พรรณนาการรบได้อย่างน่าตื่นเต้นเร้าใจ แสดงว่าจะต้องแต่งในช่วงเวลาที่ได้ชัยชนะในสงครามสดๆ ร้อนๆ ซึ่งน่าจะอยู่ในรัชกาลสมเด็จพระบรมไตรโลกนาถ

 ส่วนความเห็นที่ว่า ลิลิตยวนพ่ายอาจแต่งในรัชกาลสมเด็จพระรามาธิบดีที่ ๒ หรือสมเด็จพระบรมราชาธิราชที่ ๓ ก็เนื่องด้วยพระมหากษัตริย์สองพระองค์นี้เป็นพระราชโอรสในสมเด็จพระบรมไตรโลกนาถ และทรงพระปรีชาสามารถทะนุบำรุงบ้านเมืองให้เจริญรุ่งเรืองเจริญรอยพระราชบิดา อาจทรงพระราชนิพนธ์หรือโปรดฯ ให้กวีแต่งลิลิตยวนพ่ายขึ้นเพื่อเฉลิมพระเกียรติคุณของพระราชบิดาก็เป็นได้

คำว่า “ยวน” ในลิลิตเรื่องนี้หมายถึง “ชาวล้านนา” คำ “ยวนพ่าย” หมายถึง “ชาวล้านนาแพ้” เนื้อเรื่องของลิลิตยวนพ่ายกล่าวถึงชาวล้านนาในสมัยพระเจ้าติโลกราช ซึ่งพ่ายแพ้แก่กรุงศรีอยุธยาในรัชกาลสมเด็จพระบรมไตรโลกนาถ

**ทำนองแต่ง** แต่งเป็นลิลิตดั้น ประกอบด้วยร่ายดั้นกับโคลงดั้นบาทกุญชร

**ความมุ่งหมาย** เพื่อยอพระเกียรติของสมเด็จพระบรมไตรโลกนาถ และสดุดีชัยชนะที่มีต่อเชียงใหม่ในรัชกาลนั้น

**เรื่องย่อ** ตอนต้นกล่าวนมัสการพระพุทธเจ้าและนำหัวข้อธรรมมาแจกทำนองยกย่องสมเด็จพระบรมไตรโลกนาถว่า ทรงคุณธรรมข้อนั้น ๆ แล้วกล่าวถึงพระราชประวัติ ตั้งแต่ประสูติจนได้เสวยราชสมบัติ ต่อมาเจ้าเมืองเชียงชื่น (เชลียง) เอาใจออกห่างนำทัพเชียงใหม่มาตีเมืองชัยนาท แต่ถูกสมเด็จพระบรมไตรโลกนาถตีแตกกลับไปและยึดเมืองสุโขทัยคืนมาได้ แล้วประทับอยู่เมืองพิษณุโลก ทรงส่งพระราชโอรสไปสืบพุทธศาสนาที่ลังกาและนิมนต์พระเถระลังกาเข้ามา พระองค์เสด็จออกผนวชชั่วระยะหนึ่ง ต่อจากนั้นกล่าวถึงการสงครามกับเชียงใหม่อย่างละเอียดอีกครั้งหนึ่ง แล้วบรรยายเหตุการณ์ทางเชียงใหม่ว่าพระเจ้าติโลกราชเสียพระจริต ประหารชีวิตหนานบุญเรืองราชบุตรและหมื่นด้งนครเจ้าเมืองเชียงชื่น ภรรยาหมื่นด้งนครไม่พอใจลอบมีสารมาพึ่งพระบรมโพธิสมภารของสมเด็จพระบรมไตรโลกนาถและขอทัพไทยไปช่วย พระเจ้าติโลกราชทรงยกทัพมาป้องกันเมืองเชียงชื่น เสร็จแล้วเสด็จกลับไปรักษาเมืองเชียงใหม่ สมเด็จสมเด็จพระบรมไตรโลกนาถทรงกรีธาทัพหลวงขึ้นไปสู้รบตีทัพเชียงใหม่พ่ายไป ได้เมืองเชียงชื่น ตอนสุดท้ายกล่าวสรรเสริญพระบารมีสมเด็จสมเด็จพระบรมไตรโลกนาถอีกครั้งหนึ่ง

**ตัวอย่างข้อความบางตอน**

ความภักดีต่อพระมหากษัตริย์ คำกล่าวของหมื่นด้งนคร

 ข้าไทยธิเบศผู้ ใดใด ก็ดี

 ตายเพื่อภักดีโดย ชื่อพร้อม

 คือคนอยู่เป็นใน อิธโลกย

 บรโลกยนางฟ้าล้อม เลอศอินทร

**คุณค่า** ลิลิตยวนพ่ายมีลักษณะเป็นวรรณคดีสดุดีหรือเฉลิมพระเกียรติกษัตริย์ แต่งขึ้นเนื่องจากความปลาบปลื้มยินดีในพระบารมีของพระมหากษัตริย์ มีคุณค่าทางประวัติศาสตร์ ภูมิศาสตร์ การรบทัพจับศึก

ค่านิยมทางสังคม และหลักธรรมทางศาสนาสมัยกรุงศรีอยุธยาตอนต้นอย่างยิ่ง เพราะบรรยายเรื่องราวต่างๆไว้อย่างละเอียด และแต่งในระยะเวลาที่เกิดเหตุการณ์หรือใกล้เคียงกับเหตุการณ์และสภาพเป็นไปในเวลานั้น จึงเป็นหลักฐานยืนยันที่น่าเชื่อถือ

ลิลิตยวนพ่ายฉบับที่ตกทอดมาจนทุกวันนี้ยังอยู่ในสภาพสมบูรณ์มิได้ชำรุดหรือถูกแต่งเติมเหมือนวรรณคดีบางเรื่องถ้อยคำที่ใช้เป็นคำโบราณ และคำสันสกฤตส่วนมาก ในเมื่อถ้อยคำเหล่านี้ยังไม่ถูกดัดแปลงแก้ไขจากคนชั้นหลังจึงเป็นประโยชน์แก่การศึกษาอย่างมากถึงแม้จะใช้ถ้อยคำสำนวนที่เข้าใจได้ยากและเรื่องส่วนใหญ่เกี่ยวกับการรบทัพจับศึก แต่ลิลิตเรื่องนี้ก็ยังมีลักษณะวรรณคดีเด่นเพราะใช้ถ้อยคำไพเราะคมคายโวหารพรรณนาที่ก่อให้เกิดจินตภาพให้อารมณ์ชื่นชมยินดีในบุญญาธิการของพระเจ้าแผ่นดิน และความรุ่งเรืองของบ้านเมือง อันเป็นลักษณะสำคัญของวรรณคดีประเภทสดุดี ความดีเด่นของลิลิตยวนพ่ายทำให้กวีภายหลังถือเป็นแบบอย่าง เช่น พระศรีมโหสถแต่งโคลงเฉลิมพระเกียรติสมเด็จพระนารายณ์มหาราช สมเด็จพระมหาสมณเจ้า กรมพระปรมานุชิตชิโนรสทรงนิพนธ์ลิลิตตะเลงพ่าย เพื่อสดุดีวีรกรรมของสมเด็จพระนเรศวรมหาราช

ลิลิตยวนพ่ายมีลักณษะบางประการคล้ายมหากาพย์ (Epic) ซึ่งเป็นคำประพันธ์พรรณนาเกียรติคุณวีรบุรุษในประวัติศาสตร์หรือตำนาน

**๔. ลิลิตพระลอ**

**ผู้แต่งและสมัยที่แต่ง** เมื่อพิจารณาจากร่ายบทนำเรื่อง ซึ่งกล่าวสดุดีพระเจ้าแผ่นดินแห่งกรุงศรีอยุธยาที่ทรงมีชัยแก่ชาวล้านนา ที่ว่า“ฝ่ายข้างยวนแพ้พ่าย ฝ่ายข้างลาวประลัย ฝ่ายข้างไทยชัยเยศ คืนยังประเทศพิศาล” พอสันนิษฐานได้ว่าช่วงเวลาที่แต่งลิลิตพระลอ จะต้องอยู่ภายหลังการชนะศึกเชียงใหม่ครั้งใดครั้งหนึ่ง อาจเป็นรัชกาลสมเด็จพระบรมไตรโลกนาถ(พ.ศ. ๒๐๑๗) หรือสมเด็จพระนารายณ์มหาราช (พ.ศ.๒๒๐๕)

 เมื่อพิจารณาถึงลักษณะคำประพันธ์ ลิลิตพระลอแต่งด้วยลิลิต ซึ่งเป็นลักษณะคำประพันธ์ที่นิยมใช้ในสมัยกรุงศรีอยุธยาตอนต้น เช่น ลิลิตโองการแช่งน้ำ ลิลิตยวนพ่าย ส่วนในสมัยสมเด็จพระนารายณ์มหาราช นิยมแต่งโคลงและฉันท์เป็นส่วนมาก เช่น โคลงเฉลิมพระเกียรติสมเด็จพระนารายณ์มหาราช สมุทรโฆษคำฉันท์และอนิรุทธ์คำฉันท์ ลิลิตพระลอยังใช้ภาษาเก่ากว่าภาษาในสมัยสมเด็จพระนารายณ์มหาราช เช่น คำ ชิ่นแล และคำ แว่น ซึ่งเป็นคำที่มีใช้ในมหาชาติคำหลวงสมัยสมเด็จพระบรมไตรโลกนาถ นอกจากนี้หนังสือจินดามณี ของพระโหราธิบดี สมัยสมเด็จพระนารายณ์มหาราช ได้ยกโคลงในลิลิตพระลอเป็นตัวอย่างโคลงสี่สุภาพ ที่ว่า

 เสียงฦๅเสียงเล่าอ้าง อันใด พี่เอย

 เสียงย่อมยอยศใคร ทั่วหล้า

 สองเขือพี่หลับใหล ลืมตื่น ฤาพี่

 สองพี่คิดเองอ้า อย่าได้ถามเผือ

 จากเหตุผลดังกล่าวพอสรุปได้ว่า ลิลิตพระลอจะต้องแต่งก่อนสมัยพระนารายณ์มหาราช

สมเด็จพระเจ้าบรมวงศ์เธอกรมพระยาดำรงราชานุภาพ ทรงพิจารณาโคลงบอกผู้แต่งสองบทท้ายเรื่อง ที่ขึ้นต้นว่า “จบเสร็จมหาราชเจ้านิพนธ์” และ “จบเสร็จเยาวราชเจ้าบรรจง” ทรงสันนิษฐานว่า ลิลิตพระลอ แต่งในสมัยพระนารายณ์มหาราช ในโคลงบทดังกล่าว หมายถึง สมเด็จพระนารายณ์มหาราชทรงพระราชนิพนธ์ และเจ้าฟ้าอภัยทศพระราชอนุชาเขียน

**ทำนองแต่ง** เป็นลิลิตสุภาพ ประกอบด้วยร่ายสุภาพและโคลงสุภาพเป็นส่วนใหญ่

**ความมุ่งหมาย** แต่งถวายพระเจ้าแผ่นดิน เพื่อให้เป็นที่สำราญพระราชหฤทัย

**เรื่องย่อ** เมืองสรวงและเมืองสรองเป็นศัตรูกัน พระลอกษัตริย์เมืองสรวงทรงพระสิริโฉมยิ่งนัก จนเป็นที่ต้องพระทัยของพระเพื่อนพระแพงราชธิดาของท้าวพิชัยพิษณุกรกษัตริย์แห่งเมืองสรอง นางรื่น นางโรยพระพี่เลี้ยงได้ขอให้ปู่เจ้าสมิงพรายช่วยทำเสน่ห์ให้พระลอเสด็จมาเมืองสรอง เมื่อพระลอต้องเสน่ห์ได้ตรัสลาพระนางบุญเหลือพระราชมารดา และนางลักษณวดีพระมเหสี เสด็จไปเมืองสรองพร้อมกับนายแก้วนายขวัญพระพี่เลี้ยง

 พระลอทรงเสี่ยงน้ำที่แม่น้ำกาหลง ถึงแม้จะปรากฏลางร้ายก็ทรงฝืนพระทัยเสด็จต่อไป ไก่ผีของปู่เจ้าสมิงพรายล่อพระลอกับนายแก้วและนายขวัญไปจนถึงสวนหลวง นางรื่นและนางโรยออกอุบายลอบนำพระลอกับนายแก้วนายขวัญไปไว้ในตำหนักของพระเพื่อนพระแพง

 ท้าวพิชัยพิษณุกรทรงทราบเรื่องก็ทรงเมตตารับสั่งจะจัดการอภิเษกพระลอกับพระเพื่อนและพระแพงให้แต่พระเจ้าย่าเลี้ยงของพระเพื่อนพระแพงพยาบาทพระลอ อ้างรับสั่งท้าวพิชัยพิษณุกรตรัสใช้ให้ทหารไปรุมจับพระลอ พระเพื่อนพระแพงและพระพี่เลี้ยงช่วยกันต่อสู้จนสิ้นชีวิตหมด ท้าวพิชัยพิษณุกรทรงพระพิโรธพระเจ้าย่าและทหารรับสั่งให้ประหารชีวิตทุกคน พระนางบุญเหลือทรงส่งทูตมาร่วมงานพระศพกษัตริย์ทั้งสาม ในที่สุดเมืองสรวงและเมืองสรองกลับเป็นไมตรีต่อกัน

**ตัวอย่างข้อความบางตอน**

คติธรรม

พระลอตรัสต่อพระนางบุญเหลือตอนจะเสด็จออกจากเมือง

ใดใดในโลกล้วน อนิจจัง

 คงแต่บาปบุญยัง เที่ยงแท้

 คือเงาติดตัวตรัง ตรึงแน่น อยู่นา

ตามแต่บุญบาปแล้ ก่อเกื้อรักษา

**คุณค่า** วรรณคดีสโมสรในสมัยรัชกาลที่ ๖ ได้ตัดสินให้ลิลิตพระลอเป็นยอดแห่งวรรณคดีประเภทลิลิต วรรณคดีเรื่องนี้มีลักษณะเด่นหลายประการ โครงเรื่องประกอบด้วยเหตุการณ์ที่ตื่นเต้นสะเทือนใจโดยตลอด มีตอนรักตอนสยดสยอง การใช้ถ้อยคำและโวหารนับว่าคมคายยิ่งนัก จึงเป็นที่นิยมตลอดมา

 ลิลิตพระลอให้ข้อคิดในแง่มุมต่างๆมาก เช่น ด้านความรัก ความซื่อสัตย์ กตัญญู ความกล้าหาญ ความพยาบาท และการให้อภัย เกี่ยวกับความรักได้แสดงเปรียบเทียบความสำคัญลดหลั่นระหว่างความรักประเภทต่าง ๆ ไว้อย่างแยบคาย คือ ระหว่างชู้ สามีกับภรรยา แม่กับลูก และข้ากับเจ้า

 ลิลิตพระลอ ได้เค้าเรื่องจากนิทานพื้นเมืองภาคเหนือ สันนิษฐานว่าน่าจะมีเค้าเรื่องจริง ปรากฏตามโครงเรื่องท้าวฮุ่งท้าวเจืองและพงศาวดารโยนกว่าขุนลอแห่งเวียงกาหลง เป็นคนร่วมสมัยกับท้าวฮุ่งท้าวเจือง กษัตริย์สำคัญของไทยล้านช้างราว พ.ศ.๑๖๐๐- ๑๗๐๐ เชื่อกันว่าเมืองสรองและเมืองสรวงอยู่ในจังหวัดลำปางและจังหวัดแพร่ เรื่องนี้แสดงถึงสภาพความเป็นไปของสังคมในเวลานั้นอย่างเด่นชัดหลายประการ ในด้านการปกครองแสดงให้เห็นการปกครองระบอบนครรัฐ คือ เมืองเล็ก ๆ ตั้งเป็นอิสระแก่กัน นอกจากนี้เรื่องพระลอยังเป็นตัวอย่างชัดเจนเกี่ยวกับการปกครองระบอบสมบูรณาญาสิทธิราชย์ ซึ่งอำนาจสูงสุดในการปกครองประเทศตกอยู่แก่ประมุขของรัฐแต่ผู้เดียวเกี่ยวกับลัทธิความเชื่อของสังคมก็ปรากฏเด่นชัดในด้านภูตผีปีศาจ เสน่ห์ยาแฝด โชคลาง ความฝัน และความซื่อสัตย์ ความจงรักภักดีต่อพระเจ้าแผ่นดินของพระพี่เลี้ยงทั้ง ๔ ดังที่ปรากฏในสุภาษิตพระร่วง ที่ว่า “อาสาเจ้าจนตัวตาย” สภาพสังคมทั่วไปที่เห็นได้จากวรรณคดีเรื่องนี้ได้แก่ การใช้ช้างทำสงครามและเป็นพาหนะ ความนิยมดนตรีและขับร้อง และการบรรจุพระศพกษัตริย์ลงโลงทองแทนพระโกศอย่างในสมัยหลัง

 ลิลิตพระลอเป็นที่นิยมยกย่องมาแล้วช้านาน เช่น พระโหราธิบดีสมัยสมเด็จพระนารายณ์มหาราช ได้ยกโคลงที่แต่งถูกแผนบังคับและมีความไพเราะจับใจอันเป็นคำของพระเพื่อนพระแพงตรัสแก่พระพี่เลี้ยงไปไว้เป็นแบบอย่างโคลงสี่สุภาพในหนังสือจินดามณี โคลงดังกล่าว คือ

 เสียงฦๅเสียงเล่าอ้าง อันใด พี่เอย

 เสียงย่อมยอยศใคร ทั่วหล้า

 สองเขือพี่หลับใหล ลืมตื่น ฤาพี่

 สองพี่คิดเองอ้า อย่าได้ถามเผือ

 ลิลิตพระลอเป็นวรรณคดีแบบฉบับ คือ เป็นแบบครูที่วรรณคดีสมัยหลังนิยมเลียนอย่าง ในการพรรณนาและบรรยายความ เช่น ลิลิตเพชรมงกุฎ และลิลิตตะเลงพ่าย นอกจากนี้กวีในสมัยหลังยังได้นำเรื่องพระลอมาแต่งเป็นบทละคร เช่น บทละครนอกเรื่อง พระลอนรลักษณ์ ของสมเด็จพระบวรราชเจ้ามหาศักดิพลเสพย์และบทละครร้องเรื่องพระลอ ของพระเจ้าบรมวงศ์เธอกรมพระนราธิปประพันธ์พงศ์ ทางภาคเหนือมีโคลงพระลอสอนโลก และซอเรื่องพระลอ

**๕. โคลงกำสรวล**

**ผู้แต่ง** เคยเชื่อกันมาแต่เดิมว่าศรีปราชญ์แต่งโคลงกำสรวล คราวถูกเนรเทศไปอยู่นครศรีธรรมราช ในรัชกาลสมเด็จพระนารายณ์มหาราช และหญิงที่ศรีปราชญ์คร่ำครวญอาลัย คือ พระสนมศรีจุฬาลักษณ์ แต่ก็มีผู้ออกความเห็นด้านความเชื่อดังกล่าวว่า เรื่องโคลงกำสรวล ไม่ได้เกี่ยวข้องกับเมืองนครศรีธรรมราช กล่าวถึงเส้นทางการเดินทางจากกรุงศรีอยุธยาไปสุดแค่จังหวัดประจวบคีรีขันธ์ ทั้งไม่ได้กล่าวถึงความทุกข์ร้อน และมูลเหตุที่ต้องเนรเทศ เมื่อพิจารณาถึงลักษณะคำประพันธ์และถ้อยคำสำนวนภาษาที่ใช้ โคลงกำสรวลน่าจะแต่งในสมัยกรุงศรีอยุธยาตอนต้น

**ทำนองแต่ง** แต่งด้วยโคลงดั้นบาทกุญชร

**ความมุ่งหมาย** เพื่อแสดงความอาลัยคนรัก ซึ่งผู้แต่งต้องจากไป

**เรื่องย่อ** เริ่มด้วยร่ายสดุดีกรุงศรีอยุธยาว่ารุ่งเรืองงดงาม เป็นศูนย์กลางแห่งพุทธศาสนา ราษฎรสมบูรณ์ พูนสุข ต่อจากนั้นกล่าวถึงการที่ต้องจากนาง แสดงความห่วงใย ไม่แน่ใจว่าควรจะฝากนางไว้กับผู้ใด เดินทางผ่านตำบลหนึ่ง ๆ ก็รำพันเปรียบเทียบชื่อตำบลเข้ากับความอาลัยที่มีต่อนาง ตำบลที่ผ่าน เช่น บางกะจะ เกาะเรียน ด่านขนอน บางทรนาว บางขดาน ย่านขวาง ราชคราม ทุ่งพญาเมือง ละเท เชิงราก

บางพูด สำโรง รัตนภูมิ บางบำหรุ บางเขน บางกรูด บางพลู บางระมาด บางฉนัง บางจาก บางผึ้ง ปากพระวาล กั่นชาววา บางนายยี่ สวาถโกน และ บางสบู นอกจากนี้ได้นำบุคคลในวรรณคดี มาเปรียบเทียบกับเหตุการณ์ในชีวิตของตน เกิดความทุกข์ระทมที่ยังไม่ได้พบนางอีกอย่างบุคคลในวรรณคดีเหล่านั้น โดยกล่าวถึง พระรามกับนางสีดา พระสูตรธนู (สุธนู) กับ นางจิรประภา และพระสมุทรโฆษกับนางพินทุมดีว่าต่างได้อยู่ร่วมกันอีก ภายหลังที่ต้องจากกันชั่วเวลาหนึ่ง การพรรณนาสถานที่สิ้นสุดลงโดยที่ไม่ถึงนครศรีธรรมราช

**ตัวอย่างข้อความบางตอน**

ฝากนาง

 โฉมแม่จกกฝากฟ้า เกรงอินทร หยอกนา

 อินทรท่านเทิดโฉมเอา สู่ฟ้า

 โฉมแม่จกกฝากดิน ดินท่าน แล้วแฮ

 ดินฤาขดดเจ้าหล้า สู่สํสองสํ

**คุณค่า** โคลงกำสรวลเป็นงานนิพนธ์เรื่องเอกของศรีปราชญ์ มีคุณค่าทางวรรณคดีอย่างยอดเยี่ยม ถ้อยคำสำนวนโวหารที่ใช้คมคายจับใจ แสดงความเป็นต้นคิดหลายตอน ทำให้กวีรุ่นหลังมีพระยาตรังคภูมิบาลและนายนรินทร์ธิเบศร เป็นต้น พากันเลียนอย่าง เช่น ตอนชมเมือง และ ตอนฝากนาง โคลงกำสรวลแสดงให้เห็นความวิจิตรตระการของปราสาทราชวัง วัดวาอาราม และความรุ่งเรืองทางพุทธศาสนาของกรุงศรีอยุธยา ความเป็นอยู่ของประชาชนในด้านการแต่งกาย อาหารการกิน การเล่นรื่นเริง และสภาพภูมิศาสตร์ ตามเส้นทางการเดินทางของกวี

**๖. โคลงทวาทศมาส**

**ผู้แต่ง** พระเยาวราช ขุนพรหมมนตรี ขุนศรีกวีราช ขุนสารประเสริฐ

**ทำนองแต่ง** แต่งเป็นโคลงดั้นวิวิธมาลี

**ความมุ่งหมาย** มีผู้สันนิษฐานว่าคงแต่งขึ้นเพื่อเฉลิมพระเกียรติพระเจ้าแผ่นดิน มิได้จากนางจริงโดยสมมุติเหตุการณ์ขึ้น

**เรื่องย่อ** โคลงเรื่องนี้ได้ชื่อว่าทวาทศมาส เพราะพรรณนาถึงความอาลัยรัก และพิธีกรรมต่าง ๆ ในรอบสิบสองเดือน ทวาทศมาส แปลว่า สิบสองเดือน ตอนต้นสรรเสริญเทพเจ้า และพระเจ้าแผ่นดิน ชมความงามของนางที่ต้องจากมา กล่าวถึงบุคคลในวรรณคดี เช่น พระราม พระอนิรุทธ์ พระสมุทรโฆษ พระสุธน พระปราจิตต์ พระสุธนู แล้วแสดงความน้อยใจที่ตนไม่อาจได้อยู่ร่วมกับนางอีกอย่างบุคคลเหล่านั้น ตอนต่อไปนำเหตุการณ์ต่างๆ และลมฟ้า อากาศในรอบปีหนึ่งๆ ตั้งแต่เดือน ๕ มาพรรณนา เดือนใดมีพิธีอะไรก็นำมากล่าวไว้ละเอียด เช่น เดือนสิบเอ็ดมีพิธีอาศวยุช เดือนสิบสองมีพิธีจองเปรียงลอยพระประทีป เดือนยี่ประกอบพิธีตรียัมปวาย และเดือนสี่ กระทำพิธีตรุษ เป็นต้น ต่อจากนั้นถามข่าวคราวของนางจาก ปี เดือน วัน และยาม ขอพรเทพเจ้าให้ได้พบนาง ตอนสุดท้ายกล่าวสรรเสริญพระบารมีพระเจ้าแผ่นดิน

ตัวอย่างข้อความบางตอน

คติธรรม คล้ายโคลงกำสรวล

 เพรงเราเคยพรากเนื้อ นกไกล คู่ฤา

 ริบราชเอาของขงง ค่งงไว้

มาทนนปลิดสายใจ จยรจาก รยมนา

มานิรารสให้ ห่างไกล

**คุณค่า** โคลงทวาทศมาสมีแนวการบรรยายบทครวญสวาทพิสดารกว่าวรรณคดีเรื่องอื่น โครงเรื่องเป็นทำนองนิราศแต่ไม่ปรากฏว่าจากนางไปที่ใด แทนที่จะนำตำบลต่าง ๆ มาพาดพิงกับความอาลัยรักกลับใช้ฤดูกาลกับเหตุการณ์ต่างๆ ในรอบปีแทน ถ้อยคำสำนวนโวหารไพเราะยิ่งนัก เป็นพื้นฐานให้กวีภายหลัง เช่น นายนรินทร์ธิเบศร พระยาตรังคภูมิบาล และนายมีได้ใช้เป็นแนวความคิดในงานนิพนธ์

 วรรณคดีเรื่องนี้ นอกจากจะประกอบด้วยรสกวีนิพนธ์ดังกล่าวมาแล้ว ยังให้ความรู้เกี่ยวกับขนบประเพณี และสภาพความเป็นอยู่ในสมัยกรุงศรีอยุธยาอย่างละเอียดแจ่มแจ้ง โดยบรรยายสภาพดินฟ้าอากาศและกิจพิธีต่างๆ ในแต่ละเดือน

**๗. โคลงหริภุญชัย**

**ผู้แต่ง** ทิพ หรือ ศรีทิพ

**ทำนองแต่ง** เดิมแต่งไว้เป็นโคลงไทยเหนือ ต่อมามีผู้ถอดเป็นโคลงสี่สุภาพ

**ความมุ่งหมาย** เพื่อบรรยายความรู้สึกที่ต้องจากหญิงที่รัก ไปนมัสการพระธาตุหริภุญชัย ส่วนผู้ถอดโคลงนี้เป็นภาษาไทยกลางแต่ไม่ปรากฏชื่อ คงมีความประสงค์เพื่อเฉลิมพระเกียรติกษัตริย์ผู้ยิ่งใหญ่องค์ใดองค์หนึ่ง

**เรื่องย่อ** เริ่มบทบูชาพระรัตนตรัย บอกวัน เวลา ที่แต่ง แล้วกล่าวถึงการที่ต้องจากนางที่เชียงใหม่ไปบูชาพระธาตุหริภุญชัยที่เมืองหริภุญชัย (ลำพูน) ก่อนออกเดินทางได้นมัสการลาพระพุทธสิหิงค์ ขอพรพระมังราช หรือ พระมังรายซึ่งสถิต ณ ศาลเทพารักษ์ นมัสการลาพระแก้วมรกต เมื่อเดินทางพบสิ่งใดหรือตำบลใด ก็พรรณนาคร่ำครวญ รำพันรักไปตลอด จนถึงเมืองหริภุญชัยได้นมัสการพระธาตุสมความตั้งใจ บรรยายพระธาตุ งานสมโภชพระธาตุ ตอนสุดท้ายลาพระธาตุกลับเชียงใหม่

**ตัวอย่างข้อความบางตอน**

ลาพระพุทธสิหิงค์

 นบวรเชฐสร้อย สิหิง

 ลาเทพเบญจาจริง จึ่งผ้าย

 เชิญวานเทพดลถลิง ถลากระหม่อม เรียมเอย

 เทาดำเนินเยื่อนย้าย พร่ำพร้อมเดินเดียว

**คุณค่า** การใช้ถ้อยคำไพเราะ มีภาษาไทยเหนือปะปนอยู่มาก นอกจากนี้ วรรณคดีเรื่องนี้ยังเป็นหลักฐานยืนยันถึงที่ตั้งปูชนียสถาน และโบราณวัตถุที่เชียงใหม่ และลำพูน เช่น พระพุทธสิหิงค์ พระแก้วมรกต

# แผนการจัดการเรียนรู้ที่ ๗

# หน่วยการเรียนรู้ที่ ๓ ยุคใหม่อยุธยา ชั้นมัธยมศึกษาปีที่ ๔

# เรื่อง พูดวิเคราะห์วรรณคดีสมัยกรุงศรีอยุธยาตอนต้นในแง่มุมต่างๆ เวลาเรียน ๔ ชั่วโมง

**๑. สาระสำคัญ / ความคิดรวบยอด**

 - การพูดวิเคราะห์วรรณคดีในแง่มุมต่างๆทำให้เกิดความรู้ ความเข้าใจในวรรณคดีได้แจ่มแจ้งยิ่งขึ้นและ

 เป็นแนวทางในการนำไปใช้ในชีวิตได้เป็นอย่างดี

**๒.** **ผลการเรียนรู้**

 - พูดวิเคราะห์วรรณคดีสมัยกรุงศรีอยุธยาตอนต้นในแง่มุมต่างๆได้

**๓. สาระการเรียนรู้**

 วรรณคดีสมัยกรุงศรีอยุธยาตอนต้น

**๔. สมรรถนะสำคัญของผู้เรียน**

 มีความสามารถในการสื่อสาร

**๕. คุณลักษณะอันพึงประสงค์**

 **๕.๑** มีมารยาทในการพูด การฟังและการดู

 ๕.๒ รักความเป็นไทย

**๖. ชิ้นงาน / ภาระงาน (หลักฐานร่องรอยแสดงความรู้)**

 - พูดวิเคราะห์วรรณคดีสมัยกรุงศรีอยุธยาตอนต้นในแง่มุมต่างๆ

**๗. กิจกรรมการเรียนรู้**

 ขั้นนำ

 ๗.๑ นักเรียนฟังเพลงพระลอตามไก่

 ๗.๒ นักเรียนฝึกวิเคราะห์เนื้อหาจากเพลงในแง่มุมต่างๆ

 ขั้นสอน

 ๗.๓ นักเรียนแบ่งกลุ่ม วางแผนในการพูดวิเคราะห์ ทบทวนเรื่องวรรณคดีสมัยกรุงศรีอยุธยาตอนต้น

 จากเอกสารประกอบการเรียน

 ๗.๔ นักเรียนแต่ละกลุ่มออกมาพูดวิเคราะห์ โดยมีครู เพื่อนๆแต่ละกลุ่ม และกลุ่มตัวเองเป็นผู้ประเมิน

 ขั้นสรุป

 ๗.๕ ครูและนักเรียนร่วมกัน แก้ไข ติชม

**๘. การวัดและการประเมินผล**

 - การประเมินชิ้นงาน/ภาระงาน

**๙. สื่อ / แหล่งการเรียนรู้**

 ๙.๑ เพลงพระลอตามไก่

 ๙.๒ เอกสารประกอบการเรียนวิชาประวัติวรรณคดี ๑

**๑๐. บันทึกผลหลังสอน**

# ผลการสอน

# ..........................................................................................................................................................................

# ..........................................................................................................................................................................

# ..........................................................................................................................................................................

# ..........................................................................................................................................................................

#  ลงชื่อ.....................................................ผู้สอน

#  ( อ.ภาคภูมิ คล้ายทอง )

#  อาจารย์ผู้สอน

**เกณฑ์การประเมิน หน่วยที่ ๓ พูดวิเคราะห์วรรณคดี**

|  |  |
| --- | --- |
| **ประเด็น การประเมิน** | **ระดับคะแนน** |
| **4** | **3** | **2** | **1** |
| (k)เนื้อหา(พูดวิเคราะห์) | พูดวิเคราะห์ถูกต้องตรงประเด็นตามข้อเท็จจริงทุกแง่ทุกมุมสร้างสรรค์ มีคุณค่า | พูดวิเคราะห์ถูกต้องตรงประเด็นตามข้อเท็จจริงเป็นส่วนใหญ่  | พูดวิเคราะห์ถูกต้องตรงประเด็นตามข้อเท็จจริงพอสมควร  | พูดวิเคราะห์ไม่ถูกต้องไม่ตรงประเด็นตามข้อเท็จจริง  |
| (P)กระบวนการพูด | ลำดับความคิดได้ตรงประเด็นมีความสัมพันธ์เชื่อมโยงกันอย่างต่อเนื่อง และมีบุคลิกภาพที่ดีมาก | ลำดับความคิดได้ตรงประเด็นเป็นส่วนใหญ่ มีความสัมพันธ์เชื่อมโยงกันอย่างต่อเนื่อง และมีบุคลิกภาพที่ดี | ลำดับความคิดได้ค่อนข้างตรงประเด็น แต่ขาดความสัมพันธ์เชื่อมโยง และมีข้อบกพร่องเรื่องบุคลิกภาพเล็กน้อย | ลำดับความคิดไม่ตรงประเด็นขาดความสัมพันธ์เชื่อมโยงและบกพร่องเรื่องบุคลิกภาพมาก  |
| (A)มีมารยาทในการพูด การฟังและการดู | ตั้งใจพูด เตรียมการพูดดีมาก มีความพร้อมในการพูด เมื่อผู้อื่นพูด ก็ตั้งใจฟังและดูดีมาก ไม่รบกวนผู้อื่น | ตั้งใจพูด เตรียมการพูดดี แต่ยังไม่มีความพร้อมในการพูดเท่าที่ควร เมื่อผู้อื่นพูด ก็ตั้งใจฟังและดูดี ไม่รบกวนผู้อื่น | เตรียมการพูดมาไม่ดีเท่าที่ควร เมื่อผู้อื่นพูด ก็ตั้งใจฟังและดูพอใช้ แต่ไม่ต่อเนื่อง | ไม่เตรียมการพูด ไม่สนใจกิจกรรมการพูดเมื่อผู้อื่นพูด ก็ไม่ตั้งใจฟังและดู ครูต้องตักเตือนและควบคุมพฤติกรรม |
| (A)รักความเป็นไทย | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดีมาก | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดี | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ พอใช้ | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ยังต้องปรับปรุงบ้าง |

# เกณฑ์การตัดสิน / ระดับคุณภาพ

# คะแนน 14-16 หมายถึง ดีมาก

# คะแนน 11-13 หมายถึง ดี

# คะแนน 8- 10 หมายถึง พอใช้

# คะแนน 4- 7 หมายถึง ปรับปรุง

# เกณฑ์การผ่าน ผ่านระดับ พอใช้

**เกณฑ์การประเมินสมรรถนะสำคัญของผู้เรียน**

|  |  |
| --- | --- |
| **ประเด็น การประเมิน** | **ระดับคะแนน** |
| **3** | **2** | **1** | **0** |
| (C) มีความสามารถใน การสื่อสาร | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้ดีมาก | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพได้เป็นส่วนใหญ่ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพพอใช้ | สื่อสารเป็นลำดับขั้นตอน ไม่วกวน ตรงประเด็น มีความเป็นเอกภาพ สัมพันธภาพ และสารัตถภาพยังใช้ไม่ได้ |

# เกณฑ์การประเมิน / ระดับคุณภาพ

# คะแนน 3 หมายถึง ดีเยี่ยม

# คะแนน 2 หมายถึง ดี

# คะแนน 1 หมายถึง ผ่าน

# คะแนน 0 หมายถึง ไม่ผ่าน

# แผนการจัดการเรียนรู้ที่ ๘

# หน่วยการเรียนรู้ที่ ๓ ยุคใหม่อยุธยา ชั้นมัธยมศึกษาปีที่ ๔

# เรื่อง นำวรรณคดีสมัยกรุงศรีอยุธยาตอนต้นไปใช้ในชีวิตประจำวัน เวลาเรียน ๓ ชั่วโมง

**๑. สาระสำคัญ / ความคิดรวบยอด**

 - การนำวรรณคดีไปใช้ในชีวิตประจำวันทำให้คุณภาพชีวิตดีขึ้น ช่วยจรรโลงใจ ช่วยธำรงสังคม

**๒.** **ผลการเรียนรู้**

 - นำวรรณคดีสมัยกรุงศรีอยุธยาตอนต้นไปใช้ในชีวิตประจำวันได้

**๓. สาระการเรียนรู้**

 วรรณคดีสมัยกรุงศรีอยุธยาตอนต้น

**๔. สมรรถนะสำคัญของผู้เรียน**

 มีความสามารถในการใช้ทักษะชีวิต

**๕. คุณลักษณะอันพึงประสงค์**

 **๕.๑** เห็นคุณค่าของวรรณคดี

 ๕.๒ รักความเป็นไทย

**๖. ชิ้นงาน / ภาระงาน (หลักฐานร่องรอยแสดงความรู้)**

 - นำวรรณคดีสมัยกรุงศรีอยุธยาตอนต้นไปใช้ในชีวิตประจำวัน

**๗. กิจกรรมการเรียนรู้**

 ขั้นนำ

 ๗.๑ นักเรียนฟังเพลงลาวเจริญศรี

 ๗.๒ นักเรียนฝึกวิเคราะห์เนื้อหาจากเพลงในแง่การนำไปใช้ในชีวิต

 ขั้นสอน

 ๗.๓ นักเรียนแต่ละคนทบทวนเรื่องวรรณคดีสมัยกรุงศรีอยุธยาตอนต้นจากเอกสารประกอบการเรียน

 และวางแผนวิเคราะห์เนื้อหาในแง่การนำไปใช้ในชีวิต

 ๗.๔ นักเรียนนำวรรณคดีสมัยกรุงศรีอยุธยาตอนต้นไปใช้ในชีวิตประจำวัน

 ๗.๕ ผู้ปกครองและครูประเมินการนำไปใช้ในชีวิตประจำวันของนักเรียน

 ขั้นสรุป

 ๗.๖ ครูแก้ไข ติชม

 ๗.๗ นักเรียนทำแบบทดสอบหลังเรียน

**๘. การวัดและการประเมินผล**

 ๘.๑ การประเมินชิ้นงาน/ภาระงาน

 ๘.๒ การประเมินหลังเรียน

**๙. สื่อ / แหล่งการเรียนรู้**

 ๙.๑ เพลงลาวเจริญศรี

 ๙.๒ เอกสารประกอบการเรียนวิชาประวัติวรรณคดี ๑

**๑๐. บันทึกผลหลังสอน**

# ผลการสอน

# ..........................................................................................................................................................................

# ..........................................................................................................................................................................

# ..........................................................................................................................................................................

# ..........................................................................................................................................................................

#  ลงชื่อ.....................................................ผู้สอน

#  ( อ.ภาคภูมิ คล้ายทอง )

#  อาจารย์ผู้สอน

**เกณฑ์การประเมิน หน่วยที่ ๓ นำวรรณคดีไปใช้ในชีวิต**

|  |  |
| --- | --- |
| **ประเด็น การประเมิน** | **ระดับคะแนน** |
| **4** | **3** | **2** | **1** |
| (K)นำคุณค่าจากวรรณคดีไปใช้ในชีวิต | นำคุณค่าของวรรณคดีไปใช้ในชีวิตจริงได้ชัดเจน มีเหตุผล ยกตัวอย่างได้ถูกต้องสอดคล้องกับชีวิต และมีความเป็นไปได้ในการนำไปใช้ | นำคุณค่าของวรรณคดีไปใช้ในชีวิตจริงได้ชัดเจน แต่ยังไม่มีเหตุผล และตัวอย่างที่นำเสนอไม่สอดคล้องกับชีวิต  | นำคุณค่าของวรรณคดีไปใช้ในชีวิตจริงได้แต่ยังไม่ชัดเจนเท่าที่ควร ไม่มีการแสดงเหตุผล และการยกตัวอย่าง | ไม่สามารถสรุปได้ว่านำคุณค่าของวรรณคดีไปใช้ได้อย่างไร |
| (P)กระบวนการปฏิบัติ |  มีการวางแผนอย่างเป็นระบบ มีการดำเนินงานตามแผนมีการประเมินและปรับปรุงการดำเนิน งาน | มีการวางแผนอย่างเป็นระบบเป็นส่วนใหญ่ มีการดำเนินงานตามแผน มีการประเมินและปรับปรุง การดำเนินงานเป็นส่วนใหญ่ | วางแผนไม่ค่อยเป็นระบบ มีการดำเนินงานตามแผนบ้าง มีการประเมินและปรับปรุงการดำเนิน งานเล็กน้อย | ไม่มีการวางแผนดำเนินงานสะเปะสะปะไม่มีการประเมินและปรับปรุงการดำเนิน งาน |
| (A)เห็นคุณค่าของวรรณคดี | แสดงออกด้วยความชื่นชมยินดี | แสดงออกตามบทบาทหน้าที่ มีอารมณ์ร่วมมาก | แสดงออกตามบทบาทหน้าที่ มีอารมณ์ร่วมน้อย | แสดงออกด้วยความเบื่อหน่าย |
| (A)รักความเป็นไทย | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดีมาก | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ดี | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ พอใช้ | แต่งกายและมีมารยาทงดงามแบบไทย มีสัมมาคารวะ กตัญญูกตเวทีต่อผู้มีพระคุณ ยังต้องปรับปรุงบ้าง |

# เกณฑ์การตัดสิน / ระดับคุณภาพ

# คะแนน 14-16 หมายถึง ดีมาก

# คะแนน 11-13 หมายถึง ดี

# คะแนน 8- 10 หมายถึง พอใช้

# คะแนน 4- 7 หมายถึง ปรับปรุง

# เกณฑ์การผ่าน ผ่านระดับ พอใช้

**เกณฑ์การประเมินสมรรถนะสำคัญของผู้เรียน**

|  |  |
| --- | --- |
| **ประเด็น การประเมิน** | **ระดับคะแนน** |
| **3** | **2** | **1** | **0** |
| (C) มีความสามารถใน การใช้ทักษะชีวิต | นำคุณค่าของวรรณคดีไปใช้ในชีวิตจริงได้ชัดเจน และมีความเป็นไปได้ในการนำไปใช้ | นำคุณค่าของวรรณคดีไปใช้ในชีวิตจริงได้ดี และมีความเป็นไปได้ในการนำไปใช้ | นำคุณค่าของวรรณคดีไปใช้ในชีวิตจริงได้ บ้างพอประมาณ | ไม่สามารถสรุปได้ว่านำคุณค่าของวรรณคดีไปใช้ |

# เกณฑ์การประเมิน / ระดับคุณภาพ

# คะแนน 3 หมายถึง ดีเยี่ยม

# คะแนน 2 หมายถึง ดี

# คะแนน 1 หมายถึง ผ่าน

# คะแนน 0 หมายถึง ไม่ผ่าน

**แบบทดสอบ ( ๘ คะแนน )**

**(วรรณคดีสมัยอยุธยาตอนต้น)**

**[ สมเด็จพระรามาธิบดีที่ ๑ ถึงสมเด็จพระรามาธิบดีที่ ๒ ( พ.ศ. ๑๘๙๓ - ๒๐๗๒ ) ]**

๑. วรรณคดีเรื่องใดมีอิทธิพลโดยตรงต่อการปกครองของไทยในสมัยโบราณ

1. ลิลิตยวนพ่าย
2. ไตรภูมิพระร่วง
3. สุภาษิตพระร่วง
4. ลิลิตโองการแช่งน้ำ
5. ตำรับท้าวศรีจุฬาลักษณ์

๒. ชาดก เป็นวรรณกรรมที่มีจุดมุ่งหมายเพื่อสอนอะไร

1. พุทธประวัติ
2. กฎแห่งกรรม
3. กฎแห่งสังสารวัฏ
4. ธรรมของพระโพธิสัตว์
5. เรื่องนรก สวรรค์และบาปบุญคุณโทษ

๓. มหาชาติคำหลวง มีประโยชน์ต่อชีวิตประชาชนอย่างไร

1. เป็นแบบอย่างในการแต่งกลอน
2. รักษาเรื่องราวทางพระพุทธศาสนาไว้ให้ประชาชนศึกษา
3. จูงใจประชาชนให้มีความเชื่อ เกี่ยวกับพระศรีอาริย์
4. เป็นเวทีประกวดผลงานของกวีแต่ละท่านในสมัยนั้น
5. ใช้สวดในวันนักขัตฤกษ์และใช้สอนเรื่องทานบารมีในการอบรมขัดเกลาจิตใจ

๔. ชาดกเรื่องพระเวสสันดรได้ชื่อว่ามหาชาติเพราะเหตุใด

1. เป็นเรื่องที่มีความยาวมาก
2. เป็นเรื่องที่ผู้อ่าน ผู้ฟังจะได้บุญมาก
3. เป็นเรื่องของพระโพธิสัตว์ชาติสุดท้าย
4. เป็นเรื่องของพระโพธิสัตว์ที่บำเพ็ญบารมีสูงสุด
5. เป็นเรื่องที่ผู้ฟังจะได้ไปเกิดในสมัยพระศรีอาริย์

๕. คำประพันธ์ประเภทฉันท์ ปรากฏในหนังสือใดเป็นครั้งแรก

1. ลิลิตพระลอ
2. ลิลิตยวนพ่าย
3. โคลงทวาทศมาส
4. มหาชาติคำหลวง
5. ลิลิตโองการแช่งน้ำ

๖. ยวนพ่ายเป็นเรื่องเกี่ยวกับอะไร

1. ตำนานยวนแห่งแคว้นยูนาน
2. ยอพระเกียรติพระยายุทธิษฐิระเจ้าเมืองเชลียง
3. คำสอนทางพุทธศาสนาเรื่อง การระแวงพวกพ้อง
4. ประวัติศาสตร์ตอนพระรามาธิบดีที่ ๒ ทำสงครามชนะพระเจ้าเชียงใหม่
5. ประวัติศาสตร์ตอนสงครามระหว่างสมเด็จพระบรมไตรโลกนาถ กับพระเจ้าติโลกราชกษัตริย์เชียงใหม่

๗. หนังสือที่เรียกว่า มหากาพย์ มีลักษณะสำคัญอย่างไร

1. แสดงถึงวีรกรรมของกษัตริย์
2. แสดงถึงคุณธรรมของกษัตริย์
3. แสดงถึงเกียรติประวัติของกษัตริย์อย่างละเอียด
4. แสดงพระราชอาณาจักรอันกว้างใหญ่ของกษัตริย์
5. แสดงถึงพระปรีชาสามารถในการปกครองของกษัตริย์

๘. เหตุใดกวีสมัยสมเด็จพระบรมไตรโลกนาถจึงแต่งลิลิตยวนพ่ายขึ้น

1. เพื่อให้คนไทยมีมหากาพย์เช่นเดียวกับชาติอื่น
2. เพื่อปลุกใจคนไทยให้กล้าหาญยอมเสียสละเพื่อบ้านเมือง
3. เพื่อแสดงความสามารถในการแต่งคำประพันธ์หลายๆแบบในประเภทลิลิต
4. เพื่อแสดงความยินดีที่ไทยอยุธยามีชัยชนะต่อไทยเชียงใหม่ ซึ่งในขณะนั้นเป็นศัตรูที่เข้มแข็งมาก
5. เพื่อบันทึกเหตุการณ์สงครามระหว่างไทยกับเชียงใหม่ ซึ่งเป็นเหตุการณ์สำคัญทางประวัติศาสตร์

๙. สารสยามภาคพร้อง กลกานท นี้ฤา

 คือคู่มาลาสวรรค์ ช่อช้อย

 เบญญาพิศาลแสดง เดอมเกียรติ พระฤา

 คือคู่ไหมแส้งร้อย กึ่งกลาง

 ข้อความนี้เป็นตอนหนึ่งในวรรณคดี ซึ่งทั้งเล่มใช้ทำนองแต่งเป็นคำประพันธ์ชนิดใด

1. โคลงดั้น
2. ลิลิตดั้น
3. ร่ายสุภาพกับโคลงดั้น
4. ร่ายโบราณกับโคลงดั้น
5. โคลงสี่สุภาพกับโคลงดั้นบาทกุญชร

# ๑๐. เหตุใดคนไทยในหลายๆสมัยจึงรักและยกย่องลิลิตพระลอ จนรักษาไว้เป็นมรดกแก่คนไทยในสมัย

#  ปัจจุบัน

1. เพราะเป็นเรื่องเกี่ยวกับความรักหลายประเภท
2. เพราะเป็นเรื่องความจงรักภักดีที่ ข้าราชการมีต่อพระเจ้าแผ่นดิน
3. เพราะเชื่อว่าเป็นเรื่องจริงที่สะเทือนใจมาก สมควรถ่ายทอดให้อนุชนรุ่นหลังยึดถือเป็นบทเรียน
4. เพราะเห็นใจพระลอ ซึ่งเป็นกษัตริย์หนุ่มเยาว์วัย ผู้มีอารมณ์รักรุนแรง จนชีวิตพินาศเพราะ ความรัก
5. เพราะกวีใช้ลีลาของร่ายและโคลงมาแต่งได้สอดคล้องกับความรู้สึกในท้องเรื่อง และเป็นแบบอย่างที่ดีสำหรับกวีรุ่นหลัง

๑๑. หนังสือเรื่องใดเป็นยอดของลิลิตตามมติของวรรณคดีสโมสร

1. พระลอ
2. ยวนพ่าย
3. ตะเลงพ่าย
4. นิทราชาคริต
5. โองการแช่งน้ำ

๑๒. เพราะเหตุผลข้อใดเป็นสำคัญ จึงสันนิษฐานว่าโคลงกำสรวลแต่งในสมัยกรุงศรีอยุธยาตอนต้น

1. เพราะกล่าวถึงพระสนมศรีจุฬาลักษณ์
2. เพราะไม่กล่าวถึงเมืองนครศรีธรรมราช
3. เพราะใช้คำประพันธ์และภาษาเก่าถึงสมัยกรุงศรีอยุธยาตอนต้น
4. เพราะไม่กล่าวถึงความทุกข์ร้อนและสาเหตุที่ต้องเนรเทศของผู้แต่ง
5. เหตุผลทุกข้อรวมกัน

๑๓. โคลงหริภุญชัย ใช้คำภาษาใดมากเป็นพิเศษ

1. บาลี
2. เขมร
3. ไทยเหนือ
4. สันสกฤต
5. ไทยใหญ่

๑๔. วรรณคดีเรื่องลิลิตยวนพ่ายแต่งขึ้นเพื่อจุดประสงค์ใด

1. ใช้สั่งสอนประชาชน
2. ใช้ในการแสดงละคร
3. เทิดพระเกียรติพระมหากษัตริย์
4. บันทึกเรื่องราวทางประวัติศาสตร์
5. ใช้อ่านประกอบพิธีกรรมในราชสำนัก

๑๕. เนื้อเรื่องของมหาชาติคำหลวง เป็นเรื่องเกี่ยวกับข้อใด

1. การเสวยพระชาติของพระโพธิสัตว์ทั้งสิบชาติ
2. การยกย่องเทิดทูนวีรกรรมของพระมหากษัตริย์
3. ชี้ให้เห็นผลของการทำความดีและการทำความชั่ว
4. การบำเพ็ญทานบารมีของพระโพธิสัตว์พระชาติสุดท้าย
5. การสาปแช่งผู้ที่คิดทรยศและอวยพรผู้ที่จงรักภักดีเต่อพระมหากษัตริย์

๑๖. เพราะเหตุใดลิลิตยวนพ่ายจึงมีลักษณะเป็นมหากาพย์

1. เป็นวรรณคดีแนวโรแมนติก
2. มีแนวคิดในการปกครองบ้านเมือง
3. เป็นคำสอนทางพระพุทธศาสนาล้วนๆ
4. แสดงปรัชญาและสดุดีวีรกรรมของบรรพชน
5. เรียบเรียงเรื่องราวในประวัติศาสตร์ได้อย่างละเอียดถี่ถ้วน

๑๗. "เสียงลือเสียงเล่าอ้าง อันใด พี่เอย

 เสียงย่อมยอยศใคร ทั่วหล้า

 สองเขือพี่หลับใหล ลืมตื่น ฤาพี่

 สองพี่คิดเองอ้า อย่าได้ถามเผือ"

 โคลงบทนี้เป็นที่รู้จักกันเพราะมีลักษณะเด่นตามข้อใด

1. ให้คติสอนใจผู้อ่าน
2. พรรณนาความได้ไพเราะจับใจ
3. ข้อความอ้างอิงถึงวรรณคดีเรื่องอื่น
4. เป็นคำศัพท์โบราณที่มีประโยชน์ในการศึกษาค้นคว้า
5. แต่งถูกหลักฉันทลักษณ์และใช้เป็นแบบอย่างคำประพันธ์ในจินดามณี

๑๘. โคลงทวาทศมาสเป็นวรรณคดีนิราศที่มีความแปลกใหม่ในเรื่องใด

1. เป็นวรรณคดีนิราศเรื่องแรกที่แต่งด้วยโคลง
2. เป็นนิราศที่คร่ำครวญความรักโดยใช้ฤดูกาลมาพรรณนา
3. รำพันความรักโดยใช้เหตุการณ์ที่สะเทือนใจมาพรรณนา
4. พรรณนาความรักโดยเปรียบเทียบกับความงามของปราสาทราชวัง
5. คร่ำครวญถึงนางอันเป็นที่รักโดยกล่าวถึงตัวละครในวรรณคดีเรื่องอื่น

๑๙. คำประพันธ์ที่ได้รับความนิยมมากที่สุดในสมัยอยุธยาตอนต้น คือข้อใด

1. ลิลิต
2. กลอน
3. ฉันท์
4. กาพย์
5. โคลง

๒๐. เพราะเหตุใดลิลิตพระลอจึงได้รับความนิยมจากผู้อ่านจนมาถึงทุกวันนี้

1. ความงามของพระลอ
2. ใช้ภาษาได้อย่างไพเราะ
3. การจบแบบโศกนาฏกรรม
4. สร้างความสะเทือนอารมณ์ได้ทั้งเรื่อง
5. เป็นนิทานพื้นบ้านที่มีเค้าโครงจากเรื่องจริง

๒๑. สมัยโบราณวรรณคดีลิลิตโองการแช่งน้ำมีอิทธิพลด้านใด

1. ศาสนา
2. พิธีกรรม
3. การปกครอง
4. ประวัติศาสตร์
5. ขนบธรรมเนียมประเพณี

๒๒. มหาชาติคำหลวงมีอิทธิพลต่อพุทธศาสนิกชนในเรื่องใดมากที่สุด

1. การทำบุญทำทาน
2. เรื่องนรกและสวรรค์
3. การทำความดีละเว้นความชั่ว
4. มีความเชื่อเกี่ยวกับพระศรีอาริย์
5. ความเชื่อในบุญกุศลที่เกิดจากการฟังเทศน์

๒๓ วรรณคดีเรื่องใดได้รับอิทธิพลมาจากนิทานพื้นบ้านภาคเหนือ

1. ลิลิตพระลอ
2. โคลงกำสรวล
3. ลิลิตยวนพ่าย
4. โคลงหริภุญชัย
5. โคลงทวาทศมาส

๒๔. ลิลิตโองการแช่งน้ำได้รับอิทธิพลมาจากวัฒนธรรมของชาติใด

1. มอญและขอม
2. พราหมณ์และฮินดู
3. ขอมและพราหมณ์
4. พราหมณ์และพุทธ
5. มอญและพราหมณ์

๒๕. มหาชาติคำหลวงถือว่าเป็นวรรณคดีที่มีลักษณะการจบเรื่องแบบใด

1. ให้คิดต่อ
2. หักมุมจบ
3. มีความสุข
4. โศกนาฏกรรม
5. ยอกย้อนซ่อนเงื่อน

๒๖. บทใดของโคลงกำสรวลที่ถูกกล่าวถึงมากที่สุด

1. ชมเมือง
2. ฝากนาง
3. ส่งท้าย
4. จากนาง
5. ไหว้ครู

**ใช้ข้อความต่อไปนี้ ตอบคำถามข้อ ๒๗ - ๒๘**

 "ร้อยท้าวรวมรีบเข้า มาทูล ท่านนา

 ถวายประทุมทองเป็น ปิ่นเกล้า

สํภาร**พ่อ**พยงสูรย โสภิต

มอญแลยวนพ่ายเข้า ข่ายบร"

๒๗. คำที่ขีดเส้นใต้หมายถึงใคร

1. พญาลิไท
2. พระเจ้าทรงธรรม
3. พ่อขุนรามคำแหงมหาราช
4. พระรามาธิบดีที่ ๓
5. พระบรมไตรโลกนาถ

๒๘. น้ำเสียงของโคลงบทนี้มีลักษณะอย่างไร

1. ไหว้ครู
2. ชื่นชม
3. เคารพบูชา
4. ยอเกียรติ
5. นบน้อมถ่อมตน

๒๙. โวหารจากลิลิตพระลอในข้อใดให้มโนภาพชัดเจนที่สุด

 ก. เมียแล่พันฤาดล แม่ได้

 ข. ร้อยชู้ฤาเท่าเนื้อ เมียตน

 ค. ใดใดในโลกล้วน อนิจจัง

 ง. พี่พบน้องแต่เพี้ยง ยามเดียว

 จ. เสียงโหยเสียงไห้มี่ เรือนหลวง

๓๐. ลักษณะเด่นที่โคลงหริภุญชัยแตกต่างจากวรรณคดีอยุธยาตอนต้นเรื่องอื่นคืออะไร

1. เป็นโคลงภาษาเหนือ
2. เป็นโคลงคล้ายนิราศ
3. เป็นโคลงสี่สุภาพล้วน
4. เป็นโคลงที่ไม่ทราบผู้แต่ง
5. กล่าวถึงการเดินทางจริงๆ

# ๓๑. โคลงหริภุญชัยได้กล่าวถึงพระพุทธรูปสำคัญองค์หนึ่งซึ่งปัจจุบันประดิษฐานอยู่ที่วัดพระศรีรัตน

#  ศาสดาราม กรุงเทพฯ พระพุทธรูปองค์นั้นคือ

1. พระพุทธโสธร
2. พระแก้วมรกต
3. พระพุทธสิหิงค์
4. พระพุทธชินราช
5. พระศรีสรรเพชร

๓๒. โคลงกำสรวลสันนิษฐานว่าศรีปราชญ์ไม่ได้แต่งเพราะ

1. สำนวนเก่ากว่าสมัยศรีปราชญ์
2. ไม่ได้ระบุว่าศรีปราชญ์เป็นผู้แต่งในบทนำ
3. ไม่ได้กล่าวถึงความทุกข์ร้อนที่ต้องจากนาง
4. อารมณ์ที่แต่งไม่เหมือนผลงานของศรีปราชญ์
5. ไม่ปรากฏว่ามีการเดินทางไปถึงนครศรีธรรมราชในบทกวี

๓๓. ถ้าต้องการความน่าเกรงขามแก่พิธีกรรมควรอ่านบทวรรณกรรมเรื่องใด

1. ลิลิตพระลอ
2. ลิลิตยวนพ่าย
3. โคลงทวาทศมาส
4. โคลงกำสรวล
5. ลิลิตโองการแช่งน้ำ

๓๔. โคลงทวาทศมาสมีอิทธิพลต่อค่านิยมของสังคมไทยในเรื่องใด

1. การทำบุญ
2. การไหว้ผีไหว้เจ้า
3. การไหว้บรรพบุรุษ
4. การทำพิธีในวันลอยกระทง
5. การทำพิธีกรรมในแต่ละเดือน

**ใช้ข้อความต่อไปนี้ ตอบคำถามข้อ ๓๕ - ๓๖**

 "โฉมแม่จกกฝากฟ้า เกรงอินทร หยอกนา

อินทรท่านเทอดโฉมเอา สู่ฟ้า

โฉมแม่จกกฝากดิน ดินท่าน แล้วแฮ

ดินฤาขดดเจ้าหล้า สู่สํสองสํ"

๓๕. วรรณคดียุคหลังนิยมเลียนแบบโคลงบทนี้ เรียกว่าบทอะไร

1. บทสั่งนาง
2. บทฝากฟ้า
3. บทฝากดิน
4. บทฝากนาง
5. บทจากนาง

๓๖. โคลงบทนี้ให้อารมณ์ใด

1. สงสัย
2. เกรงกลัว
3. หวาดกลัว
4. ไม่ไว้วางใจ
5. หวาดระแวง

๓๗. โคลงกำสรวลให้อารมณ์ใดแก่ผู้อ่านมากที่สุด

1. โกรธแค้น
2. ยินดีปรีดา
3. ห่วงหาอาลัย
4. รื่นรมย์โสมนัส
5. เจ็บปวดรวดร้าว

๓๘. โคลงหริภุญชัยกล่าวถึงการเดินทางจากที่ใดไปยังที่ใด

1. เชียงใหม่ไปแพร่
2. เชียงใหม่ไปพิจิตร
3. เชียงใหม่ไปลำพูน
4. เชียงใหม่ไปพิษณุโลก
5. เชียงใหม่ไปนครสวรรค์

# ๓๙. การที่พระลอไม่ฟังคำทัดทานจากพระมารดาและไม่เชื่อผลการเสี่ยงน้ำทำนาย เดินทางไปพบพระเพื่อน

 พระแพง ทำให้เกิดอะไรขึ้น

1. พระมเหสีประชวร
2. เกิดโศกนาฏกรรมที่ไม่คาดคิด
3. ปู่เจ้าสมิงพรายยอมถอนเสน่ห์
4. พระมารดาสวรรคตเพราะเสียพระทัย
5. ทราบความจริงว่าพระเพื่อนพระแพงไม่ได้รักพระองค์เลย

๔๐. ถ้าต้องการทราบว่าเดือนอ้ายในสมัยอยุธยามีประเพณีอะไร ต้องศึกษาจากวรรณคดีเรื่องใด

1. โคลงกำสรวล
2. โคลงหริภุญชัย
3. โคลงทวาทศมาส
4. ลิลิตวนพ่าย
5. มหาชาติคำหลวง

๔๑. ข้อใดไม่ใช่ลักษณะของคำหลวง

1. ใช้สวดเข้าทำนองหลวง
2. ใช้สวดในงานพระราชพิธีทั่วไป
3. แต่งด้วย โคลง ฉันท์ กาพย์ กลอน
4. ผู้แต่งเป็นพระเจ้าแผ่นดินหรือเจ้านายชั้นสูง
5. เป็นเรื่องเกี่ยวกับศาสนา ศีลธรรมและจริยธรรม

# ๔๒. สภาพบ้านเมืองในปัจจุบันเหมาะสมกับการใช้ลิลิตโองการแช่งน้ำสวดในพิธีต่างๆหรือไม่ เพราะ

#  เหตุใด

1. ไม่เหมาะสม เพราะบ้านเมืองของเราสงบไม่มีศัตรูรุกราน
2. ไม่เหมาะสม เพราะปัจจุบันอยู่ในยุคเทคโนโลยี ไม่ค่อยมีใครเชื่อคำสาปแช่ง
3. เหมาะสมเพราะคนไทยส่วนใหญ่ยังเชื่อเรื่องไสยศาสตร์ และสิ่งลึกลับอยู่มาก
4. ไม่เหมาะสมเพราะปัจจุบันไทยเราเปลี่ยนแปลงการปกครองเป็นระบอบประชาธิปไตยแล้ว
5. เหมาะสม เพราะทำให้คนเกรงกลัวต่อคำสาปแช่งไม่กล้าทำผิด ซึ่งในปัจจุบันมีคนทำผิดมาก เพราะไม่นำลิลิตโองการแช่งน้ำไปใช้

**เฉลย แบบทดสอบ**

**วรรณคดีสมัยอยุธยาตอนต้น**

[ สมเด็จพระรามาธิบดีที่ ๑ ถึงสมเด็จพระรามาธิบดีที่ ๒ ( พ.ศ. ๑๘๙๓ - ๒๐๗๒ ) ]

๑. วรรณคดีเรื่องใดมีอิทธิพลโดยตรงต่อการปกครองของไทยในสมัยโบราณ

ลิลิตโองการแช่งน้ำ

๒. ชาดก เป็นวรรณกรรมที่มีจุดมุ่งหมายเพื่อสอนอะไร

ธรรมของพระโพธิสัตว์

๓. มหาชาติคำหลวง มีประโยชน์ต่อชีวิตประชาชนอย่างไร

ใช้สวดในวันนักขัตฤกษ์และใช้สอนเรื่องทานบารมีในการอบรมขัดเกลาจิตใจ

๔. ชาดกเรื่องพระเวสสันดรได้ชื่อว่ามหาชาติเพราะเหตุใด

เป็นเรื่องของพระโพธิสัตว์ที่บำเพ็ญบารมีสูงสุด

๕. คำประพันธ์ประเภทฉันท์ ปรากฏในหนังสือใดเป็นครั้งแรก

มหาชาติคำหลวง

๖. ยวนพ่ายเป็นเรื่องเกี่ยวกับอะไร

ประวัติศาสตร์ตอนสงครามระหว่างสมเด็จพระบรมไตรโลกนาถ กับพระเจ้าติโลกราชกษัตริย์เชียงใหม่

๗. หนังสือที่เรียกว่า มหากาพย์ มีลักษณะสำคัญอย่างไร

แสดงถึงวีรกรรมของกษัตริย์

๘. เหตุใดกวีสมัยสมเด็จพระบรมไตรโลกนาถจึงแต่งลิลิตยวนพ่ายขึ้น

เพื่อแสดงความยินดีที่ไทยอยุธยามีชัยชนะต่อไทยเชียงใหม่ ซึ่งในขณะนั้นเป็นศัตรูที่เข้มแข็งมาก

๙. สารสยามภาคพร้อง กลกานท นี้ฤา

 คือคู่มาลาสวรรค์ ช่อช้อย

 เบญญาพิศาลแสดง เดอมเกียรติ พระฤา

 คือคู่ไหมแส้งร้อย กึ่งกลาง

 ข้อความนี้เป็นตอนหนึ่งในวรรณคดี ซึ่งทั้งเล่มใช้ทำนองแต่งเป็นคำประพันธ์ชนิดใด

ลิลิตดั้น

# ๑๐. เหตุใดคนไทยในหลายๆสมัยจึงรักและยกย่องลิลิตพระลอ จนรักษาไว้เป็นมรดกแก่คนไทยใน

#  สมัยปัจจุบัน

เพราะกวีใช้ลีลาของร่ายและโคลงมาแต่งได้สอดคล้องกับความรู้สึกในท้องเรื่อง และเป็นแบบอย่างที่ดีสำหรับกวีรุ่นหลัง

๑๑. หนังสือเรื่องใดเป็นยอดของลิลิตตามมติของวรรณคดีสโมสร

พระลอ

๑๒. เพราะเหตุผลข้อใดเป็นสำคัญ จึงสันนิษฐานว่าโคลงกำสรวลแต่งในสมัยกรุงศรีอยุธยาตอนต้น

เพราะใช้คำประพันธ์และภาษาเก่าถึงสมัยกรุงศรีอยุธยาตอนต้น

๑๓. โคลงหริภุญชัย ใช้คำภาษาใดมากเป็นพิเศษ

ไทยเหนือ

๑๔. วรรณคดีเรื่องลิลิตยวนพ่ายแต่งขึ้นเพื่อจุดประสงค์ใด

เทิดพระเกียรติพระมหากษัตริย์

๑๕. เนื้อเรื่องของมหาชาติคำหลวง เป็นเรื่องเกี่ยวกับข้อใด

การบำเพ็ญทานบารมีของพระโพธิสัตว์พระชาติสุดท้าย

๑๖. เพราะเหตุใดลิลิตยวนพ่ายจึงมีลักษณะเป็นมหากาพย์

แสดงปรัชญาและสดุดีวีรกรรมของบรรพชน

๑๗. "เสียงลือเสียงเล่าอ้าง อันใด พี่เอย

 เสียงย่อมยอยศใคร ทั่วหล้า

 สองเขือพี่หลับใหล ลืมตื่น ฤาพี่

 สองพี่คิดเองอ้า อย่าได้ถามเผือ"

 โคลงบทนี้เป็นที่รู้จักกันเพราะมีลักษณะเด่นตามข้อใด

แต่งถูกหลักฉันทลักษณ์และใช้เป็นแบบอย่างคำประพันธ์ในจินดามณี

๑๘. โคลงทวาทศมาสเป็นวรรณคดีนิราศที่มีความแปลกใหม่ในเรื่องใด

เป็นนิราศที่คร่ำครวญความรักโดยใช้ฤดูกาลมาพรรณนา

๑๙. คำประพันธ์ที่ได้รับความนิยมมากที่สุดในสมัยอยุธยาตอนต้น คือข้อใด

ลิลิต

๒๐. เพราะเหตุใดลิลิตพระลอจึงได้รับความนิยมจากผู้อ่านจนมาถึงทุกวันนี้

สร้างความสะเทือนอารมณ์ได้ทั้งเรื่อง

๒๑. สมัยโบราณวรรณคดีลิลิตโองการแช่งน้ำมีอิทธิพลด้านใด

การปกครอง

๒๒. มหาชาติคำหลวงมีอิทธิพลต่อพุทธศาสนิกชนในเรื่องใดมากที่สุด

มีความเชื่อเกี่ยวกับพระศรีอาริย์

๒๕. มหาชาติคำหลวงถือว่าเป็นวรรณคดีที่มีลักษณะการจบเรื่องแบบใด

มีความสุข

๒๖. บทใดของโคลงกำสรวลที่ถูกกล่าวถึงมากที่สุด

ฝากนาง

**ใช้ข้อความต่อไปนี้ ตอบคำถามข้อ ๒๗ - ๒๘**

 "ร้อยท้าวรวมรีบเข้า มาทูล ท่านนา

 ถวายประทุมทองเป็น ปิ่นเกล้า

 สํภาร**พ่อ**พยงสูรย โสภิต

 มอญแลยวนพ่ายเข้า ข่ายบร"

๒๗. คำที่ขีดเส้นใต้หมายถึงใคร

พระบรมไตรโลกนาถ

๒๘. น้ำเสียงของโคลงบทนี้มีลักษณะอย่างไร

ยอเกียรติ

๒๙. โวหารจากลิลิตพระลอในข้อใดให้มโนภาพชัดเจนที่สุด

 เสียงโหยเสียงไห้มี่ เรือนหลวง

๓๐. ลักษณะเด่นที่โคลงหริภุญชัยแตกต่างจากวรรณคดีอยุธยาตอนต้นเรื่องอื่นคืออะไร

เป็นโคลงภาษาเหนือ

๓๑. โคลงหริภุญชัยได้กล่าวถึงพระพุทธรูปสำคัญองค์หนึ่งซึ่งปัจจุบันประดิษฐานอยู่ที่วัดพระศรีรัตน

 ศาสดาราม กรุงเทพฯ พระพุทธรูปองค์นั้นคือ

พระแก้วมรกต

๓๒. โคลงกำสรวลสันนิษฐานว่าศรีปราชญ์ไม่ได้แต่งเพราะ

สำนวนเก่ากว่าสมัยศรีปราชญ์

๓๓. ถ้าต้องการความน่าเกรงขามแก่พิธีกรรมควรอ่านบทวรรณกรรมเรื่องใด

ลิลิตโองการแช่งน้ำ

๓๔. โคลงทวาทศมาสมีอิทธิพลต่อค่านิยมของสังคมไทยในเรื่องใด

การทำพิธีกรรมในแต่ละเดือน

๒๓ วรรณคดีเรื่องใดได้รับอิทธิพลมาจากนิทานพื้นบ้านภาคเหนือ

ลิลิตพระลอ

๒๔. ลิลิตโองการแช่งน้ำได้รับอิทธิพลมาจากวัฒนธรรมของชาติใด

ขอมและพราหมณ์

**ใช้ข้อความต่อไปนี้ ตอบคำถามข้อ ๓๕ - ๓๖**

 "โฉมแม่จกกฝากฟ้า เกรงอินทร หยอกนา

 อินทรท่านเทอดโฉมเอา สู่ฟ้า

 โฉมแม่จกกฝากดิน ดินท่าน แล้วแฮ

 ดินฤาขดดเจ้าหล้า สู่สํสองสํ"

๓๕. วรรณคดียุคหลังนิยมเลียนแบบโคลงบทนี้ เรียกว่าบทอะไร

บทฝากนาง

๓๖. โคลงบทนี้ให้อารมณ์ใด

ไม่ไว้วางใจ

๓๗. โคลงกำสรวลให้อารมณ์ใดแก่ผู้อ่านมากที่สุด

ห่วงหาอาลัย

๓๘. โคลงหริภุญชัยกล่าวถึงการเดินทางจากที่ใดไปยังที่ใด

เชียงใหม่ไปลำพูน

# ๓๙. การที่พระลอไม่ฟังคำทัดทานจากพระมารดาและไม่เชื่อผลการเสี่ยงน้ำทำนาย เดินทางไปพบ

#  พระเพื่อนพระแพง ทำให้เกิดอะไรขึ้น

เกิดโศกนาฏกรรมที่ไม่คาดคิด

๔๐. ถ้าต้องการทราบว่าเดือนอ้ายในสมัยอยุธยามีประเพณีอะไร ต้องศึกษาจากวรรณคดีเรื่องใด

โคลงทวาทศมาส

๔๑. ข้อใดไม่ใช่ลักษณะของคำหลวง

ใช้สวดในงานพระราชพิธีทั่วไป

# ๔๒. สภาพบ้านเมืองในปัจจุบันเหมาะสมกับการใช้ลิลิตโองการแช่งน้ำสวดในพิธีต่างๆหรือไม่ เพราะ

#  เหตุใด

ไม่เหมาะสมเพราะปัจจุบันไทยเราเปลี่ยนแปลงการปกครองเป็นระบอบประชาธิปไตยแล้ว

# ความคิดเห็น

………………………………………………………………………………………………………………………………………………………………………………………………………………………………………………………………………………………………………………………………………………

ลงชื่อ………………………….

 ( อ.ภาคภูมิ คล้ายทอง )

 หัวหน้ากลุ่มสาระการเรียนรู้ภาษาไทย

# ความคิดเห็น

………………………………………………………………………………………………………………………………………………………………………………………………………………………………………………………………………………………………………………………………………………

 ลงชื่อ……………………………..

 ( นางสาวสุดารัตน์ ศรีมา )

 รองผู้อำนวยการฝ่ายวิชาการ